
HETHADENEE WAUNAUYAUNEE 
YADAN LUKE VANENANA. 


NEHEDAUNAU 1. 


1 Hanau waunauthathee hadnedanuu hejadenenau ha- 
djenanuu hauthase vavesee hauthedau hena hayauhu- 
hau nanae hajavaanethauwuthajauthaunin, 

2 Hasevenanauau nanaa hehethee jasesee vasesa hae- 
nuu nau nejaanuu hanadedaunau ; 

3 Hasethajaunau hethadee heee nananenau jea, vavese- 
thaugudenau vahee hayauhuhau hehetheejasesee hadne- 
wauthaunauwunathane nedanee, javaanethadee Theau- 
thenus, 

4 Hadeaenauwu hethauwuu hena hayauhuhau nese- 
chauhauthehane. 

5 Hena hese Herod, naja Judea, jasaa vevethahehe 
Zacharias haseede, hadauchunanede Abia: nau henene 
hedaunâhene Aarauneau, nau heneseedaunin Elisabeth. 

6 Nau haenesauuthâhenauau hathaâhenith Hejavane- 
authu, thaunaugudethee vahee nanavaavedaunau nau 
hauchuwudaunau Vahadâde dejauthauwuvade. 

7 Nau hehauwunesaunenauau, hanau henee hehauwu- 
nesaune Elisabeth ; nau wauwu haenesauu vaehahene- 
nauau. 

8 Nau hethauwuu, henee daunausuvadanedaude hatha- 
âhenith Hejavaneauthu hâenauauchaude, 

9 Nesedaunethe vevethahehehau, nesedaude hadnejaâ- 
de yehauthe hevadannauauwunene Vahadahenith. 

10 Nau haunauude henanedanede haevevethahedaune 
jathee nauauchuu jaa. 

11 Nau haenauhauva hautheaune Vahadâde haethe- 
augune hejavese jaanaa. 

12 Nau hâenauhauwaude Zacharias, haejanethajau, 
nau nâthajaude haeedasaa. 

13 Hau nuu hautheaune, jevanâthajau hathâhuk, Za- 
charias: havevethahede nanedauwuhuu ; nau hadasea 
'Elisabeth hadjanesewaude hâau, nau Jaun hadeseau. 

14 Nau nuaanin hadaunauwuthajau nau hadeneetha- 
jau; nau hadnewauthathee neethajauthee hâejanesee. 

15 Hanau haudvasâthaa hathaâhenith Vahadahenith, 
nau haudnehauwuvane daudause dadajevenenaje, wauâ- 
the neauthunaje; nau haudnechauchaunaudede Hevada- 
nauwauthauwunene Hejavaneauthu, haa hehethee haâe- 
Janesee. 

16 Nau haudnewauthaa dâaeyaunenede Israel hadjae- 
chuwauyâaunaude hesee Vahadâhenith Henesaunaune- 
nau. 

17 Nau haudnedauwaunaude nauguu Vadanauwau- 
thauwu nau neesenaudâahenith Elias hadjaechuwau- 
yâauau vadauhau henesaunaunenau hesee dâeyaunau- 
auau nau nejenedauvathee gaugauuthajaudenau hadau- 
ethadee; hadnesaanudede henanedanede hesanaa hesee 
Vahadâhenith. 

18 Nau Zacharias naudedusaene nuu ? wauwu vanae- 
hahenenau nau nadasea wauwu vadavehahenede, ha- 
thauhuk hautheaune. 

19 Nau hautheaune hanaâ8auchuhananadethâde, Nana- 
nenau Gabriel henee theaugudaunauau hathaâhede He- 
javaneauthau; nau janeautheavânau haudnâedauwuna- 
thana, nau hadnauhauthehathana nuu neethajaude wau- 
nauyauau. 

20 Nau, naune, nananin haudnejanadene nau haudne- 
hauwuneanade, haunaude hese nuu hayauhuhbau nauau- 
chaugu hethauwuu, hanau nananin daujethauwaudauwu 
nadanadede, nuu hadnethauwunauauchuu nauauchau- 
gaune. 

21 Nau henanedanede haedauyauhauvanauau Zacha- 
rias, nau haegaugauanadauwu henee dauguthetheaugude 
vadannauauwuu. 

22 Nau hâejenauâhede, haejeneanadetha: nau haeae- 

nauwu daunauhauthade vadannauauwuu: haevathasau- 
wuna nau haejanade. i 

23 Nau hethauwuu, henee, chauchaunu hese haeseva- 
danedaude haeyehau hesee nehayau hedauauwuu. 

24 Nau heee hena hese henene Elisabeth hanaaenesau- 
nenith, nau haegauduse nehayau hayauthaunenethe 
hesese heee, hanaaenehede, 

25 Hesau Vahadāde naasehānau hesee haedaugauhau- 
vānau hadgudanauwunānau nāedayāhede henanedaa. 

26 Nau nanedaudauchuauwaude hesese hautheaun 
Gabriel haejeautheawau hehethee Hejavaneauthu hesee 
hedan Gananee haseenaugu Nazareth, . 

27 Hesâhedâeyaun haeenenehauwaune henanin Joseph 
haenaneeseenith, hehethee hedauauwuu David; nau he- , 
sâhedâeyaun Mare haenaaseede. 

28 Nau hautheaun haeedasaa, nau hana&âenehethâde, 
Haunauwuthajau, nananin vechauthane, Vahadâde ha- 
nedaudaunâne: hauwunaunane hesânaa. 

29 Nau hâenauhauwaude, haejanethajaude hedanade- 
daunin, nau haegaugauanade daun hadnesenaunenechu- 
hude nuu hadnesauau. 

30 Nau hautheaun, Jevanâthajau, hathâhuk, Mare: 
hanau nananin vechauthâne Hejavaneauthau. 

91 Nau, naune, nananin hadnenesaunin, nau hadnea- 
hene, nau JESUS hadeseau. 

92 Hadvasâthaa, nau Vaa Hejavaa hadethauva: nau 
Vahadâde Hejavaneauthau hadvenaude naja theaugu- 
dau henesaunaune David: 

98 Nau hadnajawaudauau hededanin Jacob jethauu- 
Jenee; nau henajanede hadnehauwuthauuvadauaune. 

94 Hanaâenehethaude Mare nuu hautheaune, Haddu- 
senesau nuu hanau nâhauwâenaunau henane ? 

95 Nau hautheaun hanaâauchuhananadethâde, Heja- 
vaneauthau Hevadanauwauthauwu hadnedasâne: nau 
naunauthauau Hejavaa haddugauyâaunâne; henaheee 
jea henee Naunaudâde hadnenesaunewaude Heau Heja- 
vaneauthau hadnethade. 

36 Nau, naune, have Elisabeth, jea wauwu henesau- 


6. | LUKE, 1. 


-~ -nede hadneahede wauwu dauvadavehahenede: nau nuu . 


nanedaudauchunethe hesese wauwu hehauwunesaune 
neethade. 

37 Hanau Hejavaneauthau vahee neneedede hayauhu- 
hau. 

38 Nau naune, Vahadâde daununânau hahagu Mare, 
hadnaasauau nuu hasenehene, nau hautheaun hanaâe- 
nauthâde. 

39 Nau Mare hanaâethauwauthede hena hese, nau 
hanaâehaude jauaudanenauauwuu nauhauhaunee Begas 
hedan Juda; 

40 Nau hanaejedâde hedauauwunene Zacharias, nau 
haenaunenechautha Elisabeth. 

41 Nau hethauwuu, henee, Elisabeth hâenedauwau- 

" thaude daunaunenechuhunith Mare, dâeyaunaa haenau- 

auwuja hethauwaudauau; nau Elisabeth haeechauchau- 

naude Vadanauwauthauwu: 

42 Nau haevasanade, nau hanaâenehede, Hauwunau- 
nane hesânaa, nau hauwunaunade 'dâeyaunaa hethau- 
waudauau. 

43 Nau naudauhuthedasaa nuu, henee henaune Nava- 
hadâhewaunade' hadnedasânau ? 

44 Hanau, naune, chauchaunu hanadedaunau haunau- 
nenechauhude hâenedauwaudauwau naunaudaunuu, dâe- 
yaunaa naunauauwujahede naunaudauau heee baunau- 
wuthajaude. 

45 Nau hauwunaunade hesâ henee hethauwuthajaude: 
hanau hena hayauhuhau hadnethauwunaasauau neethâe- 
dauwunade hehethee Vahadâhenith. 

46 Nau Mare hanaâenehede, Navadathuwu hauwaune- 
hâde Vahadâhenith, 

47 Nau navadathuwu neethajaudaunaude Hejavane- 
authu Nânayauhade. 

48 Hanau nedaugauhauwaude hadavenuhuhau hedau- 
nunaunau: hanau, naune, hewaunehaa heejasesee vahee 
henaededaunau hauwunaunade hadnethanau. 

49 Hanau hena Naunaudâde vanasaunee hayauhuhau 
hasehânau; nau vadanaunee heneseede. 

50 Nau nauwunaunaude henee headaunâdaunau hena- ` 


jâthee henaedede nau nausunee henaedede. . 

51 Nenauhauthethâde hedâahede hejadenaa; neneâ- 
sauaunaude hesâethajauhuhau hedahene. 

52 Nejananaude naunaudâhenethe hehethee hetheau- 
gudaunene, nau nejejenanaude hadavenuhuhau. 

53 Negaudauhaude hasenahehau nauguu hethadenee; 
nau eU negudanaude je8saa. 

54 Nenedahewaude heau Israel, nedauyewuwude he-. 
dauwuyau; l 

55 Neesenehethaude havasevaene, Abraham nau he- 
dāeyaunewau jethauujenee. 

'56 Nau Mare haenedauguva hanâeriethe hesese heee, 
nau hanaâejJaehaude nehayau hedauauwuu. 

57 Wauhâ Elisabeth hanaâevadauaudaude hadneeja- 
nesâde; nau hanaâeahede. 

58 Nau henedaudevâdaunau nau henethesaunau hae- 
nedauwauthaa hasauwunaunâde Vahadâhenith haenau- 
hauthehaa vanasaunee hauwunaunadede, nau haenethe- 
neethajauvaa. l 

59 Nau hethauwuu, henee haenasaudauchunesee hae- 
jenauusanauau hadgauguusenith dāeyáunauau; nau ha- 
eadethanauau Zacharias, thauguu heneseedaunin hene- 
saunaune. | | 
: 60 Nau henaune hegau, hâheyaugaune, Jaun hadne- 
thade, 

61 Nau hathauhaugaunee hehauwuseenauau hadaua- 
nauau nuu neseede, 

62 Nau haevathasauwunanauau henesaunaunin, haa- 
deneseenethe. 

63 Nau haenaudede dasewauthaunauha, nau haewau- 
thaunauhâ, Jaun haseede, hahagu. Nau haunauude hae- 
gaugauuthajaudene, 

64 Nau haegaunadenanauau, nau henethaune haegau- 
chauunauaune, nau hanaâanadede, nau haevaveenethe- 
dauna Hejavaneathu. 

65 Nau nâthajaude haeedasâ haunauude henee hathae- 
auchaunauthee: nau vahee nuu nehedaunau haegau- 

gauudedaune jedauwuu hathaauau jauaudanenauauwuu 
Judea. ' 

66 Nau yahee hathâenedauvade haejenanauwu heda- 
henauau, haudduthâ naa dâeyaunaa, hahagaunee? Nau 
hejadenene Vahadânith haeanedaudaunaa. 

67 Nau henesaunaune Zacharias haeechauohaunau- 
dene Vadanauwauthauwu, nau haeaeyânautheda, 

68 Vaveenethedaunaa Vahadâde Hejavangauthau Isra- 
el; hanau haenauujâda nau daujauaudaunaudauau he- 
denanedanede, 

69 Nau thauwaudanaude henenese hadnenayauhâ- 
nauau jedauwuu hedauauwunene hedaununaune David; 

70 Dau nausunanadede hedenaa Hevadanaeyâhewau 
neenaedenethe hâejeenaedenauau: 

71 Henee hadnenanedanenauau hehethe haujautha- 
vene, nau hehethee hejadenaa vahee hâthâasânavâdau- 
nene; 

72 Hethauwuu hauwunaunadede nesayânaedauwu- 
naude havasevâene, nau hadnedauyewuwude Hevada- 
nenesedauwau; 

79 Deneauwauhude yesee havasevâene Abraham, 

74 Henee hadvenânauau, jenâthajaude hehethee heja- 
denene haujauthavene hadnenayauhânauau hadneveve- 
thedaunaunauau. 

75 Nauguu vadanaunee nau chuwuu hathaâhede, va- 
hee hesee hadenaededaunene. 

76 Nau nananin, dâeyaunaa, haeyâhe Hejavaa hau- 
dnethane: hanau nananin hadnedauwaudauwu Vaha- 
dâde hadnesaanudene hevaunaa; 

77 Hadvâde haeyaude hadnenanedanedaunee hede- 
dane hadjaegudanauwunaude hewauchudaudenenenau, 
. 78 Hehethee havathee hauwunaunadede Hasaunaune- 

ne; nanaa Naugusaje hehethee hejavaa hadnenauujâ- 
daunânauau, 

79 Hadvenaude hesee hathâetheaugunethe hadauvee- 
yaunee nau hadaudugauyâsaa gaujauaudahede, hadne- 
dauwaudauau hauauthene hesee hadaudâdauyaunee. 

.80 Nau dâeyaunaa haeeseau, nau hevadathuwu haeda- 

eaune, nau haenaadaude hadaunechaudanee haunaude 
hesee hadneenauhauthethade Israel. 


NEHEDAUNAU 2. 


1 Nau hethauwuu hena hese hauchuwude haeneasanau 
hehethee Caesar Augustus henee vahee henanedanede 
hadnayaadee. 

2 (Nau nuu nayaadede haenedauwunesede deauchu- 
wunanenede Cyrenius Syria.) l 

3 Nau vahee haeauachaudene hadnayāadee haunauude 
hanesāde hesee nehayau hededan. 

4 Nau Joseph jea haeyehau hehethee Gananee, hehe- 
thee hedan Nazareth, jedauwuu Judea, jedauwuu hede- 
dan David Bethlehem neseee, (hanau naadahagu hedau- 
auwunene nau nedanee David,) | 

5 Hadnethenayâade naguu Mareheau heauthehewau- 
thâdaune hadnewaune wauwu haeehâthane heee hene- 
saune. 

6 Nau hethauwuu, henee hajesenausunanedauthee, 
hese haevadauaunau hadneejanesāde. 

7 Nau hanaāejanesāde  henedauwusaune heau, 
nau haeajetha, nau haeesevana hewauchuhauchave 
nedau vethehenethe; hanau haeneau vethehedaunau- 
auwuu. 

. 8 Nau hena vavade vedauauwuu haudânajauâhehauau 
haeaudenauau, haeaunaunehanauau haeaunauyauhauva- 
nauau hedajauanenau vegau. 

9 Nau, wauha, Vahadâde hedautheaune haeedasâ, nau 
havathee haeseenauasâaunauau Vahadaânith; nau haeva- 
senâthajaunauau. 

10 Nau hautheaun jevanâthajauau hathâhaugaunee: 
hanau, naune, nauuchaudaunathana hethadee waunau- 
yauau havathee neethajaude, nanaa heee vahee henane- 
danede. 

11 Heee nananena janesee nuu desenee hededan David 
Henayauthâhe, nananede Chris Vahadâde. 

12 Nau nuu hadneaenauwuna; Nananena hadveehauna 

daeyaunaa hanajehede, saesee hewauchuhauchave ne- 
dauvethehethee. 

13 Nau nauhauhaunee hena haewauthanauau hejavaa 
hautheaunauau nauguu naa hautheau haevaveenethe-' 
daunanauau Hejavaneauthu, nau hasenehehaugaunee, 

14 Havathee hauwaunede hesee Hejavaneauthau heja- 
vaa, nau dasee vedauaŵwuu nanethauaunee, hethadee 
hathanavana henanedanede. 

15 Nau hethauwuu, hautheaunauau haejaenauthâ he- 
see hejavaa, Wauha hadeehaunau Bethlehem, hanatha- 
dagaunee nuu haudânajauâhehauau, nau nauhauydauwuu 
nuu hayewhu javeauau, nanaa Vahadâde hââedauwunâ- 
daunene. 

16 Nau haenauchuhanauusanauau, nau haeveehanauau 
Mare nau Joseph, nau dâeyaunauau haesaeseene hewau- 
chuhauchauwauauwuu henee nedauvethehenethe hewau- 
chuhauchâve. 

17 Nau hâenauhauwauthee, haeneânauthedanauaunuu 
hathauthedaunâhethee heee dâeyaunauau. 

18 Nau vahee hathâenedauvade haegaugauanadauwu 
henee hayauhuhau nuu hathauthedaunâthee haudâna- 
jauâhehau. 

19 Nau Mare haeaunaunede vahee nuu hayauhuhau, 
nau haegaugauanade hedahaa. 

20 Nau haudânajauâhehauau haejaesanauau, haevavee- 
nethedaunanauau nau haevaveenethedaunanauau Heja- 
vaneauthu heee vahee hanathadauvathee nau hathau- 
hauthâthee, neethâedauwunaâhethee. 

21 Nau hâenasaudauchunesee hadneegauguusede dâe- 
yaunaa heneseede Jesus, haseadagu nuu haseede haena- 
neeseâde hautheaunau haunauau deejgethâsee. 

22 Nau hesee hâewaudeauchaude hasaunee hedauchu- 
wude Moses hâevadauaunee, haeyehauthanauau hesee 
Dadaunedan hadjenanauwunauthee Vahadaâhenith ; 

23 (Hathauthaunauhunee hauchuwudaunaa Vahadade, 
Dajee haunauahee henee nedauwusau vadade hadnetha- 
de hesee Vahadâhenith :) 

24 Nau hadnausâyaudenee neesenehedaunee hauchu- 

wudaunaa Vahadade, Hanesethee vedaenauau, wauathe 
hanesethee neauthuvedaesaunauau. 

25 Nau, naune, hena henane haeanedau Dadaunedan, 
“Simeon haenaneeseede; nau naa henane haechuva nau 
haeethauwuthajau, haeejauwuwude hadneneethajauthee 
Israel: nau Vadanauwauthauwu haethasade. 

26 Nau haeeauthedaunaa Vadanauwauthauwu, henee 
hadjenauhaudauau gaujauaudahede, haunaude hadnau- 
hauwaude Vahadâhenith Chris. 

27 Nau haejeheenauusa Vadanauwauthauwu jedauwuu 
Vadannauauwuu: nau hâene henehâ Hejavaeneauthusau 
jedanâde hadnesehâde thauguu hasauau hauchuwude, 

28 Hanaaejavethenauanaude hejadenaa, nau haeva- 
veenethedauna Hejavaneauthu nau hanaâenehede, 

29 Vahadâhene, hewaunehaa nanehaejenanaude hau- 
wauwaunave hadnaudauâu nanethauaunee, hasauau ha- 
danadede: 

30 Heee nasesâ naunauhauwauau havâde Henayau- 
thahe, 

91 Naa nananin hadnesaanudene hathaâhedaunee va- 
hee henanedanede; 

32 Hesee hadneesenee Hathâauau henanedanede, nau 
havathee hadnanedanede Israel. 

33 Nau Joseph nau henaune haegaugauanadauwu hena 
hayauhuhau hanasenehethavathe. 

94 Nau Simeon haevevethasa, nau haeâedauwuna Ma- 
reheau henaune, Naune, Naa dâeyaunaa haneejenanade 
hadneaunenauaudenenee nau hadneejaegauhadenenee 
hauwauhuu Israel; nau hanau nauhauthethau hadneva- 
thevade; 

35 (Haa, gaugauchu hadneegauchuguhune nehayau 
havadathuvaa jea;) henee gaugauuthajaudenau hauwau- 
huu vadauhau hadneauthasuu. 

36 Nau hena haenesâ Anna, haeyâhe, hedaunau Pha-: 
nuel, hanaadâde Aser: haewauthanenau hejajenewau, 
nau haenethenaedeva hechu nesaudauchu jajene hehe- 
thee neeesede; 

97 Nau haeenevesâne heee nasaudausauau yânenee ja- 

jene, nananede haeejethauunaude vadannauauwuu, hau 
haenesedauna Hejavaeneauthu nauguu naugauyaude 
nau vevethahede dajâee nau hesee. 

88 Nau haajejeda heee haevaveene jea Vahadahenith, 
nau haeheauthedauna vahee nethâejauwuwudethee jau- 
audaunauthadede jedauwuu Daâdaunedan. 

39 Nau hâesedauthee vahee hayauhuhau hasauau hau- 
chuwude Vahadade, haejaesanauau hesee Gananee, hada- 
hethee hedan Nazareth. 

40 Nau dâeyaunaa haeeseau, nau haedâeaune hevada- 
thuwu, haeechauchaunaude haeyaude: nau Hejavaneau- 
thu vadaude haethasade. 

41 Nau wauhâ henehâ haeehaunenau hesee Dâdaune- 
dan hadauchuvejanenee vasevadanesee Hadavechautha- 
dede. 

42 Nau denesenenee hejajenewau, haeehaunauau hesee 
Dâdaunedan hanau nesedaudenee vasevadanesee. 

43 Nau hese hâevadauaunee, hâejâesathee, dâeyaunaa 
Hejavaneauthusau haenasedauusa Dadaunedan; nau Jo- 
seph nau henaune haejaenauwu. 

44 Hau henanedaa haenehauvâ hathanauwauhaugau- 
nee, nau haejanaugudaunee; hanaâenaudehauthee hene- 
dauânene nau henedaehahene. 

45 Nau haejeveehauthee, haejaesanauau hesee Dâdau- 
nedan, daunaudehauthee. 

46 Nau hethauwuu hâenasese hanaaeveehauthee jedau- 
wuu vadannauauwuu, haetheaugune nahethâe hauthe- 
dahehau, haejaatheha, nau haenaunaudedauna. 

47 Nau vahee hathâenedauwauthâthee haegaugauana- 
dauwu hedaeyaunene nau hedauchuhanehedaunene. 

48 Nau hâenauhauwauthee, haegaugauanavanauau : 
nau henaune, Nâ, naudu hanesehâane? hathâhuk, nau- 
ne hâsaunau nau nananenau nenaudehane nejeneetha- 
'Jaunee. 

49 Nau hathauhuk, naudu haenaudehena? gauhajae- 
ne nauchâe wauwu hanedaudauwau Nasaunau henese- 
thaude ? 

50 Nau haejaenauwu hasenehethathee. 

51 Nau hanaaenethaunaude, nau haenauusanauau Na- 
zareth, nau haeethauwaudauna: hau henaune haeaunau- 
nedene vahee nuu nehedaunau hedahaa. 

52 Nau Hejavaneathusau haeneenaneaune hedaeyau 
nau hajedade nau vechauthaude Hejavaneauthu nau he- 
nanedanede. 


NEHEDAUNAU 3. l 

1 Wauhâ yauthaunenee jajene wauwu neeenajanede 
Tiberius Oaesar, Pontius Pinade nausunajawaudauau 
Judea, nau Herod nanajawaudauau Gananee, nau he- 
nauhauwauau Theneb nanajawaudauau Iturea nau ve- 
dauauwuu Trachonitis, nau Lysanias naja Abilene, 

2 Annas nau Caiaphas vevethahenajanauau, Hejava- 
neauthu nanadede haeedasaa Jaun heau Zacharias nau- 
aunee. 

3 Nau haeedade vahee vedauauwuu hanathaudanee 
Jordan, haeauthedaude dusaahede haudneaugauthuu 
gaugauuthajaudenau hadneegudanee wauchudaudenau ; 

4 Naathauthaunauhuu wauthaunauhanaa hedanadede 
Esaias haeyâhe, Jasaye haevasenehe nauaunee, Hesaa- 
nuu hathaâhede Vahadâhede, nesedee hevau chwuwuu. 

5 Hadauchugauaudayauau hadnechauchaunaa, nau ha- 
dauchâe hauane nau jauaudane hadjananee, nau jajaâvae 
hadchuvanee, nau hadauhauauyauau bau hadneyau- 
thapau ; 

6 Nau vahee henanedanede hadnauhaudauau Hejava- 
neathu hedenayauthaunene. 

7 Haenaâenehethaude waunauthanee henanedanede 
henee hedasâdaunau haddusaanaude, Hau hedenaede- 
daunenau seseyânauau, hanaa hâedauwunâdaunenau 
haddaugauhudauwuna nauthee, hasenaunaude hadnauu- 
sanauau ? 

8 Hethadee nesedee hadeheaenaunee hadnaugauthuu 
haugaugauuthajaudenenau jevaauthenehee hadahenau- 
au, hâsaunaunene Abraham: hanau nâedauwunathana, 
Hejavaneauthau neene nesehaude nuu hauunaugânau 
Abraham hedâeyaunewau. 

9 Nau wauha jea hauunauchu janenanee hethajee 
hauhaudee: vahee hauhaudee jeneeaudehuk vevenaude- 
' nau haddauwauhude, nau hadneewaudedaunaunee. 

10 Nau henanedanau haenaudedaunaa, hauddusedaune ? 
hathâhuk. 

11 Hanaââedauwunaude, Daun nanesevechudaunade, 
jevena daun janevechudaunenith; nau daun hevethe- 
nede jenaasedaude, hahagu. 

12 Wauhâ haenaâenuusathee hauâyâhehauau haddu- 
saahethee, Hechauhauthethâhe hauddusedaune, hatha- 
huk, | 

13 Nau hathâhaugaunee, javaauthaunaudaunâthe he- 
nee nethautheavane. 

14 Nau vanenanenau hanaasedaunethe, hanaasenehe- 
thâde, Nau haddusedaune, hathâhuk? Nau javaauthase- 
nehaa henaneda, hathahaugaunee, javaauthenanedaune- 
vaa-henaneda, nau hadnanethauaunahedava haunaudau- 
nadenenau. 

15 Nau henanedanau hathauavâhuk, nau vahee hena- 
nedanede haegaugauanavaa hedâhenenau Jaun wauau 
Chris haenane, nau wauâthe hajee ; 

16 Jaun hanaaauchuhanehethaude, hathauhuk vahee, 
Hadneedusaanathana heeenaje; hau hanesâde javaânau- 
dâde javaâhenau jaunaude hewauhugu hewauaunaa nâ- 
hauwuneaugunavane, hadneedusaanâna heee Hejava- 
neauthu Vadanauwauthauwu heee heseda. 

17 Henaunasâhau nanewauunauau, nau hadgaunau- 
hauau heyauthee nedauthauayâde, nau hadnauânauau 
wauchuunethauauhanau nedauthânauau jenayaunau ; 
hau jenethauayaunau hadvadauchauauau hesedaa nedau- 
jesaudaunahee. 

18 Nau waunauthanee hanasejâesaunee hayauhuhau 
hanathauthedaunaude henanedanau. 

19 Hau Herod naja haeaunaunewau heee Herodias he- 
nauhauwauau Thenebeau henenene, nau vahee hathâe- 
wausaunee hanasedaude Herod, 

20 Haewauhaunene nuu vahee henee daa 
Jauneau duguhunauauwuu. 

21 Wauha haevahesedusaahedaunee henanedanede, he- 
thauwuu henee Hejavaneauthusau haenethedusaa, nau 
haeevevetha, hejavaa hanaaegaunanenee, 

22 Nau Hejavaneauthuvadanauwauthauwu haejeja- 
nauhusane hedanayaunaa hedanayau haenaasaunee wau- 
de vedâene nau hanadede haejenauusa hehethee hejavaa, 
hasenehehuk, Nananene vechauthauau Naa, nananene 
vaveenethedaunathane. 

23 Nau Hejavaneauthusau nehayau wauwu wauau ha- 
nasauau jajeneva, hanane (hathanavade) heau Joseph, 
nananenith heau Heli, 

24 Nananenith heau Matthat, nananenith heau Levi, 
nananenith heau Melchi, nananenith heau Janna, nana- 
nenith heau Joseph, 

25 Nananenith heau Mattathias, nananenith heau 
Amos, nananenith heau Naum, nananenith heau Esli, 
nananenith heau Nagge, 

26 Nananenith heau Maath, nananenith heau Matta- 
thias, nananenith heau Semei, nananenith heau Joseph, 
nananenith heau Juda, 

27 Nananenith heau Jonanna, nananenith heau Rhesa, 
nananenith heau Zorobabel, nananenith heau Salathiel, 
nananenith heau Neri, 

28 Nananenith heau Melchi, nananenith heau Addi, 
nananenith heau Cosam, nananenith heau Elmodam, 
nananenith heau Er, | 

29 Nananenith heau Jose, nananenith heau Eliezer, 
nananenith heau Jorim, nananenith heau Matthat, na- 
nanenith heau Levi, 

30 Nananenith heau Simeon, nananenith heau Juda, 
nananenith heau Joseph, nananenith heau Jonan, nana- 
nenith heau Eliakim, 

91 Nananenith heau Melea, nananenith heau Menan, 
nananenith heau Matthatha, nananenith heau Nathan, 
nananenith heau David, 

32 Nananenith heau Jesse, nananenith heau Obed, na- 
nanenith heau Booz, nananenith heau Salmon, nanane- 
nith heau Naason, 

33 Nananenith heau Aminadab, nananenith heau 
Aram, nananenith heau Esrom, nananenith heau Pha- 
res, nananenith heau Juda, 

34 Nananenith heau Jacob, nananenith heau Isaac, na- 
nanenith heau Abraham, nananenith heau Thara, nana- 
nenith heau Nachor, 

35 Nananenith heau Saruch, nananenith heau Ragau, 
nananenith heau Phalec, nananenith heau Heber, nana- 
nenith heau Sala, 

36 Nananenith heau Cainan, nananenith heau Arpha- 
xad, nananenith heau Sem, nananenith heau Noe, nana- 
nenith heâu Lamech, 

97 Nananenith heau Mathusala, nananenith heau 
Enoch, nananenith heau Jared, nananenith heau Male- 
leel, nananenith heau Cainan, 

38 Nananenith heau Enos, nananenith heau Seth, na- 
nanenith heau Adam, nananenith heau Hejavaneauthau. 


NEHEDAUNAU 4. 


1 Nau Hejavaneauthusau wauwu haeechauchaunaude 
Vadanauwauthauwu haejeehedesa hehethee Jordan, nau 
haeyehauthaa Vadanauwauthauwu nauaunee, 

2 Yayauau hese hananeedauchunesee haenayathehaa 
Haujaune, nau hena hesee haeheejevethe: nau haevathe- 
nesee, haenaaasenade waunee. 

3 Nau Haujaune hathāhuk, hith nananene Haathau- 
wuāvaa Hejavaneauthau hāedauwunene naa hauunauga 
hadejauaujaunenede. 

4 Nau Hejavaneauthusau haeauchuhanehe hathauhuk, 
Wauthaunauhuu henane hehauwuunaede jauaujaunau 
jasaa, hau heee haunauude hedanadedaunene Hejava- 
neauthu. 

5 Nau Haujaune haenauauhuchauhaa hauanee hadau- 
jauudanenee, nau haenaubauthehaa vahee najanede ha- 
thaauauvaa henanedanede chauchaunu. 

6 Nau vahee nuu najawaude hadvenathane, nau 
hauwaunede, hathahuk Haujaun: hanau henee nana- 

nenau devenanau; nau daun navadauvenau hadeve- 
nauau. 

7 Hith nananene henaheee hevevethedaunenagu, va- 
hee hadnehanâhene. 

8 Nau Hejavaneauthusaun hanaaauchuhananadethade 
nau hathahuk, Hedehau naugauvaa, Haujau haugau 
hathauthaunauhuu, Nananene hadevevethedaunaude 
Vahadade Hasaunau, nau hanesade haudnevevethedau- 
naude. 

9 Nau hanaaehauthade Dadaunedan, nau haejenanaa 
naunauchuu vadannauauwuu, nau hith Haathauwuavaa 
Hejavaneauthau hauwujanauau hede hehethee, hatha- 
huk: 

10 Haugau hathauthaunauhuu, Hadaedauwunaude 
hedautheaunau haddunânaune: —“ 

11 Nau hejadenenau hadeejedunânaune, havaaugu- 
gauusene heaudaa dasee hauunaugâe. 

12 Nau Hejavaneauthusaun hanaâauchuhananadethâ- 
de nau hathâhuk, Hasenehee, Nananene jevanayâthe- 
hene Vahadâde Hasaunau. 

13 Nau hâevathenayâthedaude vahee, hanaâejathâ- 
aude haujau najee, 

14 Nau Hejavaneauthusau hanaâejaenaudâhede Vada- 
nauwauthauwu haduu Gananee: nau hanaâauthedaune- 
nede hanaâeneâsanaunee vahee hathâauau Gananee 
nauanee. i 

15 Nau haeechauhautheha vevethahenauauwuu, nau 
vahee haevaveeneha. 

16 Nau haenauusa Nazareth, needaunauuchauhade: 
nau dajauaunee nesedaude haeyehau vevethahenauau- 
wuu vadanesee, nau haetheaugu dasauhaudauau wau- 
thaunauha. 

17 Nau haevenau hewauthaunauhanene haeyâhew 
Esaias. Nau hâegaunaneuau wauthaunauha, haeveede 
hadauwauthaunauhunee, 

18 Vahadâde Hedauwauthauwu nanadeaunânau, ha- 
nau dehedusaanânau javeda hadnauthedaunu hethade- 
nee waunauyaunee hadavenuhunethee: hanejevāde hau- 

[Arapahoe Luke.] 

dnenayauhu naudauwuthajauthee, hadnauthedanau 
haudjaejenanathee wauwaunauau, nau hadnejanauhau- 
thathee nanenauguthee, haud-jaejenanathee hasenethau- 
nauau, 

19 Haudnauthedaudauwau hethadee jaunaunauau jaje 
Vahadadu. 

20 Nau haeauauvane wauthaunauha nau haejaevena 
vevethahehew, nau hanaaejanaugude. Nau vasesa va- 
“hee hathâanedauthee vevethahenauauwuu haenâauhau- 
vanauau. | 

21 Nau hana&âejasesenehethaude, nuu desenee nuu 
hathauthaunauhuu .hethauvaa haunaudaununenau. 

22 Nau vahee haesegaugauudedaunene, nau haegau- 
gauanadauwu hethadenee hedanadedaunene hethâenehe- 
thaunene. Nau gaunuu jee heau Joseph? hahagaunee, 

23 Nau hanaâenehethaude, Nananena hadethauwune- 
hesena nuu heeejegausudede, Naudaunehâhe, nehanena- 
yauhade: henee nanâthadauwaunee nanâsedaunee Ca- 
pernaum nanehasedaunee nechau hede nehayau have- 
dauauwuvaa. 

24 Nau hathauhuk hethauwuu nehethathana, Hegau 
haeyâhe hehauwuvechauthau nehayau hevedauauwu- 
vaa. 

25 Hau hadauthedaunathava hethauwuu, waunautha- 
thee henevesânauau neanedauthee Israel, hesee deane- 
daude Elias, hejavaa denausunaugauhuu nasau jajene 
nau nedaudauchu hesese, devasauau hasenaude denana- 
desanauau vedauauwuu; 

26 Hau hehauwunesâhene hejevâdaunene Elias, va- 
vade Sarepta, hedan Sidon, hesâ nananede henevesâ. 

27 Nau newauthathee naugaugauwuhuhauau neane- 
dauthee Israel deanedaude Eliseus haeyâhe; nau hehau- 
wunesâ henayauhade vavade Naaman Syrian. 

28 Nau vahee hathaetheauguthee vevethahenauau- 
wuu, hâenedauwauduu nuu hayauhuhau, haeechauchau- 
naudenenau hasenaunaude, 

29 Nau haegauhânauau, nau haenunanatheguthanauau 
hedan, nau haeehauthanauau hauchauguu jauaudanee 

haduunee hededanenau needaunesehenee neaudnedauau- 
wuguthauthee hauthedaunaânee. 

30 Hau haejavechautha hehethee nahethâe, haeja- 
£haau, 

31 Nau haenauuss Capernaum, hedan Gananee, nau 
haeauthedauna vadanesenenee, 

82 Nau haegaugauanadauwunenau hasechauhauthe- 
haude hedanadedaunau, hanau hedanadedaunau haenau- 
thaunenau. 

33 Nau vevethahenauauwuu henane haeanedau heva- 
dathuwu haewauchâhene haujaun, nau haevasanade, 

94 Jenehâaa; hathâhuk, haudduseha nananene Jesus 
Nazareth? gauhâejau haudnauauhâane? Haenaunatha- 
ne hadâhene; Vadanauau Hejavaneauthau. 

35 Nau Hejavaneauthusau haeneuva, dâdaunauguu, 
hathauhuk, nau jenauchune. Nau haujau hâegauuse- 
waude nahethâe hanaâejenauthaude nau haejasene- 
ha. 

36 Nau vahee. haegaugauanavaa, nau haeanadethade- 
nenau jaee, nuu hayew hanadede; hathâhuk, hethau- 
wuu. nauguu haenauthenehetha haenesedauwauna wau- 
châhenethe haujaunau, nau hanaâejenauâhethee. 

37 Hanaâauthedaunenede nanadee jasesee gauânee ve- 
dauauwuu, 

38 Nau haegauhâ haenauâ vevethahenauauwuu, nau 
haejedâ Simon hedauauwuu. Nau Simon henene he- 
naunene haenaudauwauvâhene; nau haeautheawaunau- 
thasanauau. 

39 Nau haetheaugudauna, nau haeneude hasauwauva- 
hede; nau haenauthaa: nau nauhauhaunee haegauhâ 
nau haedauyauhauvanauau. 

40 Wauhâ hesese hâenaesade vahee hathâenethenau- 
thee hasauwauvahehehau hanasejaechauwauv&âahenethe 
haenauuchaudaunau; nau haedajevasana nau haeena- 
yauha. 

41 Nau haujaunauau nauguu haevanauusanauau hae- 
wauthanauau, haeneânadenauau, nau haenehenauau, 
Nananene Chris Heau Hejavaneauthau. Nau haene- 

neuva haejechuwauanadeha: dauhaenauwunethe 'dau 
Chris denede. | 

42 Nau hâesenenee, hanaâejathâaude hesee hadaune- 
chaudanee, nau henanedanau haenaudehaa, nau haeeda- 
saa, nau haedauduvaa, haudjenauthaude, 

43 Nau hanaâ8âedauwunaude, haudnauthedaudauwau 
najanede Hejavaneauthau gauchuhunee hedanau nau- 
guu: haugaunaasejejenananau. 

44 Nau haeautheda vevethahenauauwuu Gananee. 


NEHEDAUNAU 5. 


. 1 Nau hethauwuu, henanedanede haeneenavadaune- 
dauwaudauwu hedanadedaunene Hejavaneauthu, hae- 
theaugu sasethauwu neajee Gennesaret, 

2 Nau haenauhaude hanesanenee thewaunau haetheau- 
gunenau sasethauwu neajee: hau naunauyahehauau 
haeeyauhaudesanauau, nau haeanahesadenauau henau- 
yaudenenau. 

9 Nau haejedâ jasaa hethewaunene, Simon, nau hae- 
nehetha hadwauauwuhudede vanehaa hehethee vachu- 
wauauwuu vedauauwuu. Nau haejanaugu, nau haee- 
chauhautheha henanedanau hehethee thewaunaa. 

4 Wauha hâevadauthedade, hanaâenehethaude Simon, 
wauauwuhude hadaudavee, nau henauwunau haunau- 
yaude hadjathane, 

5 Nau Simon hanaâauchuhananadethaude, Hechau- 
hauthethâhe, naunaugaunenesethânauau, nau nâhauwu- 
thauujathâva: hau hegaugaunauau hadnaaenauwuaude- 
nau nauyaude haugau hasenehene. 

6 Nau hâesedauthee nuu haewauthanenau hejathaune- 
nau, nau haethauwunauaune henauyaudenenau. 

7 Nau haeadethanauau henedaehahenau danachau- 
gunethe jasaa thewaunaa, haudjaunethe, nau haudne- 
dâhevâthee. Nau haenauusanenau, nau  haeechau- 
chaunaudenauau hanesanenee thewaunau hanaâenau- 
wuuu. | 

8 Haenauhaudauau Simon Peda, haechauâgujanaugu 

hejaedayanene Hejavaneauthusaun, nauchu, hathahuk; 
" haugauhauhauganenau, Hau Vahadahene. 

9 Haejenaunethajau, nau vahee hethaenethaunadau- 
nau daunauanauthee nauwu hejathaunenau. 

10 Nau nauguu James, nau Jaun, heauhau Zebedee, 
henedaehauhau Simon. Nau Hejavaneauthusau ha- 
naââedauwunaude Simon, Jevanâthajau, hewaunehaa 
heee nananene haudnesedanaude henanenauau. 

11 Nau hâenauuchaudethee hethewaunenau vedauau- 
wuu, hanaâenauduu vahee, nau hanaâenethauguhauthee. 

12 Nau hethauwuu, hâanedaude jasaa hedan, naune 
henane haeechauchaunaude naunaujaunee haugauwude; 
hâenauhauwaude Hejavaneauthusaun haeuâneseve, nau 
haeautheava, Vahadâhene, vathehânenagu, hadeneeyau- 
danene hathauhuk. 

13 Nau haeyethauha, nau haevasana, vahathehânau: 
heyaudâhe, hathaukuk. Nau nauhauhaunee naunaujau- 
nee haugauwude haenauthaa. 

14 Nau haenesedauwaunâ haudjâedauwunaunith he- 
nanedane: hau najesa hadnauhauthehau hadanayau ve- 
vethahevâhe, nau hadvâ dauhenayauhane, Mosase neese- 
dauvade, haudneâenuu. 

15 Hau haeneenanauthedaunene neânee: nau hava- 
thee haewautha henanedanede haeauânauuchaudene dau- 
Jewaunejaathededaunee, nau haudnenayauhâthee heda- 
sauwauvahedaunenau. 

16 Nau haejathâau hesee nauaunee, nau haevevetha. 

17 Nau hethauwuu jasaa hesee, hajesechauhauthetha- 
de, Nesethajauhuhauau nau hechauhaudauwauhuhauau 
nanavaavede haetheaugunauau hejava, haejeehedesa- 
nauau hadauchâe hauwauhauauwudan Gananee, nau Ju- 
dea, nau Dadaunedan: nau naunaudâde Vahadâde hae- 
theaugu hadnenayauhaude. 

18 Nau, naune, henanenauau haenauuchauhanauau 
henanene heee hedauwune haeesevâhene nau haenayâ- 
thejedananauau, nau hadjenanauwunauthee hathaâje- 
nith, 

19 Nau hâejeveedethee haudnethejedanauthee hanau 

dauwauthaa henanedanede, hanaâenauauhusathee dasee 
hauauwuu, nau haejanauhaujânanauau, hehethee dasee 
hejavaa hauauwuu nauguu hedauwune nahethâe hathaâ- 
jenith Hejavaneauthusaun. 

20 Nau hâenauhaudauwunith hedethauwuthajaudene- 

nau, hanaââedauwunaude, Henane, hauwauchudaude 
gaunudanauwunane. 
_ 1 Nau wauthaunauhâhehauau Nau Nesethajauhu- 
hauau hanaâejasesegaugauuthajauthee, Hanaa naa ha- 
nanadede nehedaduhude Hejavaneauthu? hathahuk. 
Hanaa haudgudanauau wauchudaude, vavade Hejava- 
neauthau, naanesade ? 

22 Hau hâaenauwunith Hejavaneauthusaun hegau- 
gauuthajaudenenau, Haudusethajauva hadahenauau ? 
hathâhaugaunee, 

28 Hayew gauchauaa, nehehâgu, Hauwauchudaude 
gaunudanauwunana; nau wauâthe gauhâ nau javesa 
heheagu ? 

24 Hau hadaenauwu henee Heau henane naunaudâde 
_ dasee hathâauauvadee negudanauau wauchudaude, (naa- 

senehethauhaugu neasauwauvahedauwunith hesevahede) 
Hâedauwunathane, Gauhâ, nau hedanau hauddau nau 
najesa nananene haudauauwuu. 

25 Nau nauhauhaunee haethauwauthe hathañjenethe 
nau haeedane heaugusenadenau nau hanaaejathaaude 
hedauauwuu haevaveenethedauna Hejavaneauthu. 

26 Nau vahee haegaugauuthajaudene nau haevavee- 
 nethedaunanauau Hejavaneauthu, nau haeechauchau- 
naudenauau nâthajaude, Naunaudauhauthânauau nuu 
desene, haheagu. 

2; Nau hâevathedaude haejathâau nau haenauhauva 
hauâyâhe Levi hanaaseenith, haetheaugune nedauuda- 
nauau hauâyaunau, nau jethauguhu hathauhuk. 

28 Nau haevanauthâ, haegauhaâ, nau haethauguha. 

29 Nau Levi haevasevetheheha nehayau hedauauwuu, 
nau haewauthanauau hauâyâhehauau nau hauthauau 
haenedauguvaâ. 

80 Hau wauthaunauhâhehau nau Nesethajauhuhauau 

haeaunevâ hethauguhâdaunau, naudu haenethevethehe- 
wauna nau haenedaveyâwauna hauayâhehauau nau 
wauchudauhuhauau, hathâhaugaunee 

91 Nau Hejavaneauthusaun hanaâauchuhananadethâ- 
thee, hathâedâenaedethee hehauwuvathehâ naudauneha- 
hew; hau hathâasauwauvahethee. 

32 Nahauwujenauusa haudnadethu hethahethee hau 
wauchudauhuhauau hadnaugaudanenee hegaugauutha- 
jaudenenau. 

33 Nau hathâhuk naudu hethauguhâdaunau Jaun 
denauaunenaugauyânethe, nau devevethahethee, nau 
naasedauthee hethauguhâdaunenau N esethajauhuhauau; 
hau hanethenaunauau havethehethee nau havaveya- 
thee ? 

34 Nau hathâhaugaunee, Gauhâjeneenesehauva dâe- 
yaunauauau nedauenenedaunee hauauwuu naugauyaude 
hajesanedaudaunâthee waunenenehew ? 

35 Hau hese haudnauauchuu, haudneedanauwunana 
waunenenehe, nau heee hadnaâenaugauyâthee hena 
hese. 

36 Nau hanaâanadethaude jea jegausauhânee; Henane 
hehauwu jenane waunauyaunee neauthayew hadaugau- 
thâyaunee, hith hesedauhuk, nau hadauwauyaunee nee- 
daudenauuu, nau jasaa needanee hadau wauyaunee he- 
hauwuneauchauna gauthayaunee, 

97 Nau hegau henane hehauwujenane waunauyaunee 
vasevenenaje gauthânenevajaunaa; nau wauâthe wau- 
yaugu vasevenenaje haddaudeauau nevajaunau, nau 
hadgusenauauau, nau nevajaunau haddenanaunauuu. 

38 Hau waunauyauau vasevenenaje hadedaunee ha- 
dauwauyauau nevajau, nau nanesauuthadee. 

39 Nau hegau henane hesevanaagu gauthânevasevene- 
naje nauhauhaunee haevathehaa waunauyaunee; hanau 
gauthâyauau hethadee, hathauhuk. 


NEHEDAUNAU 6. 
1 Nau hethauwuu naneseauwauau vadanesee, haeehe- 

desa jenayaunaa; nau hethauguhâdaunau haegaugauu- 
nauwu wauchuunethauauhanau, nau haevethenauau, 
haegauneegudenauau hejadenenau. 

2 Nau hauthauauau Nesethajauhuhau, Naudu hanese- 
dauna waujaa nanavanau nesedaude vadanesee hathau- 
haugaunee ? | 

3 Nau Hejavaneauthusau hanaâauchuhananadethau- 
de, Gauhajethaunauhaude nuu hasauau David neese- 
daude, nehayau deasenade, nau neethâenethaunâde. 

4 Neesejedâde Hejavaneauthu hedauauwunene, nau 
needanauau nau nevethee nauhauthethâjauaujau, nau 
haevena heethâenethaunaunau; waujaa nanavanau ve- 
yâgu hau jasaa vevethahevahehauau ? 

5 Nau hanaââedauwunâthee, Heau henane nanetha- 
dâde vadanesee. 

6 Nau hethauwuu jea jasaa vadanesee haejedâ veve- 
thahenauauwuu nau haeautheda: nau henane haeane- 
dau hejavese hejadenaa haeesevane, 

7 Nau wauthaunauhâhehau nau Nesethajauhuhau 
haeaunauyauhauvaa, wauau haadenenayauthâ vadane- 
see; hadnejauaudaunauthee dauhanâjauwauaunauthee. 

8 Hau haeaenauwu hegaugauuthajaudenenau nau ha- 
naâanadethaude henanene hesevenasanith, Gauhâ nau 
yethaagu nahethâe. Nau haegauhâ nau haeyethaagu. 

9 Hejavaneauthusau hanaââedauwunaude, haudnau- 
dedaunathana nananena hanesadee; Gaujenanavanau 
vadanesee hethadâgu hasedaunee, nau wauâthe wauchu- 
dauneagu? henayauhâagu henaedede, nau wauathe na- 
naunehâgu ? ; 

10 Nau hanaâenaunauânede vahee, hana8âedauwu- 
naude henanene, Segauha hajade. Nau hanaasedaude: 
nau hejade haeenayauhune jasaa hasaunee. 

11 Nau haeechauchaunaudenauau hasenaunaude: nau 
hanaâaunauchuwuhadethee daun haudnesehauthee He- 
javaneauthusaun. 

12 Hethauwuu hena hese, haeehau hauanee haudneve- 
vethahede, nau haunaude naugaunee haevevethedauna 
Hejavaneauthu. 

13 Nau haesenee, hanaaadethaude hethauguhadaunau; 
nau haeedana vadadauchunesenee, hanaaeneseaude va- 
dauhanauau. i 

14 Simoneau (jea haeaugauthea Peda haseauhuk), nau 
Andwheau henauhauwauau, James nau Jaun, Thenib, 
nau Bathaunaumew, 

15 Matthew, nau Taumis, James heau Atheas, nau Si- 
mon Zenautes haseadagu, 

16 Nau Judas James henauhauwauau, nau Judas Is- 
kariot, hanane jea neheaudaunade Hejavaneauthusaun. 

17 Nau haejenauunethauna nau haetheaugunauau he- 
thauauwuu, nau hadauchunanenethe hethauguhādau- 
nau, nau haevasenauthenanedau henanedanede hehethee 
vahee Judea nau Dādaunedan, nau hehethee sasethanwu 
hadajee Tyre nau Sidon hethaejenauujaathehadaunau, 
nau haudnenayauhathee hedasauwauvahedaunenau; 

18 Nau hathaenaunauthauwauvahethee wauchahene- 
the haujaunau: nau haeenayauhaunauau, 

19 Nau haunauude hadauchaa haevadauvasanau ha- 
nau daunudesanaunee hevadaude nau haevahenayau- 
ha. 

20 Nau hanaâenâauhauwaude  hethauguhaâdaunau, 
' Hauwunaunana nananena hadavenuhunena; hanau na- 
nanena najanede Hejavaneauthau, hathauhuk. 

21 Hauwunaunana nananena hathâasenana hewaune- 
haa: hanau nananena hadnegaudana. Hauwunaunana 
nananena hathâevewauhuna hewaunehaa, hanau nana- 
nena hadnauchaunena. 

22 Hauwunaunana nananena, henaneda hasânavâna, 
nau jaasauaunânâ, nau naunaunauthevânâ, nau hausâ- 
gudenauthe haneseedaunenau hadauwausaunee, haugau 
Henane Heâhene heee. 

23 Haunauwuthajauau henee hesee heee, nau jaja- 
nauauau heee haunauwuthajaude: hanau, naune, hana- 
vanasauau hadaugautheavadenenau hejavaa: hanau 
naneesedauyaugaune henesaunaunenau naneesehauhau- 
gaunee haeyahehau. 

24 Hau naunauthauau hadnauauchaudaune hathâe- 





26 LUKE, 6. 


veaunauaune ; haugau hanesedanauwuna hauwauthe- 
naedede. 

25 Naunauthauau hadnauauchaudauna hathâegau- 
dana; haudnasenana. Naunauthauau hadnauauchau- 
dauna hathaauchaunena hewaunehaa, hadnaudauwutha- 
jauna nau hadvewauhuna. ; 

26 Naunauthauau hadnauauchaudauna, daunhâene 
vahee henaneda haethadenee hasenehethânâ, hanau he- 
nesaunaunenau naneesehauyaugaune jayaudauwaeyâ- 
hehau. 

27 Hau hadâedauwunathava nananena hathâenedau- 
vana, Vechauthaa nananena haujauthavenau, heneehaa 
hasânavâdaunenau, 

28 Hauwunaunaa hawauwauchuvadaunenau, nau he- 
vevethasaa hâwauwauchuhadaunenau nananena. 

29 Nau henee haudauauvâde hajâeaunaa nau naugau- 
tha venene; nau hedanauaugu nananene hauddu jevae- 
danau jea naudauguvechude jevaethaa. 

30 Hevenaa daun henaneda hânedauwunâdaunenau 
nananene; nau jeva jaenedauwunaa hedanauwunanagu 
daun hanetheyaunenau. 

31 Daun hasevathehânaune henaneda hesehânenagu, 
nechau jenaasehaude. 

92 Hith nananena vechauthaunagu daun havechauthâ- 
daunenau nananena, haddusevaveenevanananena ? hau- 
gau wauwauchudauhuhauau nechau nevechauthauthee 
hethâevechauthadaunenau. 

33 Nau hith nananena hethadâgu hasehaunâ daun 
hâneneehâdaunenau, haddusevaveeneva nananena? ha- 
nau naneesedauhaugaunee wauwauchudauhuhauau. 

84 Nau hith nananena hehaunagu daun haneejauau- 
naudaunâdaunenau, haddusevaveeneva? hanau wauwau- 
chudauhuhauau nechau neehauhaugaunee wauwauchu- 
dauhuhau, hadnejanaasesedanuu. 

35 Hau vechauthaa nananena haujauthavenau, nau 
hethadeha hasedauna, nau hehânagu, jevajavathehâe; 
nau nananena haudaugautheavadenenau hadvasauau, 
nau nananena hadnaâedâeyaunenena Java&âjauuthee: 

nau neneneehaude nethaejevaveenenethe nau hauhau- 
ganau. | 

36 Hedauwuyaunee nananena, nananena Hasaunau- 
nenau jea hasedauwuyaunede. 

97 Jevaauchuwuu, nau nananene hadnaajauchuwu- 
hane: nau jevaduguthâe nau nananena hadnehauwu- 
duguhuva: hejaegudanauwuyâe nau hadnejaegudanau- 
wunane nananene: 

88 Vâe, nau hadnevenana nananene, vavesethajauau- 
thâe, daayae, nau daesathâe, nau haunauwauauthaâe, 
hauchauva, henane hadvenâna. Nechau hadnaasetha- 
jauaudaunâna hasethajauauthânâa hadnanesethajauau- 
daunana. 

39 Nau hanaaanadethaude haejejegausuhu, Gaunane- 
nauguhu jenenauâjetha nanenauguhu? Gauhaudjene- 
sauujanesenauau gauuhanaa ? 

.40 Thauguthahe hehauwujavaâhe hechauhauthehâdau- 
ne: hau haunauude hanesâde daun haunauudaunâde 
hathâhenith hechauhauthehâdaune. 

41 Nau naudu hanauhaudauwu nananhene hahavaa 
hejaheede hesesâe, hau haajevesehau havadanhaude 
hathâsewau hasesâe ? 

42 Wauâthe hauddusenehethau nananene hahavaa,. 
Jâedaâ, hadaugauhauwunathe hajaheede hasesâe, hau 
daujenauhauwaude havadauhaude hathâsewau nehayau 
hasesâe? Nananene jayaudauwunaedehe, nedauau hau- 
gauhune havadauhaude hathâsewau nehayau hasesâe, 
nau hadenaâeneauvane hadenaâeneaugauhauwu jaheede 
hethâsathau hahavaa hesesâe. 

49 Hanau hauhaude hethahagu hehauwuseaude wau- 
saunee vevenaudenau; nau wauâthe wauchahagu hau- 
haude hehauwuseaude hethadenee vevenaudenau. 

44 Hanau hadauchude hauhaude neaenaunede hana- 
saunee hevevenaudenau. Hanau hauchahevesee hena- 
nenauau hehauwunaadauhauânuu hauuyauchuwunau 
nau dauchuuwusee hehauwunaadauguunee dadajeve- 
nau. 

45 Henane hethâde hehethee hethadenee heda nenauu- 

chaudede hethadenee; hau wauchahede henane wausau- 
nee heda nenauuchaudede wausaunee: hanau waunau- 
thaa hehethee hedahaa hede nanadenaunee. 

46 Nau naudu, Vahadâhene, Vahadâhene, haesena, 
hau nejesedauna hayauhuhau hasenehethathana? 

47 Daun nâdasâde nau nedaunânaugu hasenehenau- 
nauau, nau hesedauhuk, haudnauhauthehathana hau- 
dnethâde: 

48 Henanene henee nenesedenethe hauauwu naathade, 
nau henee nejayauchauhuu, nau nane€jenanauau hauau- 
wuu dasee hauunaugâe: nau nauunauuu naje neje nau- 
nauthuu jaathâsâe henee hauauwuu, nau hehauwu- 
nauauvathâau: hanau daunâaudaa hauunaugâe. 

49 Hau jaathedehe, nau janenaasedauthe, naathâde 
henanenau henee nedasauauvânethe vedauauwuu; nau 
neje jaathâsâe naunauthuu, nau nauhauhaunee naune- 
nauauau; nau thauwusâe henee hauauwuu nevasauau. 


NEHEDAUNAU 7. 


1 Wauhâ hâevathanadede vahee hanasenehede dauja- 
jaathehade henanedanede, haejedâ Capernaum. 

2 Nau jasaa vanenenaja hewauwaune haevechautha 
haeaugauwune, nau haeyânajane. 

3 Nau hâenedauwauthaude Hejavaneauthusaun, hae- 
autheava vachaugananenau Jews, haeadetha hadjaunith 
nau hadnenayauhaunith hewauwaune. 

4 Nau hâedauchauthee Hejavaneauthusaun, haeauthe- 
auwaunauthasanauau haugaunaunee, hanau hethâde naa 
henane naa haudneenesedaude, hathauhaugaunee: 

5 Hanau vechaudauau nadedanenau, nau nenesedau- 
nânauau vevethahenauauwuu. 

6 Heee Hejavaneauthusau hanaaegjasesenethaunade. 
Nau hâeauchauau hauauwu, vanenenaja haejajedauau- 
nanenau henedaehauhau, Vahadâhene, jevawauchutha- 
jau Nananene: haugau wauchâhenau hadjedâne nau- 
dauauwuu, hathauhuk: 

7 Nanaa naejewauchanavadede dauudasathane: hau 

vavade nehedau hanadede, nau naudautheau hadeenane- 
danede. 

8 Hanau nananenau nanethenanenenau naunaudahe- 
nau, nanethenu vanenanenauau, nau naââedauwunauau 
hanesâde yehau nau naâejathâaude; nau jasaa, Nahaje, 
hathauau nau jaunaude; nau naudautheau, Nesede, ha- 
thauau, nau nanesedaude. 

9 Hejavaneauthusau hâenedauwaudauau nuu hayau- 
huhau, haegaugauanava, nau haenauthegauthaagu, nau 
hanaââedauwunaude henanedanau hethâethauguhâdau- 
nau, Hadaedauwunathava, Haunauau nahauwuveehau 
vasee hethauwuthajuhu (naa hathâde henane), hegau, 
hehauwuu haduu Israel. 

10 Nau henee hathâautheavathee, hâejaenuusathee 
' hauauwuu, haeveehanauau wauwaune haeenanedanene 
henee neasauwauvahenith. 

11 Nau hethauwuu jasaa hesee, hanaâehaude hedan 
Nain haseenauyâgu; nau haewauthanenau hethauguhâ- 
daunau henethaunâdaunau, nau hauwauhuu henaneda- 
nede. 

12 Wauha haayânauusade hejavaaa dajanaunaa he- 
dan, naune, naa najaa henane naunudanade, jasasau he- 
naune, nau haeenevesânene: nau haewauthane henane- 
danede hehethee hedan haenethaunaa. 

13 Nau hâenauhauwaude Vahadâde haeauwunauna, 
Najenaudâve, hathauhuk. 

14 Nau haeedasa nau haevasane nauaunechauthau: 
nau hethâenauaunechauhâdaunau haedâdauyaugune- 
nau. Haunaua, haedauwunathane, Thauwauthe, ha- 
thauhuk. 

15 Nau henee nenajaa haethauwaudaugu, nau haenaâe- 
jasesanadede, nau hanaâevenaude henaunene, 

16 Nau nathajaude haeeda8Sâ vahee: nau haevaveene- 
thedaunanauau Hejavaneauthu, Havathee haeyahe hane- 
jauaude hadedanene ; nau, Hejavaneauthau haenauujâ- 
dauna henesaunau, hahagaunee. 

17 Nau nuu dauauthedaunenede haenanadesanaune va- 
hee Judea, nau nanadee gauânee vedauauwuu. 


30 LUKE, 7. 


18 Nau hethauguhadaunau Jaun haeauthedaunaa va- 
hee nuu hayauhuhau. | 

19 Nau Jaun haeadetha hanesenethe hethauguhâdau- 
nau haeyethautheava Hejavaneauthusaun, Gauhanane 
henee waudaudjaude? nau wauâthe gauhadnaudenau- 
hauwau jasaa ? 
` 20 Haedauchauthee henanenauau, Jaun Dusaayahe 
janâdautheavânauau Nananene, hathauhaugaunee, ha- 
naâenaudedaunauthee, Gauhanane henee waudaudjaude ? 
nau wauâthe gauhadnaudenauhauwau jasaa. 

21 Nau vavade hâauchauau haeenayauha haewautha- 
nenau vavavâauhuhau nau havathee haugauwude, nau 
wauchâhenith haujaun; nau haewauthanenau nanenau- 
guhuhau haevena nauhauthau. 

22 Hejavaneathusaun hanaââedauwunâthee, Najaja- 
thâauau, nau hadâedauwunauva Jaun hathâhaugaunee, 
hayewhu hanathauhauthâna nau hathadauvana; hase- 
jaenauhauthâde nanenauguhu, jeneejavesâhe daujave- 
sade, naunaujaunee hedaugauwudaunenau dauuyauda- 
hethee, hayâjadâhe daunedauvade, gaujauaudahehe 
daujaethauwauthede, hadavenuhu hethadenee waunau- 
yaunee dauauthedaunade. 

28 Nau hauwunaunade daun najewauchuthajaudau- 
nâde. 

24 Nau haejathâaunethe Jaun hedautheaunau, hanaâe- 
jasesanadedauau henanedanede hasenaedenethe Jauneau, 
Hayew nananena haewaunenauhauthaunenau nauaunee ? 
gaugauguyase daunauauvasee ? 

25 Hau hayew nananena hâewaunenauhauthaunenau ? 
Gauhenane hedachaunau hejajehaunenau hedâchaunau ? 
Naune, nethâeneenuhuthee, nau neneenaedethee thanâ- 
see nenauchuwunethe hedauauwunenenau. 

' 26 Hau hayew hâaewaunenauhauthaunenau? Gau- 
haeyâhe? Haa, hadâedauwunathava nananena, nau 
javaâsee haeyâhehau. 

27 Naa nananene, wauthaunesee, Naune, hadjejena- 
nauau Naudautheau hathaaguna, hadnesedaunâna hau- 
vaunenau sayânee Nananena. 

28 Hanau nâedauwunathana, hadedanenau nethaene- 
saunevana hesanauau hehauwujavaase haeyahe hathade 
Jaun Dusaayahe: hau hena haugajehede hanedauhuk 
henajanedaunene Hejavaneauthu javaâhehuk. 

29 Nau vahee henanedanede hathâenedaunâde, nau 
hauâyâahehauau, hanaâechuwauthethajaudaunauthee He- 
javaneauthu, haenethedusaanâ dusaayahew Jauneau. 

30 Hau Nesethajauhubauau nau nanavaavehehau ye- 
see nehayau haeausagudenauau hevathehâdaunene He- 
javaneauthu, haejenethedusaanâ (Jauneau). 

91 Nau Vahadâde hahagu, Hayew mnaudneedajene- 
hethau henanedanede nuu henaedede? nau haethahe- 
nauthe ?' 

32 Waude dâeyaunauauau hathahethee Med na. 
the haudaunanauauwuu, nau danadethadethee, nau na- 
nâhethee, Nevadauhana, hau nananena nejevadana ; 
naudauwuthajaudauwunana nananena, hau nejevewau- 
huna. 

33 Hanau denauusade Jaun Dusaayâhe dejevethee 
jauaujaunau nau deejevanaa vasevenenaje; nau nana- 
nena nanethenaude haujaun, nethauna. 

34 Heau henane daunauusade dauvethede nau dauva- 
naa; Nauhauvaa naa henane naudaudâhe, nau vaseve- 
nenajevanehe, henedaehauhau hauâyâhehau nau wau- 
wauchudauhuhau, nethauna. 

35 Hau haeyaude chaunuwuthajaudaunaude vahee 
hedâeyaunewau. 

36 Nau hanesâde Nesethajuhu haeadetha haudjewau- 
nenethevethehevâde, nau haeyehau haejedâ Nesetha- 
jauhu hedauauwunene, nau haejanaugu hadvethede. 

37 Nau, naune, hesâ hedan, haeauhaugane, hâaenau- 
naude Hejavaneauthusaun daujanaugunith hadvethehe- 
nith Nesethajauhu hedauauwunene, haejachaude jaâva- 
saa chauayau, 

38 Nau haetheaugu hegauwune heauthene haevewau, 
nau hanaâejasesahesadede heauthene heee hedejee nau 
haeheahenauwu heee henethaanene, nau haenedane he- 
authene, nau haechauane heee chauayau. 

39 Wauhâ Nesethajuhu haadethaude hâenauhauwau- 
de, haejaevenanadethade, Naa Henane, haeyâheyaugu, 
hanaenaunaude daunhadâhenith nau daunhathâhenith 
nuu hesâne hevasanâdaune: hanau wauwauchuduhu, 
hahagu. l 

40 Nau , Hejavaneauthusau hanaââedauwunaude, Si- 
mon, haudnāedauwunathane nananene. Nau hanaaene- 
hethaude, Hechauhauthethahe, nanehe. 

41 Hena jasaa sayânedanauwuyau haenesenenau hesa- 
yānedanauwunādaunau: hanesāhenith yauthaunevada- 
dausauau vaejetha, nau jasaa yauthauyauau. 

42 Nau haeyauhuunee haunaudauhudaunene, haena- 
nethauaunegudanauwuna nesauuu Jeâedauwune, ha- 
naane hevechauthâdaune javaanee ? 

43 Simon hanaâejaâedauwunaude, Nauchâe nanane- 
nith heneehejavaâgudanauwunaune. Nau hanaââedau- 
wunaude, Nananene neaenauwu. 

44 Nau hanaaeyethaagude hesâne, nau hanaââedau- 
wunaude Simoneau, Gauhaunauhauwau nananene naa 
hesâ? Nananenau nejedânau haudauauwuu, nananene 
hâehauwuvene naje heee nauaudau: hau neheahe- 
sadede nauaudau heee hedejee, nau neheahenauau he- 
nethaa. 

45 Nananene hâehauwunedane hau naa hesâ haenauu- 
sanaunauau hehauwuthauujenenedane nauaudau. 

46 Naudauguhua nauguu javeda nananene hajechauu- 
sânene hau naa hesâ nechauanauau nauaudau heee 

chauayau. 

_ 47 Naa hâedauwunathane nananene hewauchudaude- 
nau waunauthanee gaunudanauwunade; hanau dauve- 
chauthâde javaânee hau daun vanehaa gaunudanauwu- 
nade vavade hasevechauthâde vanehaa. 

48 Nau hanadâedauwunaude hesâne, nananene hau- 
wauchudaudenau jaegudanauwunane. 

49 Nau hethâenedauguvâdaunau dauvethehethee ha- 
naâejasesanadethee hegaugauuthajaudenenauau hanaa 
naa negudanauau wauchudaudenau jea ? 

50 Nau hanaââedauwunaude hesâne, Nananene hade- 

| 
thauwaudaude henayauhâne nananene; EI hadnau- 
wauthenesane. 


NEHEDAUNAU 8. 


1 Nau hethauwuu waunee haejathâau nanadee hadau- 
chanenee hedan nau hajaseehedan, dauaunauthedade 
nau daunaunauhauthethâde neethajaude waunauyaunee 
hasaunee henajanedaunene Hejavaneauthu: nau vada- 
dauchunesenee haenethaunaa, 

2 Nau jasaa hesânauau, haeenayauhau dewauch&hene- 
the haujaunau nau vavavâauhuhauau, Mare haseadagu 
Magdalene, naunudanavathe nesaudauchu wauchaâhene- 
the haujaunau, 

8 Nau Joanna henene Chuza Herod hadAhevâhe, nau 
Susanna, nau haewauthanauau hauthauauau, hevenâdau- 
nau hethâenetheyaunenenau. 

4 Nau hâeneenawauthaa henanedanede dauauachaude- 
nee, nau haeedasaa hehethee nanadee hedane, hanaâea- 
nadede jegausauhânee: 

5 Jenayâhehaewauneneâgude hejenayaunau: hauthau- 
au haejajanesanau vaunaa; nau haeauguhudaunene, 
nau neahehauau hejavaa haeaudauvanauau. 

6 Nau hauthauau haedasegaugauusanau hauunagâe; 
nau chauchaunu hâeveseuu, haenadadanau, hanau dauje- 
najenee. 

7 Nau hauthauau haejajanesanau hegauau. dauchuu- 
wusee; nau dauchuuwuse haenauguveseaunau, nau 
haeajedaunanâ. å 

8 Nau hauthauau haegaugauusanau dasee hadauutha- 
dee vedauauwuu, nau haeveseaunau, nau haeneeaunau 
vadadausauau jenayaude. Nau hāenehedauau nuu ha- 
yauhuhau, haevasenehe, Daun henaudaununede, nane- 
hanedauvade. 

- 9 Nau hethauguhâdaunau haenaudedaunaa, duthanau 
nuu jegausudede, hathāhuk ? 

10 Nau hahagu, Nananena vanenana haudnaenauwuna 
jaeyaunau henajanede Hejavaneauthau: hau hauthauau- 

LArapahoe Luke.) 

au janegausauhuthee; hadnenauhauthâthee havajenau- 
haudauwu, nedauvahehauau havajaenauwu. 

11 Wauhâ heyew hasauau jegausudede: J enayaunau 
hedenehede Hejavaneauthau. 

12 Henee vaunaa nanathee nenedauvathee; hanaâe- 
nauusade haujau, nau nedanauwunâathee hanadede he- 
dahenauau, paseduhnu hethauwuthajauau, nau hadena- 
nedanena. 

13 Henee hauunaugae nanathee, nanedauvanauthe 
nesedanuu hanadedaunau nauguu haunauwuthajaude; 
nau nuu hehauwuthâjenenauau, vanehaa nethauwau- 
duu, nau nauauchaudaunauthe vasehadede naneenaune- 
gauhuthee. 

14 Nau henee nejajanesâe thauhauthauchauyauau 
dauchuuwusee nanathee, hanesenedauvanauthe, nanee- 
Jathâauthee, nau neenadejethathee heee haunaunethaude 
nau nethauyâdahede nau haunauwudaude, heee nuu he- 
naedede, nau hehauwunauuchaudenauau vevenaudenau 
hadauuyauthaunee. 

15 Hau henee hadauuthadenee vedauauwuu nanathee, 
hethauvahethee nau hethadenee hedahenau nenedau- 
wauduu hanadedaunau, naunaunedethee, nau nenauu- 
chaudethee vevenaudenau heee jenauwauaunee. 

16 Hegau henane, haesedeauchauuu nauauuthayau, 
hehauwaugau heee vasenau, nau wauathe hehauwujena- 
ne thânee hauvaa; hau nethânauau nauauuthayau nee- 
theaugunee daun janedâde hadenauhaudauau nauauu- 
thayâgu. 

17 Hayewhu hehauwuyauthesa, handjauthasenesehee ; 
wauâfhe hayewhu hehauwuyau hadjaenaunee nau hadne- 
jaunauau hauthasauau. 

18 Haunauyauhaudauwuu hanathadauvanâ: daun na- 
nethenaude, nananede haudnevenade; nau daunjanene- 
thenaude, nananede haudnedanauwunade daun henethe- 
yaunau. 

19 Hanaâedasâde henaune nau henethesaunau, nau 
haejeneedasaa heee dauneethenadedaunenee. 

.. 20 Nau haeâedauwunaa jachau hathâhuk, Hānau nau 

hathesaunauau theauguthee jathee, vanadaunauhauvā- 
naune. 

21 Nau hanaâauchuhananadede nau hanaââedauwu- 
naude, Nānau nau nāthesaunauau nuu nanathee nanedau- 
wauduu hedanadedaunene Hejavaneauthu, nau naase- 
dauthee. 

22 Wauhâ kawai jasaa hesee, haejeda thewaunaa 
nauguu hethauguhâdaunau: nau hanaââedauwunaude, 
hadeyehaunau hauchaunau neajee: nau hanaaejathe- 
thuauthee. 

23 Hau hajechuauthee haenaugau; nau hanaâenaua- 
saa neajee haenaudasa; nau haeechauchaunane naje, nau 
haeanedaudauwugaujauaudahede. 

24 Nau hanaâedauchauthee, nau haeauwaudananauau, 

Hechauhauthethâhe, Hechauhauthethâe, gaujauaudâhe- 
nauau, hathauhaugaunee Hana&ethauwauthede, nau 
hanaâeneudauau hasâse nau dasenaunanaunee naje: nau 
hanaaedauunauuu, nau hanaâedâdauyauau. 
. 25 Nau hana&âenehethaude, daude hadethauwaudade- 
nenau? Nau haenâthajaunauau haejenaunethajau- 
nauau, Dauhuthenane naa, hanathadagaunee; haau- 
chuwudede hasâse nau naje, nau hanaâethauwaudaunâ- 
de. 

26 Nau hana&âenuusathee vedauauwuu Gadarenes, 
hauchaunau Gananee. 

27 Nau hâeyehaude vedauauwuu, hena haenuchaunaa 
jathee hedan jachau henanene, haenethena haujaun da- 
jechauau, nau haevedauauchauna, haejenaede hauau- 
wuu, hau nedauthânavathe gaujauaudahehehau. 

28 Hâenauhauwaude Hejavaneauthusaun haevasana- 
de, nau haechaagujanaugudauna, nau hanaâevasanade- 
thaude, Hauddusehathe, Hejavaneauthusau, Nananene 
Heau Hejavaneauthau javaâjauuthee? Nenedauwuna- 
thane Nananene jevanaunauchauthehe, 

29 (Hanau haenesedauwauna wauchâhenith haujaun 
hadjenauahenith hehethee henanene. Hanau nauaunee 
dauhusedanâde: nau naunaunehade neduguhude heee 
vâejethâduguthaunau nau nesaunajethaunau; nau hae- 

gaugauchauagude heeduguhudaunau, nau haejathetha- 
sauaunaa haujaun hesee nauaunee.) 

30 Nau Hejavaneauthusaun haenaudedaunaa, Haudu- 
see? hathâhuk, Nau hanaaaedauwunaude, Waunau- 
thade: hanau dewauthanethe haujaunau hethachaudau- 
nadaunau. 

31 Nau haenedauwunanauau hadjenesedauwaunathee 
hadjeyehauthee hethauvaa.. 

92 Nau hena haewauthanauau neauthuwauchu neve- 
thehethee hauanee: nau haenedauwunanauau hadjena- 
nâthee wauhaunee. Nau haejenana. 

38 Hanaaenauahethee haujaunauau hehethee henane- 
ne, nau haewauhaunesanauau neauthuwauchuu: nau 
vahee neauthuwauchu haejathegauhunauau mneenanee 
janahuu yesee neajee, nau haevanadeavenauau. 

34 Hâene henee nauchauwauthee daunauhauduu hase- 
daudenenee, haedaugauhunauau, nau haejathâaunauau 
nau haeaunauthedanauau hedan nau vedauauwuu. 

35 Hanaaeyehaudenee hadnauhauwuu daun hasedau- 
denee; nau haeedauchau Hejavaneauthusau, nau hae- 
veehau henane, heneenenauthâde haujaunau, haetheau- 
gu heauthene Hejavaneauthusaun, haeedâchaunene, nau 
haechuwuthajaune: nau haenâthajaudene. 

36 Henee nenauhauwauthee haeauthedanauau neese- 
nayauhade nenethenaude haujaunau. 

97 Hadauchaa hathâauauvaa Gadarenes gauânee hae- 
jathethajenâhenauau; hanau dauusâhede: nau hanaâeye- 
haude nauauhuu Jethee thewaunaa, nau hanaâejaesa- 
de. 

38 Wauha henane nenauthaâde haujaunau haenehethaa 
hadnenethaunâde: hau MOR ON haejathetha- 
jenâhe, hathauhuk, 

99 Jaeyehau haudauauwiin; nau hadnauhauthethâ ha- 
thâenavasauau hayewhu Hejavaneauthau hasehâne na- 
nanene. Nau hana&âejathaaude, nau haeautheda nanadee 
hathâaunee hedan hath&enavasaunee hayewhu Hejava- 
neauthusaun hasehade. 

40 Nau hethauwuu hâejaenauusade Hejavaneauthu- 

sau, henanedanede haeneethajaudaunaa: hanau haeva- 
dauyauhauwau. 

41 Nau, naune, haejenauusa henane Jairus haseagu, 
nau hadâhevâhe vevethahenauauwuu: nau haeuâneseve 
Hejavaneauthusaun heauthene, nau haeadetha hadjewau- 
nejedânith hedauauwuu: 

42 Hanau haenesâhene hedaunau wauau hanesenee 
jajenevâhe, nau haeayânajane. Hau hajesesade henane- 
danede haevauhaunaa. 

48 Nau hesâ haeevathaude nesenee jajene heee, haeva- 
thede haunauude hevâejethâwau heee naudaunehahehau, 
hau haejenayauhau, 

44 Haeedasa hegauwune, nau haevasane naunauchuu 
heduwune: nau chauchaunu haejenevathaude, , 
45 Nau Hejavaneauthusau hanaa navasanāde hahagu ? 
Haevahethedauwaudenee, Peda, nau hathaenethaunade, 
Hechauhauthethâhe, henanedanede vauhaunane nau 
naneethenane, nau hanaa navasanade, nesehene? ha- 

thauhaugaunee. , 

= 46 Nau Hejavaneauthusau, hanaadee vasanânau, ha- 
hagu: haenauwau daujasesenauauau vadaude hehethee 

nananenau, hahagu. 

47 Nau hâenauhaudauau naa hesâ daujeyauthesee ha- 
ejeyehau haeahenauau, nau hanaâechauagujanaugudau- 
naude, haeauthedauna hauthasee vahee henanedanede 
hathavasanaude, nau hasenayauhade chauchaunu. 

48 Nau hanaââedauwunaude, Nauddau, nanehâauwau- 
thenaedene: nananene hadethauwuthajaude henayau- 
' hâne nananene; najesa haunauwuthajau. | 

49 Hajesanadede, hena haejau hanesâde hehethee ha- 
dâhevahew vevethahenauauwuu, haeâedauwuna, Hau- 
dauna najaa; jevajenaunevene Hechauhauthethahe. 

50 Hau hâenedaunâde Hejavaneauthusaun, haenaââe- 
dauwunâde, Jevanathajau: hethauwuthajau vavade, nau 
haudnenayauhade, hathâhuk. 

51 Nau hâejedâde hauauwuu, henanedane haejeva- 
daujedâne, vavade Peda, nau James, nau Jaun, nau he- 
nesaunaune nau henaune hesâhedâeyaune. 

52 Nau vahee haevewauhudaune, nau haeaudauwutha- 
jauha: hau hanaâenehede, Jevavewauhuu; hehauwu- 
naja, nauthe naugauhude. 

53 Nau haeauchauthanauau haevachunaunanauau, 
dauaenaunauthee daunajanethe. 

54 Nau haevanudana, nau hanaaedanaude hejadenene, 
nau hanaâanadethaude, Hesâhee, thauwauthe, hathat: 
huk. 

55 Nau hevadathuwu haejaedasaa, nau AS wa 
the chauchaunu nau hanaâenehede hadnauchauvavathe. 

56 Nau henehâ haegaudauwuthajaunenau: hau haeâe- 
dauwuna hadjâedauvanethe henanedaa hasedaude. 


NEHEDAUNAU 9. 


1 Hanaaadethaude vadadauchu nesenee hethauguhâ- 
daunau hauânee, nau haejaanauwuna naudahede nau 
hadvaheneedauthee nanadee vahee haujaunaa, nau ha- 
dnenayaudethee haugauwude. 

2 Nau haejenana hadnauthedaudauwunethe henajane- 
daunene Hejavaneauthu, nau hadnenayauhaunethe ha- 
sauwauvahehehau. 

3 Nau hanaââedauwunaude, Jevaedanauwuu haye- 
whu heee hajavechaudenenau, daudause haugaudauhu- 
nau, daudause newaugusajaânauthau, daudause jauau- 
jau, daudause vaâejethâ; daudause jevanesauguvechu- 
daunaa. 

4 Nau daun hauauwuu hadaujedânâ jenaadauna, nau 
jenaathejathâauna. 

5 Nau daun hajethauhauvâdaunenau, haâenauahenâ 
hena hedane, hadegauyâejaheva naudauuyâgu hadneae- 
naunathee. 

6 Nau hanaaejathaauthee, nau haeehedesanauau hau- 
auwudan, haeauthedaudauwu hethadenee waunauyau- 
nee, nau haevahenayauthânauau nanadee. 

7 Wauhâ Herod naja haenedauva vahee hanasedaude- 
nenee heee: nau haejaene, hanau haenaasenehedaunee 
gauuu, henee Jaun jaegauhade hehethee denajaa; 

8 Nau gauuu, henee Elias naunauhauthethade heda- 
nayau; nau hauthauauau, hanesade dajechauau haeya- 
hehauau jaegauhade. 

9 Nau Herod haenehe, Jaun nedavaasauau: hau hanaa 
naa, nanedauwauthau? Nau haevadaunauhauva. 

10 Nau vadauhanauau, haejaenuusathee, haevahau- 
thedaunaa hanasedaunethe. Nau hanaâedanaude, nau . 
hanaâejathâauthee hevenanee hesee hadaunechaudanee 
hathauau hedan Bethsaida haseâgu. 

11 Nau henanedanede hâaenuu, hanaâethauguhau- 
thee: nau haeesedana, nau haeauthedauna hasaunee 
henajanedaunene Hejavaneauthu, nau haeenayauha 
hathâevadauunayauhathee. 

12 Nau hâayânaesade, hanaâejenuusathee nesenee, nau 
hanaâenehethâde, Nanehaejathâaudenee henanedanede, 
hadeehaudenee hauauwudan nau vedauauwuu nauanee,' 
nau hadenethee, nau hadejasedauthee vethewau: daune- 
chaudaa hadaunauau. 

13 Hau, Venaa nananena hadevethehedaunee, hathau- 
huk. Nau hanaââedauwunauthee, Hau nanethenauwu- 
nauau hehauwujavaânee hayauthaunâe jauaujaunau nau 
hanesethee nauwu; hanâyehaunee nau haunaudaunau- 
huu vethewau heee vahee nuu henanedanede. 

14 Hanau wauau haeyauthaune vasevadadausauau he- 
nanenauau hanaadauchuthee. Nau hanaaâedauwunau- 
de hethauguhâdaunau, Janauguhaa yauyauthauyauau- 
gunauha. 

15 Nau hanaasedauthee, nau haevajanauguhanauau. 

16 Hanaâedanauau hayauthaunanenee jauaujaunau 
nau hanesenethe nauwu, nau hanaâejenâauguaude he- 
javaa, haevevethasa, nau haenaâejeanauau, nau hanaâe- 
venaude thauguthahehau haudjenanauwunethe hathaâ- 
jedaunenee henanedanede. 

17 Nau haevethehedaune, nau haevahegaudaudene ; 
nau haeauânenau jeyauwaunau hathâenathaudâe nese- 
nee hanaadauchâe hanechauchaunâe nenethaudanee. 

18 Nau hethauwuu, haenesenane, dauvevethahede, 
Hethauguhadaunau haenethaunaa: nau hanaâenaude- 

daunaude, Hanaa nenehede henaneda daunanenau? ha- 
thauhuk; | 

19 Hanaâauchuhananadethauthee, Dusaayâ Jaun ; 
hauhauthauauau nethee Elias; nau jasae nethee hane- 
sâde dajechauau haeyâhehauau jaegauhaâde. 

20 Hanaâenehethaude, hau hanaa nenehede nanane- 
na daunanenau? Peda hanaâ8auchuhanâedauwunaude, 
Chris Hejavaneauthau. 

21 Nau haeneenadauduvâ, nau haenesedauwaunâ ha- 
djâedauwunaunethe henanedanau henee; 

22 Heau henane hadnasenede wauthanee heee haye- 
whu, nau hadnausâaguthâde vachaugaânanenau nau naja 
vevethahevahehauau nau wauthaunauhâhehauau, nau 
hadnaade, nau hadjaegauhâsanade nasese, hanathauhuk. 

23 Nau hanaâevahâedauwunaude, Hith henaneda je- 
tfhauguhânaugu nanehanaunauchauthehadede, nau je- 
edane henaugauchu hayauwusenenee, nau najeethaugu- 
haa. | 

24 Daun haunaugaunayaudede hedenaedede hadnana- 
dede: hau daun hanadede hedenaedede heee nadanayau, 
nananede hadnenayauhadede. 

. 2b Hauddusedau henane, vahesedanauaugu hathâau- 
auvadenee, nau hanahadagu, nauwauâthe hausâgutha- 
dagu ? 

26 Daun naudauthedaunâde nau nadanadedaunau, na- 
nanenith Heau Henane haudnaudauthedaunaunith, ha- 
enauusathe nehayau hadsuvasâthanith, nau Henesau- 
naune hadauvasâthanith, nau vadanee hautheaunauau 
“ hadauvasâthanethe. 

27 Hau hadetbauwauthedaunathava hauthauauau the- 
'auguthee hede, haudnehauwuvajadauwu gaujauauda- 
hede, haunaude haudnauhauduu henajanedaunene He- 
javaneauthu. 

28 Nau hethauwuu wauau hanasaudauchuse hâesene- 
hede, Hanaâedanaude Peda nau Jauneau nau Jameseau, 
nau hanaâenauauhusathee hauanee hadnevevethahe- 
thee. 

..29 Nau hajesevevethahede haenauasâaune hedaucha- 

veau haeanathadene, nau hedâchaunau haenaujaunenau ' 
nau haenaunauaugausauaunenau. 

80 Nau naune haeanadethaa hanêsenethe henanenau, 
haenanenenau Mosaseau nau Eliaseau; 

31 Daunauhauthethâde hedanayau haenausâaune, nau 
haeauthedaude hgaudgaujauaudâde hadvathechauchau- 
naudede hehethee Daâdaunedan. 

82 Hau Peda nau hethâenethaunâdaunau haenauwau- 
nanenau: nau hâauwaudauaunethe, haenauhaudauwu- 


nenau henauasâaude, nau hanesenethe henanenau haene- 


thauguvaa. 

33 Nau hethauwuu, hâenauthâde, Peda hana&anade- 
thaude Hejavaneauthusaun, Hechauhauthethâhe, hetha- 
dee hasanedaunee hede: nau hadenesedauna hanasâe 
nenaunau; hanesadee Nananene, nau hanesadenee Mo- 
sese, nau hanesadenee Elias; haejaene daunhasenehede. 

34 Hajesanadede, haejenauusanau henaunauade, nau 
haeduguaunâ: nau haenâthajaunaunauau daujedâthee 
henaunauadee. 

35 Nau haejeanadedaune hehethee henaunauadee, Naa 
nananede Navechauthau Nâa: nedaunaa, hâheagu. 

86 Nau hâesanadedaunee, Hejavaneauthusau haenese- 
nane. Nau haeyaudenauau, nau haejâedauwunanauau 
henanedane hena hesee neanâthauhauduu. 

37 Nau hethauwuu, dauauthesenenee, haejejanauhu- 
sathee hehethee jauaudanee, haegauâhenenau henane- 
danau hejajedauaunâdaunenau. 

38 Nau, naune, henane hehethee henanedaa haevasa- 

nade, Hechauhauthethâhe, nenedauwunathane Nanane- 
ne, daugauhauwune naa: vavadenaanesâde nadaeyau- 
neve, hathauhuk. 
_ 89 Nau, naune, haujaun hedanâde, nau chauchaunu 
haedauyânade; nau haethauwuguthaa haevevechau- 
chaunaude jeda, nau haeasenehaa haejechuwauthenau- 
thaa. 

40 Nau nananenau neautheawu hâthauguhâadaunauau 
hadnausâguthauthee; nau nejeneedauthee. 

41 Nau Hejavaneauthusau hanaâauchuhananadethau- 

de, Hau hahauwuthauwuthajau nau daujechuwauthenae- 
dene, haudedauhujesenedauguvathe, nau haddauhujese- 
nethauguvathe? Jasene nananene haa hede. 

42 Nau hajesejaude, haujaun haeauneguthaa, nau hae- 
thauwuguthaa. Nau Hejavaneauthusau haeneneuva 
wauchahenith haujaun, nau haeenayauha daeyaunauau, 
nau haejaevena henesaunaunene. 

43 Nau haevagaugauanadauwu hasevasenaudâahenith 
Hejavaneauthu, Hau hajesegaugauanaduu haunauude 
vahee hayauhuhau Hejavaneauthusaun hanasedaunith, 
Haeâedauwuna hethauguhâdaunau, 

44 Chuwauthee nuu hanadedaunau jedânauha hau- 
naudaununenau; hanau heau henane hadvenavathe he- 
jadenene henanenau. 

45 Hau haejaenauwu nuu hasenehenith, nau haeyau- 
daunaunauau, haejaenauwu: nau haeeadaunaudedauna- 
nauau hasenehenith. 

46 Hanaâegaugauudedaunee, hanaadee haudvasâ- 
thaa. 

47 Nau Hejavaneauthusaun, haeaenauwu hanasetha- 
Jjauthee hedahenauau, haeedana dâeyaunauau, nau hae- 
auyejanauguna, 

48 Nau hanaââedauwunaude daun hanesedanaude 
nuu dâeyaunauau naneseedaunaa hadnesedanânau: nau 
daun nâsedanâde haudnesedanaude nâjejenanâdaune; 
daun javaânadavenuhunede haunauude nananena vahee 
nananede hadnaasevasâthaa. 

49 Nau Jaun hanaâauchuhanâedauwunaude, Hechau- 
hauthethâhe, neenauhauwaunauau hanesâde nenugu- 
thaude haujaunau heee haneseede; nau needauduwau- 
nauau, hanau dauhujenethaunânauau. 

50 Nau Hejavaneauthusaun hanaââedauwunade, Jeva- 
dauduvaa hahauwasanavane nanesevanauau. 

51 Nau hethauwuu, hâenauauchaunee hadneejejanau- 
hudanâde, haechuwuyethaâne hadnehaude Dâdaunedan, 

52 Nau haeautheava sayânee: nau hanaâejathâaune- 
the, nau hâejedâthee hajasee hauauwudan Samaritans, 
hadnesaanudaunade, 

53 Nau haejesedanaa, hanau dauyethaasade Dâdaune- 
dan. 

54 Nau hâene hethauguhâdaunau James nau Jaun dau- 
nauhaudauwunethe nuu, hanaâenehenethe, Vahadaâ- 
hene, gaujevadaunedauwaune heseda hadjejanauhusa- 
nauau hehethee hejavaa, nau hadnevadauchauuthee, 
neesedaude Elias ? 

55 Hau hanaâeyethaâdauusade, nau haeneneuva, Na- 
nanena hâhauwaenava daun vadathau nananena hada- 
hena, hathauhuk. 

56 Hanau Heau henane hehauwuujau hadnenauaudede 
henanedanau hedenaededaunenenau, hau hadnenayau- 
haude. Nau hanaâeyehauthee jasaahajaseehauauwudan.: 

57 Nau hethauwuu, hajesethaugudethee vau, jachau 
henanene hathâhuk, Vahadâhene, nananenau hadne- 
thauguhathane nananene daun nananene hanasesanaune. 

58 Nau Hejavaneauthusau hathauhuk, Gauauwuauau 
neyâethee, nau neaheauau hejavaa nenauhuchaunethee; 
hau Heau henane heyauhuunee nedauusevaânede, 

59 Nau hanaâenehethaude jachau, J ethauguhu, hau 
hathâhuk, Vahadâhene, nedauau nawaunejenanau nâ- 
saunau. 

60 Head wenu ih adain hanaââedauwunâde, Naneha- 
jenanauthee gaujauaudahehehauau negaujauaudahene- 
thee: hau jathâau nananene nau haddauthedaude hena- 
janede Hejavaneauthau. 

61 Nau jachau jee, hathâhuk, Vahadâhene, hadne- 
thauguhathane nananene; hau jechuwauthehe nedauau 
nawaunenaunenechauthaunauau, hanedauthee nayâenau 
naudauauwuu. 

62 Nau Hejavaneauthusaun hanaââedauwunâde, He- 
gau henane, dunauaugu thauauauwugethau, nau jaaâyau- 
gu, hehauwunaathâ henajanedaunene Hejavaneauthu. 


NEHEDAUNAU 10. 


1 Nuu heee Vahadâde haeautheava hauthauau nesau- 
dausauau jee, nau haeyeyethautheava hanenesenethe sa- 


f 

yanee haunauude hedan nau vedauauwuu, haudnana- 
daunauusade. 

2 Henaheee hanaaenehethaude, Jenayaunau hethau- 
wuwauthâe haneseuu, hau nesethâhehauau hajewautha- 
thee: vevethahee nananena heee Vahadâde deseuujena- 
yaunau, hadejejenanaude nesethâhehau hejenayaunaa. 

3 Jathâauau nananena hathaâsana; naune nananenau 
janenanathana neânee waude haudâsaunauau hejee hau- 
chahee. 

4 Jevanewuunauwuu nesevâejethâwaunau, newaugu- 
sajaânauthau, nau wauaunau: nau jevanaunenâthedau- 
naa henane hauvaunenau. 

5 Nau daun hauauwuu nananena hadaujedânâ, Dâdau- 
yauha nuu hauauwuu, nedauau hadeva. 

6 Nau hith heau dâdaunee hanedauyaugaune, nananena 
hadâdaunahedaunenau hadnaadaudauyânusaa: hau jene 
hadjaegauusedaunâna. 

7 Nau vavade hauauwuu hadanedauva, hadevetheva 
nau hadevanava daun hayauhuhau hauchauvadenenau:. 
hanau nesethâhe naunaudaunade. Jevaenejedâe hauau- 
wuu. 

8 Nau daun hedan nananena hadaujedânâ, nau hese- 
danânagu, hadevetheva daun hayauhuhau hajenanau- 
wunadaunenau: 

9 Nau hadenayauhauva hasauwauvahehe daun hane- 
daude, nau hesau jeenanethâedauwunauna, Henajanede 
Hejavaneauthau hayâedasâna. 

10 Nau daun hedan nananena hadaujedânâ, nau jese- 
danânagu hadjajathâauva hasesana hehethee hadaugau- 
chaudâe hauauwudan, nau hesau jeenanesenehethauna, 

11 Daudause nauthejahathaugu nananena hadedanau- 
nenau, heejahadâheagu, neyesegaunuhudee nananena: 
hau nananena hadethauwaenava nuu, henajanede Heja- 
vaneauthau hayâedasâna. 

12 Hau bhadâedauwunathava, hadjavaânanethauau- 
yauau hena hesee heee Sodom, javaânee heee hena he- 
dan. 

13 Naunauthauau hadnauauchaudauna, Chorazin ; 

naunauthauau hadnauauchaudauna, Bethsaida; hanau 
havathenayauthau heheenesedaudeneagu jedauwuu Tyre 
nau Sidon, nuu hasehana nananena, dajechauau neau- 
naunevethajauduuhewauchudaudenenau, needanaugu- 
daunee neauchuwaudenee naujuwau nau jaetha. 

14 Hau hadjavaananethauauyauau heee Tyre nau Si- 
don hâenaudedaunadedaunee, javaânee nananena. 

15 Nau nananena, Capernaum, hanejanana yesee he- 
javaa, hadjaejanauhanee yesee hadauveeyauau. 

16 Daun hajaathehâdaunenau nananena hadjaathehaâ- 
nau; nau daun hauwauchânavâdaunenau nananena 
haudwauchânavânau; nau daun nauwauchanavâde had- 
wauchanauwaude najejenanâdaune. 

17 Nau nesaudausauau haejaenauusanauau nauguu 
neethajaude, hanaââedauwunauthee, Vahadâhene, dau- 
dause haujaunauau hanechauwauaunaunauau heee na- 
nanene haneseede. 

18 Nau hanaââedauwunâthee, Nenauhauwauau Hau- 
jau waude jahagude hasejanesaa hehethee hejavaa. 

19 Naune, Nananenau vanenathana nananena nau- 
dahede hadnauguhudaunauna seseyânauau nau hau- 
wauhaudathee, nau nanadee vahee henaudahede haujau: 
nau hegau hadneaseneva. 

20 Hau vaheenuu jevaneethajaudauwuu, haujaunauau 
dauuchauwauaunauna; hau henauthauneneethajauau 
hanau nananena haneseedaunenau dauwauthaunauhuu 
hejavaa. 

21 Hena haauchauau Hejavaneauthusau haeneetha- 
jaune hevadathuwu, nau hanaâenehede, Nananenau 
vaveenethedaunathane Nananene, Hau Nachau, Va- 
hadâhene hejavaa nau vedauauwuu, hanau Nananene 
dauyaudaunaude nuu hayauhuhau hehethee nadauna- 
hehehauau nau hathauwunanenauau, nau hadnauhau- 
thehauva dâeyaunauauau: hethauwuu, Nasaunau; wau- 
de hethadee nananena hasesânenau. 

22 Vahee hayauhuhau vanenânau Nasaunau: nau 
hegau henane haenauna hanaadâne He&âhene, vavade 
Vasaunau; nau hanaadâne Vasaunau, vavade Vaa, 

nau nananede hanaadane Heiwaune hadnenauhauthe- 
hade. 

28 Nau hanaâejaedaugauhauwaude hethauguhadau- 
nau, nau hanaâanadethaude hevenanee, Haunauwutha- 
jaunauha hasesânenau dauhunauhaudauwuna hayauhu- 
hau hânauhauthaunenau: 

24 Hanau nananenau hâedauwunathana, waunautha- 
thee haeyâhehauau nau nenauchuwuthee nevadaunau- 
hauduu hena hayauhuhau hânauhauthaunenau, hau he- 
hauwuthauunauhaudauwu ; nau devadaunedauwauduu 
hena hayauhuhau hânedauwauthaunenau, hau hehau- 
wunedauwaudauwu. 

25 Nau, naune, jasaa nanavaavehe haetheaugu, nau 
haenaudayâdauna, Hechauhauthethâhe, nauddusesedane 
jethauujenee henaedede? hathauhuk, 

26 Hanaââedauwunâde, Hayew wauthaunesaa nana- 
vaavedaunaa? Hadusasauhaude nananene? 

27 Nau hanaââedauwunaude, Nananene hadvechau- 
thau Vahadâde nananene Hejavaneauthau nauguu va- 
hee nananene hadahaa, nau nauguu vahee nananene 
hadathuvaa, nau nauguu vahee nananene hadâahedau- 
naa, nau nauguu vahee nananene haugaugauuthajaude- 
naa; nau nananene hanedaudewau waude nehayau 
nananene. | 

28 Nau hanaââedauwunaude, Nananene hethauvâne: 
nanehasedaune, nau nananene hadnenaedene. 

29 Hau nananede, vanadauchuvanadede, hanaâenehe- 
thaude Hejavaneauthusaun, Nau hanaa nanedaudewau ? 
 hathauhuk, 

30 Nau Hejavaneauthusau hanaâauchuhanâedauwu- 
naude, Jasaa henane haejathâau hehethee Dâdaunedan 
hesee Jericho, nau haeesedanaa havedehehau, haethau- 
wujedaunaa hedâchaunau, nau haeênesenehaa, nau hae- 
jathâaunenau, haenauthaa daubhayânajaa. 

91 Nau haejathedasaa jachau vevethahevahew hehe- 
thee: nau hâenauhauvâde, haejavechauthaa gauchuhu- 
nee. 

82 Nau vavade Levite, haedadauau hadaunith, haeeda 

sa nau haenāauhauva, nau haejavechautha gauchuhu- 
nee. 

33 Nau jasaa Samaritan, daujādade, haeedasa hadau- 
nith: nau haenauhauwaude haeauwunauna, 

34 Nau haeyehau, nau haedugudauna hadauunesene- 
nith, haeedaunauwuna javeda nau vasevenenaje, nau 
haedasana nehayau hedauneau, nau haenauuchauha ve- 
thehedaunauauwuu, nau haeaunauneha. 

35 Nau daunauganenee hāejathāaude, haeadane hane- 
. anenee hevaejethawau, nau haevena hadâhevahew, nau 
hadaunaunehau, hathauhuk; nau daun hasegaujauauthe- 
danānaune jee, haejaenauusanaune nananenau hadau- 
naudaunathane nananene. | 

36 Hayewnau nuu hanasâe, hadeanathaunau, hene- 
daudevâdaune henee neesedanâde havedehehau ? 

97 Nau hanaââedauwunaude henee heauwunaunâdau- 
ne. Hanaâenehethaude Hejavaneauthusau, nau jenae- 
nesedaune nananene. 

98 Wauhâ hethauwuu, daunausujavesathee, haenau- 
usanauau jasaa hajaseehauauwudan: nau jasaa hesâ ha- 
seagu Martha haejedana hedauauwunin. 

99 Nau haeenahavâe Mare haseeyaugaune, jea haeja- 
naugude Hejavaneauthusaun heauthene, nau haenedau- 
waude hedanadedaunene. 

40 Hau Martha haeedauwauchune dauwauthanee hase- 
daude, nau haejeedasa, nau hanaâenehethaude, Vahadâ- 
hene, gauhajegaudauvanade daujenauthânau nahavaa 
daunesenesethânau ? haedauwunene hadenedahevânau. 

41 Nau Hejavaneauthusau hanaâauchuhanehethaude, 
Martha, Martha, nananene haunaunâhene nau dejane- 
thajaudauwu waunauthâe hayauhuhau: 

42 Hau hanesadee hayewhu chaunauguauau : nau Mare 
hayâchauhauau henee. hethadenee hadâde, hehauwunee- 
Jathechauhau nauthee. 

NEHEDAUNAU 11. 

1 Nau hethauwuu, henee, daunausuvevethahede hae- 

daunanenee, hâejenedaude, hanesâhenith hethauguha- 

daune hathahuk, Vahadahene, jeechauhauthehaa hadne- 
sevevethahee, waude Jaun jea neesechauhauthehaude 
hethauguhadaunau. 

2 Nau hanaââedauwunaude, hâene nananena vaneve- 
thahenâ jeenanesenehena, Hasaunaunene Nananede 
hanedaude hejavas, Vadanauha Nananene haneseede. 
Nananene hanajanede hanâjaunauau. Nananene hatha- 
navâane hadnaasedaunee hasauau hejavaa, nau jee nuu 
vedauauwuu. | 

3 Hejevenâa hadauchusenee hayauwusenee vethewau. - 

4 Nau jejaegudanauwunâa hewauchudaudenedaunau 
hanau nechau nejaegudanauwunade haunauude hanesâ- 
de nethâesayânedanauwunaade. Nau jevaechauhâa ne- 
dauvasehadee; hau haugaunayauhâa hehethee hadau 
wausauau. 

5 Nau hanaââedauwunaude, hanaa nananena hadne- 
nedaehahede, nau hadneyehaude thaudajaa, nau hade- 
thaude, Va, jeehe hanasâe jauaujaunau ; 

6 Hanau nâdae daunauujâdaunânau, nau nananenau 
haeyauhuunee nauchauwaude? 

7 Nau hehethee jedauwuu hadnauchuhanehede nau 
hadnenehede, Jevajanethajuhu: dajanau wauwu hau- 
gauhude, nau nanesaunauau nanejauwu naudauvaa; 
nananenau nâhauwuneethauwauthe nau hajeneevena- 
thane. | 

8 Nananenau hâedauwunathana, hadnehauwuthau- 
wauthene nau hadvenâde hanau dauhunedaehâwaude, 
auhanau dauneenâhede hadthauwauthenith nau hadve- 
' nâde daun hadauchuvathehâthe. 

9 Nau nananenau hâedauwunathana, Henedauwauau, 
nau hadnevenana; henaudethâe, nau hadneveedena; he- 
waudâhee (dajanau), nau hadnegaunedanauwunana. l 

10 Hanau haunauude hanesade nethaenedauwaude ne- 
neaudauwaude ; nau henee nenaudethâde neveenauau ; 
nau henee newaudāhaude (dajanaune) hadgaunanauwu- 
nade. 

11 Hith hāahenau nedauwunānagu jauaujaunau jasaa 
nananena henesaunaune, gauhadvenaa hauunaugane ? 

wauâthe nedauwunahuk nauwu, gauhadvena hauchuha- 
nee gauhadnanene nauwunenith seseyâne ? 

12 Wauaâthe nedauwunâhuk naunau, gauhadvena hau- 
wauhaudanethe ? 

13 Hith nananena, hauhauganenagu, hadaenava ha- 
dnesevenauna hethadenee venadedaunau nananena ha- 
dâeyaunevenau: duthâee nananena hejavaa Haâsaunau- 
nenau hadvenâva Vadanauwauthauwu nethâenedauwu- 
nauna ? 

14 Nau neausâguthaude haujaun, nau heehauwana- 
dene. Nau hethauwuu haâejathâaude haujau, hanaâe- 
jaanadede; nau henanedanede haegaugauuthajaudene. 
: 15 Hauj jasaa hahagu, Nausaguthaude haujaunau heee 
Beelzebub najane haujaunaa. | 

16 Nau hauthauau, haenaudayâdaunas, haenehethas 
hadnauhauthaudenenee hehethee hejavaa. 

17 Hau haeaene hedenethajaudenene, haeâedauwuna, 
Hadauchaa najanede nanayâsenauaugu nehayau hadne- 
yauhuu; nau hauauwuu hasânavadenaugu hauauwuu 
hadjanesaa. 

18 Hith, Haujau jea hasânavadagu, hauddusetheau- 
gune henajanede ? hanau nananena denehena nananenau 
deausâguthaugaunee haujaunauau hehethee Beelzebub. 

19 Nau hith nananenau hausâguthaugaunee hehethee 
Beelzebub haujaunauau, hanaa hâahenau hadnausâgu- 
thaude ? hadedauchuwuwuna. 

20 Hau hith nananenau hejadenethedaunaugu Heja- 
vaneauthau hausâguthaugaunee haujaunauau, hethau- 
wuu henajanede Hejavaneauthau hedasâna. 

21 Henane danâahethe hedauchuaunau haunaunede- 
huk hedauauwuu, hevatheyaunau nedâdauyaunee : 

22 Hau haejavaâdââhenethe javaâhehuk hedasâhuk, 
nau veavehâhaugu, hadnedanauwunâde vahee hedau- 
chuaunau heaanadauwaudenau, nau hadjaanenee hese- 
haudenau. 

23 Daun najenethaunâde hasânavânau : nau daun na-' 
jenethauâyâvade naneâsauauwaude. 

24 Hâenauthauthe wauchâde haujau henanene, nehe- 

[Arapahoe Luke.) ` 

desade hadaujenajenenee, denaudedede dauyanusenade ; 
nau janeveedethe, naneenehede, nananenau hadjaesanau 
naudauauwuu needaujenauahenau. 

25 Nau jaenauusathe, neveedede nesewaudeauhunee 
nau neyaudauthaunenee. | 

26 Naeneejathaaude, nau naneedanauwaude hanesau- 
dauchunethe hauthauau haujaunau javaanauhauganene- 
the javaâhede; nau naneejedâthee, nau nanejanaugu- 
thee: nau waunee henee henane naeneejavaânauhauga-.- 
nede nedauaunejeethâde. - 

27 Nau hethauwuu, hajeseanadede nuu hayauhuhau, 
jasaa hesâ hehethee henanedaa haevasanade, nau ha- 
thauhuk, Hauwunaunade henesaunehe hâjanesauthâde 
Nananene, nau hethanau nedaunenane. 

. 28 Hau hahagu, Haa, nausunee, nauwunaunathee ne- 
thâejaathededuu hedanadedaunene Hejavaneauthu, nau 
naunaunedethee. 

29 Nau henanedanede hâeneenanauthenanedauhuu, 
hanaâejasesenehede, Nuu nanaa wausauau henaedede : 
nevadaunauhauthâthee; nau hegau nauhauthaude had- 
venaunauau, hau vavade nauhauthau nananede Jonas 
. haeyâhe. 

30 Hanau Jonas neesenauhauthehaude Ninevites, ne- 
chau jea Heau henane hadnaathade nuu henaedede. 

31 Nepauchuwusâ janauhuu hadjaegauhâde naude- 
daunadenesee nauguu henanenau nuu henaedede, nau 
hadnauthauwuvâna: hanau dejewaunejaathehaude he- 
hethee hâauauvadenee naunaudâahenith Solomon; nau 
naune, hejavaâhedaune Solomon hanedaunith. 

82 Henanenauau hehethee Nineveh hadjaegauhâthee 
naudedaunadenesee nauguu nuu henaedede, nau hadnau- 
thauwuvâna: hanau dauaugauthethajauduu hedauthe- 
daunene Jonas; nau, naune, hejavaâhedaune Jonas ha- 
nedaunith. 

38: Hegau henane, hâesedeauchauuu nauauuthayau, 
hehauwujenane yauthee, daudause hehauwugaudauyau- 
vasenaunaa, hau dasee nauauuthayauneetheaugunee, ne- 
thâejedâthee hadnenauhauduu naunauasâdanee, 

34 Hanesenee vadanayannaa nanaa nevasesânee : na- 
naa hâenesadee hasesânenau nananena, nananene had- 
naunauudauyauau hadanayau jea hanechauchaunaa he- 
see; hau hâene nananene hasesâ wausuu, hadanayau jea 
hadnechauchaunaudene vaneeyauau. 

35 Haunauyauhaudauwauau hanau henee hesee ha- 
thâsadaude nananene jeva veeyauha. 

86 Hith nananene haunauudauyaugu hadanayau hanau 
hadnechauchaunaudene hesee, hadnehauwugauuveeyau 
haunauude hadnechauchaunaa hesee, waude naunauasâ- 
dâe nauauuthayau nevenâna hesee. 

37 Nau hajesanadede, jachau Nesethajauhu haeadethaa 
hadnethevethehewaude : nau haewnunejedB, nau haeja- 
naugu dauvethede. 

38 Nau hâene Nesethajauhu Raid haegaudau- 
vanava daujaheseuhunith nedauau hajesejevethehenith. 

39 Nau Vahadâhenith hathahuk, Hewaunehaa nana- 
nena Nesethajauhuhauau neyauthahenauwuna jathee 
vâenaunau nau saenaunau; hau nananena hethauvaa ha- 
'nechauchaunaudena vahedayaude nau hauhauganede, 

40 Nananena janethauvahena, gaujenane Hejavaneau- 
thau nenesedede jathee gaujee henesede jedauwuu ? 

41 Hau hevâe hauwuyau daun hanetheyaunenau ; 
nau, naune, vahee hayauhuhau hadnesewaudeanauwu- 
nana? 

42 Hau naunauthauau hadnedasâna nananena Nese- 
thajauhuhauau, hanau nananena hadvâna vadadauchu 
wauhaunauau nau naneujaudevejechau nau vahee ha- 
thâeJajâesuu vejechau, nau hadjavechaudauwuna vave- 
sauchuwude nau devechauthade Hejavaneauthau ; nuu 
hâvachunaasedauna, nau hâananejenaudauwuna hau- 
thauau nejesehee. 

43 Naunauthauau hadnedasâna nananena Nesethajau- 
huhauau, hanau nananena devechaudauwuna najatheau- 
gudaunau jedauwuu vevethahenauauwuu, nau dejachau- 
thana nedauaudaunauvadee. 

44 Naunauthauau hadnedasâna nananena, wauthau- 
nauhâhehauau nau Nesethajauhuhauau, nanadaunahe- 

na, hanau nananena waude nedaugaudauyauhudaunee 
'dejenauhauwuu, nau henanenauau nedasejavesathee he- 
hauwaenaunaâ. 

45 Hanaâauchuhananadede hanesâde nanhavaavehe, 
nau hathauhuk, Hechauhauthethâhe, nuu dauhanadene 
nananene naunaunauthevaâana jea. 

46 Nau hathâhuk naunauthauau hadnedasâna nanane- 
na jea, nananena nanavaavehehauau, hanau nananena 
henenauchuna henanenauau nauguu henenauchude he- 
hayaudee javechauhunee, nau nananena nehayau jeva- 
vasanauwuu henenauchudaunau heee hanesadee nanane- 
na hajadenenau. 

. 47 Naunauthauau hadnedasâna nananena, hanau na- 
nanena denesedaunauna gaujauaudahenauauwu haeya- 
hehauau, nau hâsaunaunenau denauauthee. 

48 Hethauwuu nananens haeyâna henee nananena 
wauhaunee nanâsedauthee hâsaunaunenau: hanau de- 
nauauthee, nau nananena nenesedena hegaujauaudahe- 
nauauwunenau, 

49 Naasauau jea hahagu hedaeyaude Hejavaneauthau, 
Hadjenanu haeyâhehauau nau vadauhanauau, nau hau- 
thauau hadnenaathee nau hadnenaunaunauchautheha- 
thee : 

50 Henee hevaevenau vahee haeyâhehauau, hanedau- 
nee hehethee davadeesehee vedauauwuu, hadneenaude- 
dauwuhuu nuu henaedede ; 

51 Hehethee hevaevaa Abel nauuu hevaevaa Zacharias 
henee nenajaa nahethâe jaanaa nau vadannauauwuu : 
hethauwuu nananenau nehethathana nananena, hadnee- 
naudedauwuhuu nuu heee henaedede. 

52 Naunauthauau hadnedasâna nananena nanavaave- 
hehauau, hanau nananena dauhudanauwuna gaunau- 
dauauha haeyaude : nananena hadnehauwujedâva neha- 
yau, nau henee hathâejedâthee nananena najauaunaunâ. 

58 Nau daunenehedauau nuu hayauhuhau yesee, wau- 
thaunauhâhehau nau Nesethajauhuhauau hanaâejasese- 
neenanaudedaunâde, nau haeneenadaunanauau hadnau- 
thedaudauwunith hauwauhuu hayauhuhau; 

. 54 Haeaudenauthaa, nau hadnesedanauwunethe. ha- 
yewhu hehethee hedenene, hadnaedauwauthauthee. 


 NEHEDAUNAU 12. 


1 Gaunauwuu, hâene hena hauâchaudenee hauânee 
haejedaguu hadauchaa henanedanede, dauwauthaa hae- 
aunauguhudaunadenauau, hanaâejasesâedauwunaude he- 
thauguhâdaunau nedauau vahee, Haunauyauhaudan- 
wauau nananena gauhaujau Nesethajauhuhauau, nena- 
daunahethee. 

2 Hanau hehauwuyauthesa, hathâeyauthesaa, daudau- 
se hehauwuyauthesa, nethâejaenaunee. 

8 Hanau daun nananena hasanadenâ veeyaugu hadne- 
dauwuhuu hesenee; nau henee nananena hasenehenâ 
waunaudaunuu jedauwuu hadnauchunana dasee hauau- 
wuu. 

4 Nau nananena hâedauwunathana Nâdaehauhauau, 
Jevaesaa henee nenadethee henanedayâhau, nau heee 
hehauwauthesedaunauau. | 

5 Hau nananena hâedauwunathana daun nananena 
hâchaunenau : Hesaa Naa, heee hesenaânagu naunaudâ- 
de hadgauusevâna hadaugauhauchanee; haa, Nanane- 
nau hâedauwunathana nananena, Hesaa. 

6 Hayauthaunethee hajaseaheauau gujeaudaunaune 
heee hanesâenee nevaâhenee, nau hanesâde hehauwu- 
nauneethedaunâ Hejavaneauthu ? 

7 Hau daudausee hadauchâe hâthaanenau haudaugu- 
huanenau vahenayâee. Jevanathajauau henaheee: na- 
nanena javaânauwauhuana hadauchuthee hajaseaheau- 
au. 

8 Jea Nananenau hâedauwunathana, Daun naujau- 
dauthehâde hesee henanedaa, nananede Heahene henane- 
ne jea hadnehauwaudauthehaa hesee hautheaunau Heja- 
vaneauthuu. 

9 Hau henee nauyauhâde hesee henanedaa hadneyau- 
hade hathaâhenethe hautheaunau Hejavaneauthuu. 

10 Nau daun hayâdaunaude Heâhene henanene, had- 

jaegudanauwunade: hau nananede henee hauhaugane- 
dauau Vadanauwauthauwu hadnehauwujaegudanau- 
wunau. 

11 Nau hâejedanânâ vevethahenauauwuu, nau hau- 
chuwunanenauau, nau najanauau, jevagaugauanadau- 
wuu wauâthe daunhayewhu nananena hadnesauchuha- 
nehena, wauâthe daun nananena hadnesenehena : 

12 Hanau Vadanauwauthauwu hadnâedauwunâna 
nauauchaugu daun nananena hadnesenehena. 

13 Nau hanesâde hehethee hananedaa hathauhuk, He- 
chauthethâhe, hanadesene nasaa, hadegaugauanauwau- 
nauau vatheyaunau. 

14 Nau hathâhuk, Henane, hanaa nanesehâde hadnau- 
chuwuhathane nau hadjaanauwunathane nananene? 

15 Nau hasenehethauhuk, Haunaŵyauhaudauwauau, 
nau naseduhuu jevavathehâe: hanau henane hedenaede- 
de hehauwunedahevaa wauthayâgaune hevatheyaunau 
henetheyaunau. 

16 Nau haeanadetha haejegausudenanadetha, Vedau- 
auwuu jasaa nethauyâsenane haenautheauthâ : 

17 Nau hasethajauhuk nehayau, hewauau hauaudnese- 
daunaune, hanau hajenethenauwau jedauwuu hadnedau- 
thânauwau navethenau, hahagu ? 

18 Nau hanaâenehede, nuu hadnaasedaunau: hadthau- 
wunauwau nathâyânauauwuu, nau hadnesedenau had- 
javaâvasauau ; nau hadnaadauthânauwau vahee nave- 
thenau nau navatheyaunau. 

19 Nau hadnaâenehethauau navadathuwu, Vadathau, 
nananene nanethenauwu waunauthâe hanetheyaunau 
janenanee hadwauthâe jajene; hedanau nanethauaune- 
naedede, hevethehe, hevaveyâ, nau haunauwunaede. 

20 Hau Hejavaneauthu hathâhuk, Nananene Hauhau- 
ga, nuu dauveeyauau nananene havadathuwu hadnedau- 
wunane: heee hanaa hadnethenauau hajenayaunau ? 

21 Nananede haenathaunau heveaunauaudenau, nau 
hehauwuveaunauau hesee Hejavaneauthu. 

22 Nau hathauhuk hethauguhâdaunau, Naa nehetha- 
thana, Jevaegaugauanadauwuu hadenaededaunenau, 

daun hadnevethedaunenau ; daudause heee hadanayau- 
nenau, daun hadnasaunenau. 

23 Henaedede javaasaa vethevaa, nau vadanayau ja- 
vaasaa hâchaunaa. 

24 Gaugauanavaa huunauau: hanau dejejenayathee ' 
nau dejegauausauhâthee; hehauwunethenauwu thaya- 
nauauwu nau vethewau 'nedauthasanenee ; nau Hejava- 
neauthau nauchauwaude: gauhajavaâneenaedeva neahe- . 
naa? 

25 Nau hanaa nananena vanadauanāde heee neejahe- 
hee? 

26 Hith nananena wauha jeneenesedaunagu henee 
haugajuhuu, naudu hajanethajaudauwuna hauthauau? 

.27 Gaugauanadauwuu nenaugaânuu nejajaesaanuu 
neseveseuu : hehauwunesethânaunau, hehauwunethau- 
dayânaupau; nau nausunee nâedauwunathana, henee 
Solomon vahee hevasâthade heehauwunaasenu hasaunee 
nuu. 

28 Hith wauhâ Hejavaneauthau heneenudehuk wau- 
chuunau, nuu desenee nauau, nau naugaagu hadneewau- 
dedaunaunee; hâduthâejavaâvenâva hachaunau, Hau 
nananena vanehaa hethauwuthajauna ? 

29 Nau jevanaudedee nananena daun nananena had- 
nevethedaunenau, wauâthe daun hadnevaveyadaunenau, 
jevaauwaugaugauuthajauau. 

80 Hanau vahee nuu neauthudan hathaauauvaa ne- 
naudethâthee: nau nananena Haâsaunaunenau haenau- 
au henee nananena havathehâdaunenau nuu hayau- 
huhau. 

31 Hau henaudedeenananena henajanede Hejavaneau- 
thau ; nau vahee nuu hayauhuhau hadnethedaunanau- 
wunana nananena. | 

32 Jevanâthajauau, hâahauwuwauthaheva; hanau na- 
nanena Hasaunaunenau hayethanadauwunadaunenau 
hadvenana henajanede. 

33 Heaudaunaa henee hanetheyaunenau, nau Wi 
naunaa hadavenuhuhauau ; jasedauau nesevâejethâwau- 
nau henee nejethauuthauauchusâe, haenathaudehaneduu 

hejavaa henee nejethauuyauhuu, nedaujavedadenee, he- 
hauwujuudenauau nuvanauauau. 

84 Hanau haduu hadaenathaunenau, hena hadahenau 
jea hadnaaduuu. 

35 Duujehee, nau haunauauuthayaunenau gauhaucha- 
nauha ; 

36 Nau nanehathahena henanenauau henee nedauyau- 
hauwauthee hanau Hadahethedaunâdaunenau, hâejejae- 
sathe hehethee gauwuhaude ; henee hâejenauusathe nau 
hadwaudâhaude, hadgaunanauwunade nauhauhaunee. 

37 Hauwunaunaa henee nesethâahehauau nananenethe, 
Vahadâde hâejenauusathe hadveenaude hadnaunauyau- 
hauthânethe : hethauwâedauwunathana, hadduujede ne- 
hayau, nau hadjanauguhaude hadvethehenethe, nau 
hadjeedauchaude nau hadnaunauchauwaude. 

38 Nau hith jenauusahek naneseauwaude haunauyau- 
hauthâhe, wauâthe jenauusahek nanaseauwaude haunau- 
yauhauthâahe, nau hadveenaude hadnesaanunethe, hau- 
wunaunaa henee nesethâhehauau. 

39 Nau nuu hâenauwuu, henee hith HN hedauau- 
wuu haenauaugu daun hâauchaunee havedehew neee- 
nauusanith, haunaunauyauhauwaude, nau hanâjechu- 
wauthedaunenauhunee hedauauwuu. 

40 Nananena hadnaaesaanuna jea, hanau Heau hena- 
ne hadnauusade daun hâauchaunee hâejenauanauwau- 
nâ. 

41 Peda hanaâanadethaude, Vahadâhene, gauhanade- 
thâa Nananene nuu heee jegausudede wauâthe vahee ? 

42 Nau Vahadâde hahagu, Hanaa henee chuvahagu 
nau hesenaedehuk hadâhevâhe, nananede hadâhewaunâ- 
daune, hadnevenaude gauuu vethewau nauauchaunee }? 

48 Hauwunaunaa henee nesethâhe, nananenith hadâ- 
hewaunâdaune haedasâthe hadveehâde hadnaasehâde. 

44 Hethauvaa hathâedauwunathana, henee hadnesehâ- 
de hadâhewaude vahee hethâenetheyaunau. 

- 4b Hau nau hith henee nesethâhe hesethajauhuk, Na- 
dâhewaunade jeguthenauusahek; nau henenesegauhahek 
henanenau nesethâhehau nau hesânau, nau hevetheha- 

gaunee nau hevaveyâhaugaunee, nau henaunauneseava- 
gaunee ; 

46 Hadâhevâhe henee nesethâhe hadnauusanith ha- 
jesesenenee hâejejauwuwuhauthe, nau, neeejaenauau, 
nau hadgudanâde nau hadjenanaude jethauwaudahe- 
hau. 

47 Nau henee nesethâhe haenauaugu hadâhewaunâ- 
daune hathanavâde, nau jesaanuhuk, daudaus dejeese- 
daude hathanavâthe hadnenenesegauhude dejauaunee. 

48 Hau henee jaenauaugu, nau hesedauhauk nesenene- 
seguhededaunenee hanâjauwaunenesegauhude, hanau 
daun hauwauhuvenâde nananede hadnauwaunedauwu- 
nade; nau nananede henane hauwauhauhauthade, nana- 
nede hadnauwaunedauwunade. 

49 Hadjejenanauwau heseda dasee vedauauwuu ; nau 
: hayew navathehâde wauwu gauhauchagu ? 

50 Hau nanethenauwau dusaahede hadneedusaahedau- 
nee ; nau hanahauwaudauaunânau haunaude hesedaude- 
- yâgu. 

51 Haneejaude hadjenanauau dâdaunee vedauauwuu 
haâthanaveva? hadâedauwunathava, Hegau ; hau waua- 
the hanâgauanauwau : 

52 Hanau hehethee heee yauthaunenanedauneagu ha- 


. nesadee hauauwuu hadgauanee, hadnasaunauthee hane- 


senethe, nau hadnesaunauthee hanâenethe. 

53 Henesaunaun hadgauanathee hadnasânauwaude 
heau, nau heau hadnasânavâde ; hesa hadnasânauwaude 
hedaunau, nau hedaunau hadnasanavâde, hesā hesave 
hadnasânauwaude, nau hesave hadnasânavade. 

54 Nau hanaâanadedauau jea henanedanede, hâenau- 
haudauwunâ henaunauade jevechauuchaugu hehethee 
nesenaesade, chauchaunu nananena, Hadnauchuhajau- 
wausauau ; nau naenesauau. 

55 Nau hâenauhaudauwunâ jenauhuu hanehedasâe, 
nananena, hadnasedaa ; nau naenesauau. 

56 Nananena nanadaunahena, nananena naenauwuna 
hedauchaveau haunauau nau vedauauwuu ; hau dusau- 
dee haejaenauwuna nuu hewaunehaa ? 

57 Haa, nau naudu daudause nananena haejaenauwu- 
na hasethadee ? 

58 Haeyehauthana hasanavadaunenau hauchuwuna- 
nenau, nausujavesanagu, nayatheneneevaa hadeenayau- 
hana; havaehauthâva najanauchuwunanee, nau naja- 
nauchuwunane havavena duguthâhew, nau duguthâhe 
havathânâva duguthânauauwuu. 

59 Hâedauwunathana havajeneenauthauva, haunaude 
vathaunaudauhunagu havaâejethâvenau. 


NEHEDAUNAU 13. 


1 Hena hethaa heee jachau haeauthedaunaa Ganane- 
ans, hevaewu Pinade haewauhaunauwuaunenau nedau- 
ausayathee. 

2 Nau Hejavaneauthusaun haeauchuhananadethâ, 
Nauchâe nananena henee nuu Gananeans heauhauga- 
yaugaunee javaânee vahee Gananeans, hanau daujenee- 
thajauduu hayauhuhau ? 

8 Nananenau nâedauwunathana, Hegau : hau, vavade 
nananena jaaugauthethajaunagu, nananena hadnavahe- 
thahena gaujauaudahede. 

4 Wauâthe hena nasaudauchunee, dasee hayauauwuu 
jedauwuu Siloam dethauwunauauau, nau haenanaâ, gau- 
gauanadauwuu henee gauhujavaânauhauganenauau va- 
hee henanedanede henee theaugude jedawuu Dadaune- 
dan ? 

5 Nananenau nâedauwunathana, Hegau, hau vavade 
nananena jeneethajauhadede, nananena hadnavahetha- 
hena gaujauaudahede. i 

6 Haeheanade jea nuu dajenehede ; Jasaa henane hae- 
nethena hauuyauchunauhaudene haejenana jedauwuu 
dadajevenevese nethauchayaunaa; nau haejenauusa 
nau haenaunaudede vevenaudenau hanâvenee, hau hae- 
jeveede. 

7 Hanaâenehethaude nesethâhew hedadajevenevese 
nethauchayaunaa, Naune, nuu hanasâa jajene nanane- 
nau hanejaunau daujenaudedenau vevenaudenau nuu 


/ 

hauuyauchunauhaudee, hau hajeveedenau : dauwauhu- 
ne; hadevachunauthauyauau vedauauwuu ? 

8 Nau hanaâauchuhanadethâde, Vahadâhene, hauwaa 
nanehasene nuu heee jaje jea, nadeesenenesede, nau ve- 

hethe hadjenanauwau. 

-© 9 Nau hith hâvâgaune vevenaudenau neee: nauhith 
jene, hadnaâedauwauhade. 

10 Nau haeechauhauthethâ jasaa vevethahenauauwuu 
vadanesee. 

11 Nau, naune hena hesâ haujaunehaeheaugauwu na- 
saudauchunee jajenee, nau haevajanâ hauânee, nau hae- 
jeneechuwuwauthe nehayau. 

12 Nau hâene Hajavaneauthusau nauhauwaude, Haea- 
detha, nau hanaââedauwunaude, Hesâ, nananene hau- 
naugunane hehethee hadaugauwudaunaa. 

13 Nau hanaâevasanaude: nau chauchaunu hanaâe- 
chuvâde, nau haevaveenethedauna Hejavaneauthu. 

14 Nau hauchuwunane vevethahenauauwuu haeau- 
chuhananade nauguu hasenaunaude, hanau henee Heja- 
vaneauthusaun denayauthânith vadanesee, nau haeau- 
theda henanedaa, Hena nanedaudauchâe hese henane 
heenesethâdaunau hanânaneejauna nau hanânaneena- 
yauhana, hau hegau vadanesee. 

15 Vahadâde hanaâauchuhananadethaude, nau ha- 
thauhuk, Nananene nanadaunâhene, gauhâjene dajee 
hanesahena vadanesee haugunauva hauwaugajevenau 
wauâthe naugauchaudaheauau hehethee hewauchuhau- 
chauwauauwuu, nau gâyethaâjethauva devanauhauna ? 

16 Nau gaujenaasaunee naa hesâ, hedaunau Abraham, 
henee Haujau heduguthaune, naune, nuu nasaudauchu- 
nee jajene, hâaugunade hehethee nuu deduguhude vada- 
nesee ? 

17 Nau hâenehedauau nuu hayauhuhau, vahee hejau- 
thauwâu haeaudaudâhenenau : nau vahee henanedanede 
haeneethaujaudene heee vahee havathee hayauhuhau he- 
nee hesethaunau. . 

18 Hanaâenehede, dusaune henajanede Hejavaneau- 
thau ? nau hayew naudnenehethau ? 

19 Waude nejenanenee mausdaude, henane nedanauau, 
nau neneagudede hejenayaunaa; nau neveseaudede, nau 
hahe haeavadauhaudene ; nau neahehauau hejavaa ne- 
gauusee hedânaa. 

20 Nau jea hanaaenehede, Hayew naudneedajenehe- 
thau henajanede Hejavaneauthau ? 

21 Waude nesaunauchaa henee hesâ nedanauau nau 
nejenanauau nasau dejenauhunee thauauhanau haunau- 
de devahenesaunadae. 

22 Nau haeehedesa hauwauhauauwudane nau hajase- 
dan, dechauhauthethâde, nau haejâda hesee Dadaunedan. 

23 Hanaaanadethade hanesâhenith, Vahadâhene, gau- 
jewauthanauau henee henayauhathee? Nau hanaââe- 
dauwunaude, 

24 Neaunedauwauau hadejedâna hadaugaugunesâde 

dajanau: newauthana, Nananenau dâedauwunathana, 
hadnenaudedena hadnedaujodano, hau hadnehauwunee- 
dauva. 
_ 25 Haene hechauhauthethâhe hauauwuu thauwauthe- 
huk, nau haugauhahagu dajanaune, nau nananena hana- 
naâetheauguna jathee, nau hanânaâewaudâhauna daja- 
nau, hanânaâenehethauna, Vahadâhene, Vahadâhene, 
jegaunanauwunâa, nau hanânaâauchuhanehethâna nau 
hananaasenehethana, Hâhauwaenaunathe daun hadesa- 
ne: 

26 Hanânaâenehethauna, Nevethehenauau nau neva- 
veyânauau hathaâhene, hau nananene dauthedaunâane- 
hadaugauchaudee. 

27 Hau hadnaasenehede, Hâedauwunathane, Hahau- 
waenaunathe daun hadesane ; nayâsesave vahee nanane- 
na nesethâhehauau wauwauchudaude. 

28 Hena hadnevewauhudaunee nau hadnegaugauchau- 
gudasenana, hâenauhauwaunâ Abraham, nau Isaac, nau 
Jacob, nau vahee haeyâhehauau, Jedauwuu henasjanede 
Hejavaneauthau, bau nananena nehayau nenuguthade- 
na. 

29 Nau hadjenauuchaudenee hehethee nejeethevesesa- 
nith, nau hehethee nesenaesanith, nau hehethe nanavee, 

nau hehethee janauhuu, nau,hadjanauguduu henajane- 
daunene Hejavaneauthu. 

30 Nau, naune, hena hedauaude hadnedauvade, nau 
hena nanedauvade hadnedauchude. 

31 Hajesesenee hena haejenauusa jasaa Nesethajauhu- 
hauau, hasenehethahuk, Nauahe, nau jathâau, hanau 
Herod hadnaâne. 

32 Nau hanaââedauwunâthee, Najesaa, nau hadâedau- 
wunauva hena vachuhuu, Naune, nenuguthu haujau- 
nauau, nau nenayauthânau nuu desenee nau naugaagu, 
nau nanaseauwauau hesee hadnaâesedaunau. 

33 Hau hadnenesanau nuu desenee, nau naugaagu, 
nau jea hathavenaugaagu: hanau hehauwunaasau henee 
haeyâhe denaade Dâdaunedan. 

34 Hau Daâdaunedan, Dâdaunedan, nanathee nenauau- 
thee haeyahehau, nau nenauchauwahathee hauunaugâe 
henee hejejenanauwunaudenenau; dauhudauchu nau- 
dnauâchauhaunauau nananena hadâeyaunewauau haua- 
nee waude neauthuneahee dauânaude henesaunau he- 
thauvaa hethaenaa, hau hahauwuvathehâva. 

85 Naune haudauauwunenau, naunaudauwunana had- 
nadauyewu : nau hethauwuu nâedauwunathana, Nana- 
nena hadnehauwunauhauwuva haunaude nauauchaugu 
hadneenehena, Hauwunaunaa henee jaunaude heee he- . 
neseedaunene Vahadâhenith. 


NEHEDAUNAU 14. 


1 Nau hethauwuu, daujedâde hedauauwunene hanesâ- 
henith najane Nesethajauhuhau hadvethee jauaujau va- 
danesee, henee haeaunauyauhauvaa. 

2 Nau, naune, hena jasaa henane hathaâhede haene- 
nesaunenauau. 

3 Nau Hejavaneauthusau haeauchuhananadetha nana- 
vaavehehau nau Nesethajauhuhau, gaujenanavanau he- 
nayauthaude vadanesee? hâthauhuk, 

4 Nau haedâdaunaugunauau. Nau hanaaedanaunith 
nau haeenayauha, nau haejenana ; 

5 Nau haeauchuhananadetha, Hanaa hedauneau nau- 
gauchaudahehau wauath waugaje janesenayaugaune 
hadaudaunaudenee, nau gauchauchaunu gauhadnauugu- 
thauva vadanesee? hathauhuk. 

6 Nau haeeyauhuune nesenehethauthee jea nuu hayau- 
huhau. 

7 Nau haedadajenehetha henee hathaadethavathee, 
hâenauhauwaude hasayâchauhauwunethe najatheaugu- 
daunau ; hanaââedauwunaude, 

8 Hâene nananena hadethaunâ henanenauau gauwu- 
haudeneagu, jevajanauguu najatheaugudaunaa; havaja- 
vaânethâ henane havajavaâheva henee hadethade ; 

9 Nau henee hadethâde nau nananede hadjaude nau 
hadnethâne, Venene naa henane hadehedaugu ; nau na- 
nanene haddayâhene janaugunenagu hesaudavaa. 

10 Hau hâene nananene hadethanenagu, haddeyehau 
nau hadjanaugu hesaudavaa henee hâene hadethâde ha- 
djaude, hadethâne, Va javesa ; hadna&ene nananene ve- 
chauthânaune henee hanethevethehevâdaunauau. 

11 Hanau daun nanajathajaude nehayau hadnausâ- 
dauaude ; nau henee nausâdauauadede nehayau hadna- 
janede. 

12 Hanaâenehethaude jea henee hadethadaune, Haene 
nananene gauusevanenagu wauâthe hethunevetheheva- 
nenagu, jevaadesene hadaehauhauau, wauâathe hâthesau- 
nauau, daudause hadauânauau, wauâthe nethauyâdaha- 
gu hanedaudewau ; havaadethaa jea, nau havaaunau- 
dauna. 

13 Hau hâene nananene vethehevanenagu, hadade- 
thaunauau hadavenuhuhauau, henesenehehauau, jenee- 
javesahehauau, nanenauguhuhauau ; 

14 Nau nananene hadnauwunaunane ; hanau daujene- 
aunaudaunânaune: hanau nananene hadnaunaudauna- 
ne jaegauliadeneagu hathâethadee. - 

15 Hāene hanesāde henee henethevethehevādaune dau- 
nedauwaudauwunith nuu hayauhuhau, Hauwunaunade 
henee hadvethee jauaujau henajanedaunene Hejavane- 
authu, hathāhuk. 


Ud 

16 Hanaââedauwunaude, jasaa henane haeavathethu- 
nevetheheva, nau haeauwauhadethananena ; 

17 Nau haejenana hewauwaune dauethunevethehedau- 
nee hadnâedauwunaunith henee hadethavathe, Jenaje- 
saa ; vahee hayauhuhau wauwu hanesejenanee. 

18 Nau vahee haenesadene hathauchuwuhadethee ha- 
dnudanathee. Nanedauwauaude hasenehethauhuk, Ne- 
audaunaudauwau vedauauwuu, nau hadneyehaunau nau 
hadnauhaudauwau : Nehethathane hadnudanene. 

19 Nau jasaa ahagu, Neaudaunauthu yauthauyauna 
hedauhuwaugaje, nau hadneyehaunau hadnayâduuhuu : 
nenehethathane hadnudanene. 

20 Nau jasaa hahagu, hedauwunenenau, nau naajenee- 


jaunau. 


21 Hanaâejenauusade henee wauwau, nau hanaâenau- 
hauthehaude hadâhewaunâdaune nuu hayauhuhau. 
Wauhaâ hechauhauthethâhe hauauwuu hanaâasenaunade 
hanaââedauwunaude hewauwaune, Yegauhu nauhau- 
haunee hadaugauchaudâe nau hadaugauchauchanee he- 
dane, nau hadjâthaunauau hede hathâadavenuhunethee, 
nau henesenehehauau, nau jeneejavesahehauau, nau na- 
nenauguhuhauau. 

22 Nau wauwau hasenehethauhuk, Vahadâhene, naa- 
sedaunau hasenehesene nau nausunauthauyauau, hatha- 
huk. 

23 Nau Vahadâhede haeâaedauwuna wauwaune, Yehau 
hathenavaunaa nau nethauchayaunaa nau hadjadasauau- 
naunauau hadejejedâthee, henee naudauauwuu hadee- 


_ ehauchaunaa. 


24 Hanau nâedauwunathane, henee hegau hena hena- 
nenauau neadethathee HAGOR ADY RYG nadethu- 
nevethehewau. 

25 Nau hena haenethaunau havathenanedanede: nau 
hana&aejaaagude, nau hanaââedauwunaude, 

26 Hith daun henane hedasânaugu, hau jasânauwau- 
huk henesaunaune, nau henaune, nau henene, nau dâe- 
yaunauau, nau henethesaunau, nau hedasâwau, haa nau 
nehayau hedenaedede jea, nâhauwuneethauguhaa. 


64 LUKE, 15. 


27 Nau daun janenevaa henaugauchu, nau thauguha- 
naugu, nâhauwuneethauguhaa. 

28 Hanaa nananena vanadaunesedede hayauauwun 
gauhadjejanaugu nedauau hadnayâdede hadauchuunee, . 
wauau hanaadauchanenee hesehenee î 

29 Havaene hesejenanauhuk hauunauganau, nau ha- 
nâjeneesedede, vahee henee hathaenauhaudauau hadnee- 
vavavayaudenenee. 

30 Naa henane nenesedede, hau hajeneesedede, hana- 
thade. 

31 Wauathe daun naja, vadauvauthauhuk jachau na- 
jane, hanâjanaugude nedauau, nau hanagaugauana- 
dauau wauau haneene nauguu vadadauchu vasevadadau- 
sauau hadnenuchaunaude henee hejevenahedaunau nau-. 
guu nesauau vasevadadausauau ? 

82 Wauathe, hajesenausujechaugunethe, han&âyethau- 
theavede, nau hanânayâthenedauâwaunaude. 

33 Nau naasauau, daun nananena henee janenaunau- 
dauau vahee henetheyaunau, nâhauwuneethauguhaa. 

34 Nejauauwuu hethadee: hau hith nejauauwuu jeva- 
nujaudâgu, hayew hadneenejauauwujauau ? 

35 Daudause hehauwuuthade vedauauwuu, wauâthe 
heee vehethe ; hau henanenauau hanâneâgudede. Daun 
henaudaununede heenedauvahek jaathedeha. 


NEHEDAUNAU 15. 


1 Hanaâeauchaunâde vahee hauâyâhehau nau wau- 
wauchudauhuhau heee hadjaathehâde. 

2 Nau Nesethajauhuhau nau Wauthaunauhâhehau 
haeneneedenenau, Naa henane hanesedanaude wauwau- 
chudauhuhau, nau nanethevethehewaude, hathahuk. 

3 Nau haeauthaunanadetha, hasenehethauhuk, 

4 Hanaa henane nananena hedauneede vadadausauau 
' jauaunawaudâ, hith hanauhauhuk hanesahenith, gau- 
hadnautha theaudausauau nau theaudauchunee nauau- 
nee, nau gauhadnaudeha henee naunethauaunith gau- 
haunaude hadveeha ? 

5 Nau haeveehauthe hadthâegauhaude hejaanaunaa, 
hadneneethajaude. 

6 Nau hâenauajegauhuthe, hadnadethaude hauânee 
henedaehauhau nau henedaudevâdaunau, netheneetha- 
jaudauwunee hanau daujaveehauau naudauâve nenaune- 
thauaude, hathauhuk. 

7 Nananenau hâedauwunathana, nuu hadnaasauau 
neethajaude hayâene hâene hanesâde wauwauchuduhu 
haunaunevethajauhuk javaânee theaudausauau nau the- 
audauchunee hathauwunane janenethenauau hauneve- 
thajaude. 

8 Daudause daun hesâ nethenauaugu vadadauchu 
gauneevâejethâ, hith hanadehuk. hanesadenee.gauneee, 
gauhadjedeauchauau nauauuthayau, nau gauhadwau- 
deau 'hauauwuu, nau gauhadyavesenaudene haunaude 
gauhadveede. 

9 Nau daun haeveenuu hanadethaude henedaehauhau, 
nau henedaudevâdaunau hauânee netheneethajauwuu, 
hanau daujaeveenauwau hanesadee nâanathau, hanâ- ' 
thaude. 

10 Naasauau, Nananenau nâedauwunathana, haneduu 
neethajaude hathaâhethee hautheaunauau Hejavaneau- 
thuu hanesâde wauwauchuduhu haunaunevethajau- 
huk. 

11 Nau hasenehehuk, jasaa henane neneyaugaune 
heauhau : 

12 Nau hajauchaugade haenehetha henesaunaune, Na- 
chau jevene gauuu vatheyaunau henee nâudnedadahe- 
daunau. Nau hanaâgauuvenaude hethâenetheyaunau. 

13 Nau haunauauhaejewauthanenau hese hajauchau- 
gade hâesauânauau vahee hauânee, nauhanaâejathâaude 
hesee vavâaune vedauauwuu, nau hena hanaâevadau- 
thedede hethâenetheyaunau heee hauhauganenaedede, 

14 Nau hâevathedede vahee, hena hanaâenauauchauau 
naunauthauau hasenaude hena vedauauwuu ; nau hana- 
âadavenuhunede. 

15 Nau hanaâeyehaude nau hanaâewauhaunesade ne- 
hayau hauwauhauauwunanenau henee vedauauwuu ; 

[Arapahoe Luke.) 


66 LUKE, 15. 


nau haejenanaa hethauauwuu hadnauchauwaude neau- 
thuwauchu. 

16 Nau hanâneanadauau hanâchauchaunaudede he- 
naude heee jeyauwaunau henee neauthuwauchu heve- 
thedaunenenau : hau hegau henanene hevenaa. 

17 Nau hâaenaudede hanaâenehede, Waunauthanethe 
hedautheaunau nâsaunau nenethenauau jauaujaunau 
naenedauchanenee nau nejeesesanenee, hau hadnena- 
daugauyânau ? 

18 Hadgauhânau nau hadeyehaunau nâsaunau, nau 
hadnaasenehethauau, Nâchau, nananenau nanethenau- 
wau wauchudaude hesee hayaene, nau yesee nananene, 

“19 Nau nananenau hegau heee hâhauwautheâve: jene- 
sehe waude haudautheaunauau. 

20 Nau hanaaegauhade, nau hanaâedauchaude hene- 
saunaune. Hau hajesejedauchaude, henesaunaune hae- 
nauhauvaa, nau haeauwunaunaa, nau haeyeseneegau, 
nau haeanaethesaunaunagutha, nau haenenedana. 
` 91 Nau heau hathâhuk, Nâchau, nananenau nanethe- 
nauwau wauchudaude yesee hayâene, nau nananene, 
nau nananenau hegau hahauwautheneeâve. 

22 Hau henesaunaune hathauyaugaune hedautheau- 
nene, Jâdee chaunauguuthadee hu, nau hauyauunaa ; 
nau thânauwunaa nechaunathathau hejadenaa, nau je- 
dauaunenaa : 

23 Nau hadjathauva hede daun gauchujâde wauuu, 
nau hadnauauva; nau hadvethehenauau, nau hadeau- 
nauwuthajaunauau i 

24 Hanau naa naa nenajaa, nau jaenaedede ; nenau- 
nethauaude, nau jaeveenade ; nau hanañejasesaunauwu- 
thajauthee : 

25 Wauhâ vanachauganith heau haeanedaune nauau : 
nau daunausujaude nau hâayânauusade hedauauwune- 
nau, haenedauwaude haenevaudenene nau haevadaude- 
nene. 

26 Nau haeadetha hanesânith haunauaheau, nau hae- 
naudedauna dusedaudene hathauhuk. 

27 Nau haeâedauwunaa, Nananene hahavaa nauusade; 

nau nananene hasaunau naunauaude gauchujanith wau- 
uau, hanau daujaesedanaude nanethauaunee. 

28 Nau haeasenauna, nau haejejedâ: hanaâejenaua- 
henith henesaunaune, nau haedadadasevaa. 

29 Nau haeauchuhananadetha henesaunaune, Naune, 
nuu hawauthaâe jajenee hâenesedaunathadenau, daudause 
hâhauwujethauwaudaunathe hanâene hanathauchuwu- 
bunaune: hau haunauau nananene hâhauwuthauuvene 
haudâsau, henee bBenânesedenau HAFAU SDO 
nauguu nâdaehauhauau : 

30 Hau chauchaunu hasenauusade naa haa, hâgaujau- 
authedaunâdaunau hâheenaededaunau heee henesahehau 
hesânau, nananene hanadaunaude gauchujanith wauuau. 

31 Nau hanaââedauwunaude, nâ, nananene nanethe- 
naedevene, nau vahee henee nâthaenetheyaunau nane- 
hanâahene. | 

32 Dauudasadee henee haneenesehee haunauwutha- 
jaude, nau hadneethajaunee : heee naa hahavaa denajaa, 
nau Jaenaedede ; nau denaunethauaude, nau jaeveenade. 


NEHEDAUNAU 16. 


1 Nau hanaââedauwunaude jea hethauguhâdaunau, 
hena jasaa haenethauyâdâ henane, haenethena hadâhe- 
vahew ; nau haenanene haeauthauwuvaa henee daune- . 
thauyadauchudede hevatheyaunau. 

2 Nau haeadetha, nau hanaâenaudedaunaude, Dutha- 
nee henee daunedaunathane nananene? nayâde haada- 
hevadenau hanau nananene hadpehauwuguthadâhe- 
ya. 

3 Hadahevahe, Hewauau hauaudnesedaunaune? hase- 
thaujauhuk, hanau navahadahewaunade haedanauwu- 
nanau nadadahewau : hajeneenauchauhanau ; thaunu- 
nedauwauhunenau: 

4 Haenauwau hadnesedaunau, henee hienudananaune 
hadahewaude hadjedanethee hedauauwunenau. 

5 Hanaaadethaude haunauude hadahewaunadaune 
hethaesayinedanauwunadaunene, nau hanaaaedauwu- 

naude nanedauwauaunith, Dauhudauchanau hasayane- 
danauwunaudenau nananene nadāhewaunāde ? 

6 Nau hiheyaugaune vadadausauau dejenauhuu ja- 
veda. Nau hanaââedauwunaude Hedanau hauwauthau- 
nauha, nau janaugu nauhauhaunee, nau hadwauthaunau 
yauthauyauau. 

7 Hanaââedauwunaude jachau, nau dauhudauchanau 
hasayânedayaunau nananene? Nau hanaaâedauwu- 
nâde, Vadadausauau dejenauhunee thauauhanewauchu- 
unau. Nau hanaââedauwunaude, Hedanau hauwau- 
thaunauha, nau hadwauthaunau nasaudausauau. 

8 Nau vahadâde haevaveenethedauna janechuvâhenith 
hadâhevahew, hanau dauhaenauau hasedaude: hanau 
dâeyaunauauau nuu hathâauauvaa hedenaededaunenau 
hâenuu javaânee hesenedâeyaunauauau. 

9 Nau nananenau hâedauwunathana nesedee nehayau 
henedaehâvadede heee nethauyâdahede hehauwuthade ; 
henee hâejenenaedenâ hadeesedanâna nedaujethauujene- 
naededaunenee. 

10 Henane henee chaunuvâde heee haugajuhuyâgu 
haneechuvâde jea vasee : nau henane henee janechuvâde 
vanehaa hehauwuuchuvâ jea vanasaunee, 

11 Hith naaheene nananena jechuvahena kikawa 
thaheva nethauyadahede hanaa hadvenade nananene 
hadanethaude hethauwuu veaunauaude? 

12 Nau hith nananena hejechuvahenagu heee heneha- 
nahede jasaa henane hanaa hadvenade nananena henee 
hanehanahede. 

13 Hegau nesethahe hehauwuneenesedauna hanese- 
nethe hechauhauthethâhehau: jachau hanâasânauwau- 
de hanesâhenith, nau hanâvechauthaude jachau ; wau- 
âthe hanâdudevede hanesânith, nau hanâthauchaunau- 
hauwaude jachau. Nananena hâhauwuneenesedaunau- 
va Hejavaneauthau nau nethauyâdahehehauau. 

14 Nau Nesethajauhuhauau jea, haeveenauwu vaeje- 
tha, haenedauwaudauwu vahee nuu hayauhuhau : nau 
haeauchaudanavanauau. 

15 Nau hanaââedauwunaude nananena nethadee hase- 


LUKE, 16. 69 


hadena hathaâhethee henanenauau; hau Hejavaneauthau 
naenauau hadahenau: hanau henee nechauguanavade- 
thee henanedaa newauchanavathee hatha&henethe Heja- 
vaneauthu. 

16 Nanavaavedaunau nau jisayikshaudi haunaude 
nauuu Jaun: heee hena henajanede Hejavaneauthau 
deheauthedaunee, nau haunauude henanenauau nehee-: 
neethenadethee. 

17 Nau hehauwunauthau hejavaa nau vedauauwuu 
heyauhuâgaune javaânee hanesadee haugajuhuu nana- 
vaavede hadneeyauhuu. 

18 Daun hausânaude henene, nau heneyaugu gauchu- 
hunee, wauchudaudehaugauthenenede: nau daun hau- 
sâyaune nanewaude wauchudaude. 

19 Hena jasaa nethauyâsenane, haeneenu haevejayau- 
nenau nau haegaugunesaunenau, nau haeneechauna 
hadauchusenene6e : l 

20 Nau hena jasaa nedauwuhu Lazarus haseagu, 
haesaese hedajanaunas haevahaseva, 

21 Haevadauugaudaude heee jeyauwaunau nejanesa- 
nenee hehethee nethauyâsenanene hevethehedaunene : 
jea hathave haeedasaa nau haenenesaudauwu hedase- 
waunau. 

22 Nau hethauwuu, henee nedauwuhu haenaja, nau 
haenauaunechauhaa hautheaunau yesee Abraham haene- 
dauguva: nethauyâsenane jea haenaje, nau haejena- 
nau; 

23 Nau hadauveeyaunee haeejenâauguau, haeaudau- 
wuthajau, nau haenauhauva Abraham vavâaune, nau 
Lazarus haenedauguvane. 

24 Nau haeneduva nau hathauhuk, Nâchan Abraham, 
jeauwunaune, nau jeautheavene Lazarus, henee hadeje- 
gunauhade naunauchuu hejadenaa najee, nau hadedau- 
yauvanauau nâthaune; hanau nananenau hanavachu- 
unau nuu hesedaa. | 

25 Hau Abraham hahagu, Nâ, hâenau henee nananene 
deenaedene neesedanauwu neethadee hayauhuhau, nau 
neesaunee Lazarus neewanusaunee hayauhuhau, hau he- 


70 LUKE, 17. 


waunehaa hauwauthenaedede, hau nananene naunau- 
chauthenaedene. 

26 Nau jea vahee nuu, nahethâe nananee nau nana- 
nene haneduu vanasauau vanethaunauau janenanee: 
hadnejeneehedechaudenee hehethee hede hesee nananene 
hehauwuneau; daudause hehauwuneejeauchusanauau 
'hadaunee, henee nevadaujauthee hehethee hethaa. 

27 Hanaâenehethaude, Vanevethedaunathane hena 
heee, Nachau, henee nananene hadejejenanaude nâsau- 
nau hedauauwuu : 

28 Hanau yaunauthaunethee nauhauwauauau henee 
hadeâedauwunaude, jea havajaunenau nuu haduu nau- 
nauchauthauau. 

29 Abraham hanaââedauwunaude nanethenauthee 
Mosaseau nau haeyâhehau ; jaathehaunauha. 

30 Nau, hegau, nâchau Abraham : hau hith hanesâde 
jaeyehauhuk hehethee degaujauaudâde, haunaunaune- 
vethajauthee, hathahuk. 

31 Nau hanaââedauwunaâde, Hith jenedaunauhaugau- 
nee Mosaseau nau haeyâhehau, daudause hâhauwunee- 
nadauwaunauau, daudause hanesâhenethe jaegauhâyau- 
gaune hehethee degaujauaudahenith. 


NEHEDAUNAU 17. 

1 Hanaââedauwunaude hethauguhâdaunau, Hahau- 
wuneene hau henee dauusenadenau hadnauauchuu: hau 
naunauthauau hadnauauchaudaude daunjaunaude. 
= 2 Hanāneene henee thauayânauunaugane henauânau- 

yaugu, nau seaguthadagu hadaje, hauhanaheejegaudau- 
. vāhenethe henee haneedauusenanethe Jachan nuu haja- 
sedaeyaunauau. 

3 Haunauyauhaudauwauau nehayau nananena: Hith 
hahavaenau havawauchuhava, hadanadethauva; nau 
hith haunaunevethajauhuk, hadjaegudanauwunauva. 

4 Nau hith wauwauchuhânagu nesaudauchu hajesese- 
nenee, nau nesaudauchu hajesesenenee naujaeyethaagu- 
daunânagu, haunaunaunevethajaunau, hethânagu : na- 
nanena hadjaegudanauwunauva. 

5 Nau vadauhanauau, Vahadahene, hethedaunanau- 
wunaa hedethauwaudaudenede, hathauhâugaunee. 

6 Nau Vahadâhenith hathahawgaunee, Hith nananena 
hethauwaudauwunagu hethâee hethâuu mausdaude jena- 
yaunau, nananena hanâna nuu segaumau hunauhau- 
dene, Hanâgauchauhana hethâjee, nau hanâjenanauna 
hadajee ; nau hanâthauwaudaunâna. 

7 Hau hanaa nananena, hanâwauwaunavede hanâ- 
thauauauwujJethânith wauathe hananajauânith, hana- 
thauna waunee hâenauusathe hehethee nauau, Najese 
nau hadjanaugu nau hadvethe ? 

8 Hau han&âjenaasenehethauna, Hesetheva nayaude- 
nee hadnevethehenau, nau duujehe nehayau, nau hadjee- 
nechaudaune haunaude hesevethehenaugu nau hesave- 
yânaugu ; nau heauhauwune jenaevethehene nau hade- 
vaveya ? 

9 Gauhadvaveene henee wauwau hanau dauhunaase- 
daude henee hanasenehethâthe? Haunauchâe hegau. 

10 Naathahena, hâene nananena vahesedaunagu hena 
hayauhuhau hathauchuwuhana, Hâahauwuneejavaâja- 
sethânau wauwaunauau; vavade nanesedaunauau hadne- 
sedaunuu, hadeva. 

11 Nau hethauwuu, daunausuyehaude Dadaunedan, 
haeehedesa nahethâe Samaria nau Gananee. | 

12 Nau hâewaudasade jasaa hauauwudan, haenuchau- 
naa vadadauchu henanenau haenaujaune hedaugauwu- 
daunenau, haetheaugunenau vavaaune: 

13 Nau haeneduvanauau, nau hanaâenehethauthee, 
Hejavaneauthusau, Hecauhauthethâhe, jeauwunauâa. 

14 Nau hâenauhauwaude hanaââedauwunaude, Wau- 
nenauhauthehaa hadanayaunenau vevethahevahehauau. 
Nau hethauwuu, henee daunausuyehauthee, haejegau- 
dauvâhenauau. 

15 Nau hanesâde, hâenauhaudauau henee dauunayau- 
hade,. haejaaagu, nau haevasenehe dauvaveenethedau- 
naude Hejavaneauthu, 

16 Nau haeuâneseve heauthene, haevaveenethedauna: 
nau haenaadâde Samaritan. 

17 Nau Hejavaneauthusaun haeauchuhananadetha, 
gaujenayauhaunauau vadadauchu? hau daude theau- 
dauchu ? 

18 Hajenauhauvathee hajejaeyehauthee hadvaveene- 
thedaunauthee Hejavaneauthu, vavade naa GAR 
. uhu. 

19 Nau haeâedauwuna, Gauhaâ, najesa : nananene ha- 
dethauwaudaude henayauhane. 

20 Nau hâenaudedaunâde Nesethajauhuhau, daun 
henajanedaunene Hejavaneauthu hadneenauauchaunee, 
Haeâedauwuna, Henajanede Hejavaneauthau hadnehau- 
wunauauchaune nausujauwuwuhadagu : 

21 Daudause hehedauneagu, Nauhaudauwuu hede, 
wauâthe, nauhaudauwuu hena, hanau, naune, henaja- 
nede Hejavaneauthau thanâsadena, 

22 Nau hanaââedauwunaude heibaugubadauna Hese 
hadnauauchuu, hâene nananena vadaunauhaudauwunâa 
jasae hese Heau henane, nau hadnehauwunauhauda- 
va. 

28 Nau hadnanethâna, Nauhaudau hede; wauâthe 
nauhaudau hena; jevayehauau, wauâthe jevathauguhaa, 

24 Waude hasauau jahagude, henee naunauasânauuu 
' Wehethee nagugauthanee naugauauwuu hejavaa neenaua- 
sâdaa jasaa naugauthanee naugauauwuu hejavaa; had- 
naasauau jea Heau henane hadnaasaunee hedeseve,. 

25 Hau nedauau hadnanaseriedauau wauthanee, nau 
hadnausâguthade nuu henaedede. | 

26 Nau waudeneesaunee deenaedede Noe, hadnaasau- 
nee jea hedeseve Heau henane. 

27 Neauwauthevethehedaune, heauwauthevaveyaude- 
nee, neauwauthenenedaunee, neenenehathee, haunaude 
nauuu henee Noe dejedâde havathee thewaunaa, nau 
haenaâenanadauwuauau, nau haenauauhâ vahee. : 

28 Waudenaasauau jea deenaedede Lot; neauwauthe- 
vethehedaunee, neauwauthevaveyaudenee, neauwau- 
thaudaunaudenee,  neheaudaunaudenee  hayauhuhau, 
xneauwauthejenayaudenee, neauauvadenee ; 

29 Hau hajesesenenee henee Lot haenaude Sodom 

haeesedanausaude nau haegauhauchanauauhauunauga- 
nauau hehethee hejavaa, nau haenauauhâ vahee. 

30 Hadnaasauau hesee hâene Heau henane hâenau- 
hauthethâthe. 

91 Henee hesee, hâanedauthe dasee hauauwuu, nau 
hevatheyaunau jedauwuu hauauwuu, nanehajejeauwu- 
sade hadejedanauau: nau henee hanedaude nauau, nane- 
hajejejaejaude. 

92 Dauyuuwuu Lot henene, 

33 Daun vanadauunayaudede hedenaedede hadnana- 
dede; nau daun hadnanadede hedenaedede hadnenayau- 
dede. 

34 Nananenau nâedauwunathana, henee veeyaugu 
hadnesethee henanenauau hanesadenee.hauau; hanesâde 
hadnedanade, nau jasaa hadnathauaude, 

95 Hanesethee hesânauau hadthauayâthee wauhaunee; 
hanesâde hadnedanade, nau jasaa hadnathauaude. 

36 -Hanesethee henanenauau hadnanedauthee nauau ; 
hanesâde hadnedanade nau jasaa hadnathauaude. 

97 Nau haeauchuhananadethanauau, Daude, Vahada- 
hene? Nau haeâedauwunâ haduu vadanayau, hanaa- 
dauhauâneauhuthee neahehauau hauânee. 


NEHEDAUNAU 18. 


1 Nau haeanadetha hauthaunauhânee nuu heee, hena 
henane hâvachudajauaunevevetha, nau hâjethauujese- 
venauau ; 

2 Hahagu haeanedau hedan hauchuwunane, haeejesa 
Hejavaneauthu, daudause hathauwunanenau : 

9 Nau haeanedau henevesâ hena hedan; nau haejee- 
dasa, Jeaugaunayewhu naujauthavaa, hathauhuk, 

4 Nau haejevadaunaasedau: hau waunee hasethajau- 
huk, hewauâthe nejechauau Hejavaneauthau, nau ha- 
thauwunanenau ; 

5 Hau nausunee hanau naa henevesa hajanauchuha- 
nau, hadenayauhauau havaedajauaunejau navanadau- 
chuhaa. 

6 Nau Vahadade hasenehehuk, Jaathehaa hasenehede 
janechuvahede hauchuwunane. 

7 Nau gauhujavaneauthau gauhadnenayawha nehayau 
hanayasanaunau, hauwauaudaunadaunau hesee nau da- 
jaee, hau negudauchuhaude ? 

8 Nananenau nananena nâedauwunathana henee had- 
nauchuhanenayauhaude, Hau hâejauthe Heau henane, 
geuhadveede hethauwaudaude nuu bathâauauvaa. 

$ Nau haeauthaunanadetha jachau nethauwaudauna- 
' denethe nehayau henee dauchuvahethee, nau newauchaâ- 
nauwauthee hauthauau : 

10 Hanesethee henanenauau haeyehaunauau vevetha- 
henauauwuu hadvevethahethee; hanesâde Nesethajuhu, 
nau jasaa hauâyâhe. 

11 Nesethajuhu haetheaugu nau haevevetha waude 
heee nehayau, Hejavaneauthau, nananenau vaveenethe- 
daunathane, henee nâhauwunaathâ hauthauau henane- 
nauau hathahethee, hedanauwuyahehauau, janechuva- 
hethee, jatheaudauwuyâhehauau, daudause naa hathâde 
hauâyahe. 

12 Nananenau nenaugauyânau nese hanesadee hau- 
chauvadede, Nevânau vadadauchu vahee henee natha- 
enetheyaunau. 

13 Nau hauâyâhe haetheaugu vavâaune, daudause 
haejejenâauguau hejavaa, hau haeanadesejâhede, Heja- 
vaneauthau jeauwunaune wauchudaunau, hathauhuk.. 

14 Nananenau nâedauwunathana, naa henane haejae- 
yehau hedauauwuu haeauwunaunau haejava&âhe jachau: 
hanau dathâjee hanesâde henee nevadaujavaânajanethee 
nehayau hadnauwujenanade ; nau henee nenehanethau- 
nadede hadnejanade. 

15 Nau haejâdaunanauau jea hajasedâeyaunauau, ha- 
dnevasanaude; hau hâenauhaudauwunethe hethauguha- 
daunau, haeneneuvanauau. 

16 Hau Hejavaneauthusau haeadetha, nau hahagu, 
Nanehajauthee hajasedâeyaunauauau, nau jevadaudu- 
vaa: naathâhenethe henehanahedaunau henajanede He- 
javaneauthau. 

17 Hethauwuu naedauwunathana, Daun hadjeseda- 
nauau henajanedaunene Hejavaneauthu hasenaedenethe 
hajasedâeyaunauau hadnehauwuneejedâ. 

18 Nau jachau hauchuwunanene haenaudedaunaa, 
Hethâhene Hechauhauthethâhe, nauddusedau hadneda- 
nauwau jethauujenenaedede? hathauhuk. 

19 Nau Hejavaneauthsaun haeâedauwunas, Naudu 
hethâde haesene? henaneda hehauwuthâ, vavade hane- 
- sâde, nananede, Hejavaneauthau. 

20 Nananene haenauwu nanavaavedaunau, Jevawau- 
chudauau heee haugauthenenede, Jevanaa, Jevaaveda, 
Jevajayaudauwâedauwauthadee, Vechauchune nanane- 
ne hâsaunau nau hanau. 

21 Nau hanaâenehede, Vahee nuu haunaunedenau 
heee daujeeseaunau. 

22 Wauhâ Hejavaneauthusau hâenedauwaudauau 
nuu, Hanaââedauwunaude, Hanesadee hâhauwusenethe- 
ne: Vaheaudauna henee hâthâenetheyaunau, nau hadja- 
anauwunaunauau hadavenuhuhauau, nau nananene ha- 
dmethenauwu haenathau hejavaa, nau hadejau hadje- 
thaugu. 

23 Nau haenedauwaudauau nuu, haeaudauwuthajau : 
hanau deethauwunethauya dade. 

24 Nau Hejavaneauthausaun haenauhaudauwunith 
henee dauaudauwuthajaude, Duthaenanauthaune henee 
nanethenuu veaunauaude hadnesejedathee henajanedau- 
nene Hejavaneauthu, hathauhuk. 

25 Hanau hehauwujajathaune heee camel hehedesa- 
hagaunee hajasevahau nedaudaunaudenee, javaâneenau- 
thaunee nethauyâsenane hadnesejedâde henajanedau- 
nene Hejavaneauthu. 

26 Nau hathâenedauwauduu, Hanaa hadnenanedane- 
de? hahagaunee. 

97' Nau hanaâenehenith, hayauhuhau hejethauunee- 
thaunenau henanenauau neneedede Hejavaneauthau. 

28 Hanaâenehede Peda, Naune, naunaudauwunauau 
vahee, nau thaunauguhane. 

29 Nau haeâedauwuna, Hethauwuu nâedauwunatha- 


76 LUKE, 18. 


na, hena haunauude henane henee hehauwunaude he- 
dauauwuu, wauâthe henehâ, wauâthe henauhauwauau, 
wauathe henene wauâthe henesaunau, heee henajane- 
daunene Hejavaneauthu hedenaededaunene, 

30 Nananede hadjavaânesedanauau nuu hewaunehaa, 
nau hathâauauvaa hadnauusanauau henaedede hadne- 
jethauuvadauauau. 

31 Hanaâedanaude nesenee, nau hanaââedauwunaude, 
Naune, hadneyehaunauau Dâdaunedan, nau vahee ha- 
yauhuhau hathâewauthaunauhuu haeyâhehauau heee 
Heau henane hethauwunauauchauau. 

32 Hanau hadvenavathe Neauthu, nau hadvavavanau- 
chuhâde, nau hadnaunaunauchaudauchuhâde, nau ha- 
dneguthahayauthâde. 

33 Nau hadnenesegauhude, nau hadnaâde: nau nasese 
hadnaâejaegauhade. 

84 Nau haejaenauwu nuu : nau nuu hauthedau hae- 
yaudaunaunauau, daudause haejaenauwu hathauthedau- 
nâthee. 

35 Nau hethauwuu, hâayâedadauau Jericho, jasaa 
haenanenaugu henane haetheaugu nedechaudenenee 
dauhunedauwaude : 

36 Nau haenedauwaude henanedanede dadavechaude- 
nenee, haenaudedauva haesedaudenenee. 

37 Nau haeaedauwunau, henee Jesus Nazareth hana 
hedesade. 

38 Nau hanaâevasanadede, Hejavaneanthusau, nana- 
nene Heau David, jeauwunaune, hathauhuk. 

39 Nau henee nanedauvathee haeneneuvanauau had- 
dâdaunaugunith: hau haevasanade haugauthe, Nana- 
nene Heau David, jeauwunaune. 

40 Nau Hejavaneauthusau haedauusa, nau haeauthe- 
ave hadjâdaunade: nau haayâjenauusanith, haenaude- 
dauna, | 

41 Hauddusehathe henee hadenaasehathane? hathau- 
huk. Nau hanaââedauwunaude, Vahadâhene, nanaa 
hadeesedanauwau nauhaudauwaude. 

42 Nau Hejavaneauthusau haenehetha, hanesedanau- 

wu nananene nauhaudauwaude: hadethauwaudaude 
henayauhaâne. 

48 Nau chauchaunu haeesedane henauhaudauwaude, 
nau haethauguha, haevaveenethedauna Hejavaneauthu: 
nau vahee henanedanede, hâenauhauduu, haevaveene- 
thedaunanauau Hejavaneauthu. 


NEHEDAUNAU 19. 


1 Nau Hejavaneauthusau haewaudasa nau haechau- 
gusa Jericho. 

2 Nau, naune, haeanedau henane Zacchaeus haseagu, 
haenajawauna hauây&hehau, nau haeveaunauau. 

8 Nau haeneenavadaunauhauva Hejavaneauthusaun 
haedâhenethe ; nau haejeneene daunauthethenadedaune- 
nee, heee daujaahede. i 
. 4 Nau haesayâgau, nau haenauauhu sycomore hunau- 
haudee hadnauhauwaude: hanau hadnehedesanith. 

5 Nau Hejavaneauthusau hâejeedadauau, haeejaâne, 
nau haenauhauva, nau hathauhuk, Zacchaeus, nauhau- 
huhu, nau jeauwusa, hanau nuu desenee hadnanedaunau 
haudauauwuu. | 

6 Nau haenauhauhu, nau haejeauwusa, nau haeedasa 
nauguu neethajaude. 

7 Nau hâenauhauvâhede, vahee haeneânaune, Henee 
hadneejâdavenethe henanene henee wauwauchudauhu, 
hathâhuk. 

8 Nau Zacchaeus haetheaugu, nau haeâedauwuna Va- 
hadâhenith; Naune, Vahadâhene, vayaugauuu naudau- 
nunaunau vanenu hadavenuhuhauau; nau hith hedana- 
vanaugu hayewhu hehethee daun henane hanâjayau- 
dauvâedauwauthauau, hanâjavaâvenauau yâyaunanee. 

9 Nau Hejavaneauthusaun haeâedauwunaa, Nuu dese- 
nee henayauthâhe hedadauau nuu hauauwuu, hanau 
nechau haneâvâde Abraham-vene. 

10 Hanau Heau henane nauusade hadnaudethâde nau 
hadnenayauhaude daun naunethauaunith. 

11 Nau hajesenedauwauduu nuu hayauhuhau, haee- 

thedaunane nau haeauthaunauhananadetha, hanau dau- 
huauchauau wauwu Dadaunedan, nau hanau daunaua- 
naduu henee henajanedaunene Hejavaneauthu chau- 
chaunu wauauhaadenauhauwu. 

12 Hanaaenehede henaheee, Jasaa naja haeehau va- 
vaaune vedauauwuu hadnesedanauau heee nehayau na- 
janede, nau hadjaejaude. 

13 Nau haeadetha vadadauchu hewauwaunauwau, nau 
haejaanauwuna vadadausauna vaejetha, nau heeaedau- 
wuna, Hadeaudaunava haunaude jeenauusanaugu. 

14 Hau hauauwunanenau haeasânavaa, nau haeye- 

thautheavedaunene thauguu, Nâahauwuvadaunethenauva 
yR 

naa henane nâhauwuvadaunajawaunaâva, hathâhuk. 

15 Nau hethauwuu, henee hâejaenauusade, haeesedane 
najanede, hanaâauchuwuhaude nuu wauwaunau hadna- 
dethaude, hevenaunau vāejethā, henee hadnaenauau 
haedauchu dathâjee henane haedauchujava&âjasedethe 
heee hedaudaunaunau. 

16 Hanaâejenauusade nanedauvade, Vahadâhene, ha- 
vâejethâwau javeâjasedede vadadausauna vâejethâ, ha- 
thâhuk.. 

17 Nau hanaââedauwunaude, Hethadee, nananene he- 
thâhene wauwau; hanau nananene nethauwaudauwu 
heee naugajuhuhuu hadnajawaudauwu vadadausauna 
hedan. 

18 Nau naneseauwaude haejenauusa, Vahadâhene, 
havâejethâwau javaâjasedethee yauthauyauna vâejethâ, 
hathahuk. 

19 Nau vavade hanaasenehethaude, Hadnehanâhene 
yauthauyauna hedan jea. 

20 Nau jasaa haejenauusa, Vahadâhene, Naune, he- 
yewnau havâejethâwau, neaunaunedenau nejenanau- 
wau hâaheâhaunaa, hathâhuk : 

21 Heee dauhusathane, hanau nananene daugaugau- 
nauauwunanenene: nananene hedanau henee hajejena- 
yaunau, nau hadegauuchu henee hâjejenayaunau. 

22 Nau haeâedauwuna, hehethee nehayau hadenaa 
hadauchuwuhathane, nananene hauhauganene wauwau. 

Haenauwu. henee daugaugaunauauwunanenenau, heda- 
nauwau henee najejenayaunau, nau hadgauuchauwau 
` henee najejenayaunau: 

23 Naudu gauhajeva navaejethawau nedauhaenaee- 
vaejetha, henee haejaenauusanaune hadeesedanauwau 
nehayau javaanee? 

24 Nau haeaedauwuna henee daunauthetheaugunethe, 
Hedanauwunaa vaejetha, nau hadevenau henee vada- 
dauchuvaejethavade. 

25 (Nau hathahuk, Vahadahene, nanethenauau vada- 
dauchuvaejetha.) 

26 Hanau hâedauwunathane, Henee dathajee hanesâde 
nanethenauau hadnevenade; nau henee janejasedede, 
daudause henee henetheyaunau hadnedanauwunade. 

27 Hau hena naujauthauwauau, henee najevadauna- 
jawaunaunauau, hadjâthauva hede, nau hadnaunauauva 
hathaâjenau. 

28 Nau hâesanâsenehede nuu, haenedauva, haenauau- 
huyehaunauau Dâdaunedan. , 

29 Nau hethauwuu, hâayânauusade Bethphage nau 
Bethany, haua Olives haseâgu, Haesayânautheava hane- 
senethe hethauguhâdaunau. 

30 Najesaa nananena hesee hajasee hauauwudan ha- 
thaâsana, hathauhuk; nanaa waudasanagu hadveehauna 
dâtheveehauchavesau hadduguhude, hehauwuthauune 
henane dachaugu: hadaugunauv8&, nau'hadjachaudau- 
neva hede, hathauhuk. 

91 Nau hith daun henane naudedaunânagu, Naudu 
hauaugunauna hethanagu? hesau jenaasenehethauna, 
hanau Vahadāde haddaununaude. 

32 Nau henee hautheavathee hanaaejathaauthee, nau 
haeveehanauau neesenehethaude. 

33 Nau daunausunaugunauthee datheveehauchave- 
saune, hedauneenith, Naudu haaugunauna dâtheveehau- 
chavesau ? hathâhaugaunee, 

84 Nau hanaââedauwunauthee, Vahadade haddaunu- 
naude. ` 

85 Nau haenauuchaudaunanauau Hejavaneauthusaun : 

' nau haedadasanauwunanauau hedâchaunenau dasee da- 
theveehauchavesaun, nau haeaugaugunaunanauau Heja- 
vaneauthusaun dasee. 

36 Nau daunausuyehaude, Y“ hedâchau- 
nenau vaunaa. 

97 Nau hâayânauusade, wauwu haeauwusa hauanee 
Olives, haunauude. hadauchude' hethauguhâdaunau ha- 
naâaunauwuthajauthee nau haevaveenethedaunanauau 
Hejavaneauthu nauguu haevasânadedaune heee vahee 
hathâenauthaunee henesethaunene henee henauhauthau- 
nenau ; 

38 Haunauwuthajauau Naja henee jaunaude hanene- 
seede Vahadahenith: danâdauyauau hejavaa, nau vavee- 
nethedauwuu javaâjauudaa, hâheagu. 

39 Nau hauthauau Nesethajauhuhau hehethee hena- 
nedaa, Hechauhauthethâhe, neuwune hâthauguhadau- 
nauau, hathâhuk. 

40 Nau haeauchuhanâedauwuna nau hasenehethau- 
huk, Nananenau nâedauwunathana henee, hith nuu da- 
daunaugagaunee, hauunauganauau chauchaunu hadne- 
duhuthee. 

41 Hau hâayânauusade, hâenauhaudauau hedan, nau 
haevewau, 

42 Hanaâenehede, hith heaenauwunagu, ha nananene, 
ha nuu hadeseve, hayauhuhau naathuu hadadaunahe- 
daunaa, hau hewaunehaa yaunaudaunane hasesâe. 

43 Hanau hese hadnedasâna henee haujauthauwauau 
. hadnesedethee havathegauuha heee nananene, nau had- 
nechauchuaunâna nauanee,, nau hadnaunaunehâna dau- 
dauna hehethee, 

44 Nau hadnanaunauvaenâna, nau hadâeyaunewauau 
hanedauchaunawaunauau; nau hadnehauwunaudanau- 
wunâ hanesâhenith hauunaugane hanathaugunethe ; 
hanau mnananene daujaenauwu hâenauujadaunatha- 
na. 

45 Nau hanaâeyehaude vadanedaunauauwuu, nau ha- 
naaenudanaude henee neaudaunanethe jedauwuu, nau 
henee naudaunanethe; 

46 Hanaââedauwunaude, Wauthaunauhuu, Naudauau- 
wuu haneauauwunee hadnevevethahedaunee: hau nana- 
nena haesedena nedaunaudee heyâenau havedehehauau. 

47 Nau haeautheda hayauwusenenee wadanedaunau- 
auwuu. Hau najanauau vevethahevahehauau nau wau- 
thaunauhahehauau nau najavahehauau henanedanede 
haeneenanaudehaa hadnaâde, 

48 Nau haeeyauhuune nesenehâde hanau vahee hena- 
nedanede haenâedevenenau dauhujaathehaâde, 


NEHEDAUNAU 20. 


1 Nau hethauwuu, henee jasaa hena hesee, denausu- 
nauthedade henanedanede vadanedaunauauwuu, nau 
haeauthedaude waunauyaunee hethadenee, najanauau 
vevethahevahehauau nau wauthaunauhahehau haeedasaa 
nauguu vachaugananenau, 

2 Nau hana&âanadethauthee, Jeauthedaunâa, hayew 
hâenaudahede hâenesedaude nuu hayauhuhau ? wauathe 
hanaa henee havenâde nuu hâenaudahede ? 

3 Nau hanaâauchuhananâedauwunaude, Nechau ha- 
dnaudedaunathana hanesadee hayewhu; nau hadjeâedau- 
wuneva: 

4 Heedusaayâde Jaun, gauhuhuthaune hejavaa, wau- 
âthe hehethee henanedaa ? hathauhuk. 

5 Nau haeeegaugaugauudenauau, hith hesauhesenehe- 
thaunauaugu, hehethee hejavaa; hahagaunee, Naudu 
haejethauwaudaunauna? hanâthânauau. 

6 Hau hethaunauaugu, hehethee henanedaa; Vahee 
henanedanede hanâedaudauauvânauau hauunaugaâe, ha- 
nau hethauwaenaunauthee henee Jauneau dauhaeyaânith. 

7 Nau haeâedauwunanauau, daujeneauthedaunauthee 
daunathaunee. 

8 Nau Hejavaneauthusau hanaââedauwunaude, Dau- 
dause gauhaudnauthedaunathava daun nâenaudahede 
nâenesedaude nuu hayauhuhau. 

9 Hanaâejasesanadedauau henanedanede heee dajene- 
hede; Jasaa henane haejenane dadajevenevesenethau- 

chayau, nau haeehathauauauwujethâhehau, nau haeja- 
thâau hesee vavâaune vedauauwuu haegudaunaâ. 

10 Hâenauauchaunee haeyethautheava wauwaune he- 
see thauauauwujethahehau, henee hadjevenâde veve- 
naudenau hehethee dadajevenevesenethauchayaunaa : 
hau haeneneseguhuu, nau haejathethajenâhee jessaa. 

11 Nau jea haeyethautheava jachau wauwaune; nau 
haeneneseguhunauau jea, haedadayânauchuhanauau, 
nau haejathethajenâliee jessaa. 

12 Nau jea haeyethautheave nanaseauwaunee: nau 
haeanasenehanauau jea, nau haenuguthanauau. 

13 Hanaâenehede hadâhevâhe dadajevenevesaa, He- 
wauaujeesedaunaune? Hadautheawauau navechauthau 
nâa: Nauchâe hadeneehauthee hâenauhauwaunauthe. 

14 Hau thauauauwujethâhehauau haenauhauwauthee, 
haegaugaugauudenauau, Naa nananede hadvanehanâde: 
nahâjauau hadenauaune, henee headevanehanahedaunau 
hadenehanahenauau. 

15 Hanaâenuguthauthee dada evenevesenothauchaya: 
unaa, nau haenaanauau. Haudneduseha hadâhevâhe 
dadajevenevesenethauchayaunaa ? 

16 Hadejaude nau hadnauauhaude nuu thauauauwuje- 
thâhehau, nau hadgauchuhuvade dadajevenevesenethau- 
chayau, hathauhuk, Nau RS HIL hadnehau- 
wunaasau, hahagaunee. 

17 Nau haenâauhauva, nau bane E PETE P 
Dusau nuu henee wauthaunauhuu, Hauunauganau hau- 
auvāhehauau hausāguthaunenau, hanānanenith hāhe 
hanadāde nedautheaunee ? 

18 Daun janesee dasee nuu hauunaugane hadthauusee, 
hau dasejaneseagu hanānauchauwuthauathāaunaude. 

19 Nau najanauau vevethahehehauau nau wauthau- 
nauhāhehauau chauchaunu haegaugauanavanauau ha- 
dnesedanauthee ; nau haeedauwu henanedanede heee 
dauhāenuu henee dauhuanadede nuu dajenehede heee. 

20 Nau haeaunauyauhauvanauau, nau haeautheava- 
nauau haunauyauhauthāhehau, hadnanadaunethānethe 
hadchuvahevathe henanenau, henee.. hadnesedanauwu- 

nethe hedanadedaunau, henee hadenauuchaudaunauthee 
hejadenenau nau naunaudâhenethe hauchuwunane- 
ne. 

21 Nau haenaunaudedaunanauau, Hechauhauthetha- 
he, haenaunee henee hasenehenaune nau nethauwuchau- 
hauthethâne, daudause hahauwujâvedaugauhauwaunau- 
au henanedanauau hegau, hau hanechauhauthethâne 
hesee Hejavaneauthuu hethauwuu : 

22 Gaunaasauau heee nananee hadnevenade hauayau- 
nau Caesar, gauwauâthe hegau ? 

28 Hau haeaenauwu henadaunedaudenenau, nau ha- 
naââedauwunaude, Naudu haevadauvasehena ? 

24 Jenauhauthehee vâejethâe. Hanaa hewauthaune- 
nauaudene, nau hanaa hewauthaunauhanede? Haeau- 
chuhanâedauwunanauau, Caesar. | 

25 Nau hanaââedauwunaude, Jauaunaudaunaa heee 
Caesar hayauhuhau henetheyaunau Caesar, nau Heja- 
vaneauthau hayauhuhau henetheyaunau Hejavaneau- 
thau. 

26 Nau haejeneesedanauwu hedanadedaunene hatha- 
âjedaunenee henanedanede: nau haegaugauanadauwu 
hedauchuhanehedaunene, nau _ hanaâedâdaunaugu- 
thee. 

27 Hanaâejeedauchauthee jasae Sadducees, hayâtha- 
jauhuhau henee hadjejaegauhadenenee: nau haenaude- 
daunanauau, 

28 Hechauhauthethâhe, Moses hathauthaunauwunâ- 
nauau, Hith daun henane henauhauwauau gaujauauda- 
heyaugaune, heneneyaugaune, nau gaujauaudâheyau- 
gaune jedâeyauneveyaugaune, henee henmauhauwauau 
hanâdanaude henenene, nau hanânesaunede heee henau- 
hauwauau, hathauhaugaunee. 

29 Hena heee haenesaudauchunauau henahavaevade- 
hehauau: nau jasaa nedauau haeenene, nau haenaja hae- 
jedâeyauneve. 

30 Nau naneseauwaude haeneva, nau haenaja haeje- 
dâeyauneve, 

31 Nau nanaseauwaude haeneva; nau vavade hanaase- 

ne nanesaudauchuauwaude jea, nau haejenauthanauau 
dâeyaunauau, nau haegaujauaudahenauau. 

32 Waunee vahee hesâ haegaujauaudâ jea. 

83 Henaheee jaegauhadeneyâgu hanaane hadnevâdau- 
ne? heee hanesaudauchunethe daunevade. 

34 Nau Hejavaneathusau haeauchuhanâedauwuna, 
dâeyaunauauau nuu hathaâauauvaa nenevadedaunee, nau 
nenenehaudenee: 

85 Hau daun naunauguathee hadnenaededuu hena 
henaedede, nau jaegauhadeneagu hehethee gaujauauda- 
hede, hadnehauwunevadedaune, hegau hadnenenehade- 
daune: 

36 Daudause hadnehauwauthenajadene: hadnaathahe- 
daunee hautheaunauau; nau hadnenesaunevâthee Heja- 
vaneauthu, naathedâeyaunenedaunee jaegauhade. 

37 Wauhâ henee gaujauaudahehehauau hadjaegauhâ- 
thee, Moses denauhauthehade jauauadee, deadethâde Va- 
hadâhenith Hejavaneauthu Abraham, nau Hejavaneau- 
thu Isaac, nau Hejavaneauthu Jacob. 

88 Hehauwuujavaneauthune heyauhaudade, hau he- 
naedede: hanau vahee haneenaededaunenee. 

39 Hanaaene jasaa wauthaunauhâhe haeauchuhanana- 
detha, Hechauhauthethahe. Nananene hethade hasene- 
hene. 

40 Nau heee haejauthenaudedaunanauau. 

41 Nau hanaââedauwunaude, Naudu haena hanee Chris 
Dâvid dauhuâwaude ? 

42 Nau David nehayau hasenehede wauthaunauhanaa 
Psalms, Vahadâde hasenehethaude Navahadâhewaunâ- 
daune, Hadjejanaugudaune hejavesanee, 

43 Haunaude nadeesehaunauau haujauthauwauau 
hadnedaugâaugunene. 

44 David henaheee haeheenesea Vahadahenith, dusee 
heau ? 

45 Nau vahee henanedanede haenedaunau: hanaaae- 
dauwunaude hethauguhadaunau, 

46 Waudauau wauthaunauhahehauau, neneanaduu ja- 
vesanee sauaunausâchaude, nau vechauduu jachautha- 

dede nedauaudaunauvadedaunenee, nau najatheaugu- 
daunau vevethahenauauwuu, nau najanau nedaugunethe 
vanethehedaunenee; 

47 Naudauvae henevesanau hedauauwunene, nau ha- 
nau denauhauthethathee deguthevevethahethee: hadna- 
thee hanesedanuu vanasaunee gudanadede, 


NEHEDAUNAU 21. 


1 Nau haeejaâne, nau haenauhauvâ nethauyâsenanene 
haejenanauwu hevaudenenau haenathaunaa. 

2 Nau haenauhauva jea jachau hadavenuhu heneve- 
sâne haethâgudene hanesaenee neva&henee vaejethaau. 

3 Nau hanaâenehede, hethauwuu nananenau nâedau- 
wunathana henee naa hadavenuhunede henevesâ javaa- 
Jenanauau vahee; 

4 Hanau vaheenuu nanethauyâdahethee dejenanuu de- 
jenanauwunauthee Hejavaneathu: hau hadavenuhunede 
hajenanauau vahee heenaededaunau hathâenethenauau. 

5 Nau haehegaugaugauudenauau vadannauauwuu, ha- 
seneehenee nauguu hethâhenethe hauunauganau nau 
hausâyaunau, hanaâenehede, 

6 Nuu hayauhuhau hânauhauthaunenau, hesee ha- 
dnauauchuu, hadnehauwunathauau hanesâde hauunauga 
hanathaugude hadvajanesee. 

7 Nau hanaâenaudedaunauthee, Hechauhauthethâhe, 
hau hadduunaasau nuu? nau hayew hadnauhauwuu ha- 
dnesauau hâene nuu hayauhuhau hadneenauauchuu ? 
hathauhaugaunee. 

8 Nau hanaâenehede, haunauyauhaudauwauau henee 
nananena hadejenanedaunehana: hanau hadnewautha- 
thee hadjauthee Naneseedaunaa, Hanejavaneauthusau- 
nenenau, hadnethee; nau hayânauauchauau: jevathau- 
guhaa. 

9 Hau hâenedauwaudauwunâ vauthadede nau jaja- 
yauthadede, jeva nathajauau, hanau nuu hayauhuhau 
hadnedauunauauchuu; hau hadneevadauauau hadgu- 
thauau, 

10 Hanaaaedauwunaude, jajaesenanedanedede hadne- 
vauthadee jajaesenanedaa, nau najanede hadnevaudauau 
najanede: 

11 Nau hadnavathethauthauwunauauau vedauauawuu, 
nau hasenaude, nau havathaugauwude, nau naunaunau- 
chaudauhauthaude nau hadvasauau naunauhauwuu ha- 
dnauauchauau hehethee hejavaa. 

12 Hau hadn&jesejenauauchuu vahee nuu, hadneda- 
nâna, nau hadnaunaunauchauthehâna, nau hadnevau- 
denee nananena hauâchaude, nau duguhunauauwuu, 
nau hadnenauuchauhana hathaâjethee nenauchuwuthee 
nau hauchuwunanenauau hanau Naneseede heee. 

13 Nau hadnaasejenanauwunana heee haenathau. 

14 Hâenauwuu heeehena nananena hadahenauau, je- 
vagaugauuthajauau nedauau daun hadnesenehena: 

15 Hanau hadvenathana vade nau haeyaude, vahee 
hasânavâdaunenau hadnehauwuneayâdaunâva hegau 
hayethaagudaunâdaunenau. 

16 Nau nananena hadnavethevâthee nesauuu hanehâ- 
nenau, nau hâthesaunenau, nau haâdauânenau, nau 
hâdaehahenau; nau jasae nanaena hadneenaana. 

17 Nau hadneevahasânavâhena vahee henanedaa ha- 
nau naneseede heee. 

18 Hau hegau hâthaanenau haudauguhuanenauau hau- 
dnehauwugauJauaudâhenaunau. 

19 Hanâedevedaunenau hadnaunaunehaudde havada- 
thuwunau. 

20 Nau hâenauhaudauwunâ Daâdaunedan hadnechau- 
chuaunâna vanenanenauau, nanehâaenauwuna henee 
nauauhadede wauwu hadneaudaa,, 

21 Nanehadaugauhuthee hesee hauanee hathâanedau- 
thee Judaea; nau henee hathâanedauthee nahethâe nane- 
hanauahethee; nau jevajejedânauha henee hathâanedau- 
thee gauchuhunee vedauauwuu. 

22 Hanau nuu hesee hadneauthedaudenee henee vahee 
hayauhuhau hathâaewauthaunauhuu hadnethauwunaa- 
sauau. 

29 Hau naunauthaunee hadnethauauvâhethee hathae- 

nesaunethee, nau hathaeneaunauhuthee hena hesee, ha- 
nau hena hadnavathasenaudenee vedauauwuu, nau hase- 
naunaudaunâhenauau nuu henanedanede. 

24 Nau hadneaunathâhethee gaugauthau, nau hadne- 

jathechauhâthee hadwauwaunenethee vahee jajaesenane- 
danede: nau Dâdaunedan hadnauguhethee Neauthu, hau- 
naude Neauthu nauauchaudauhaugaunee. 
. 25 Nau hadnauhauthaunee hesesee, nau vegusesee, nau 
hauthuuu; nau nanadee hathâauauvaa hadnaunauâdau- 
gauhudaunee jajaesenanedanede, hadnehauwaenauwu ; 
hadaje nau hadnaunaudânaunee; 

26 Henanenauau hedahenau hadnadenathajaunee, nau 
hanau naunauyauhauduu hena hayauhuhau hadnauau- 
chaunee dasee hathâauauvaa, hanau hathâenauthauau 
hejavaa hadnauauwunauauau. 

27 Nau hadnaâenauhauwauna Heau henane hadne- 
nauusade henaunauade nauguu naunauthaunee nau ha- 
dnavathenauasâauau. 

28 Nau hâene nuu hayauhuhau hâenauauchuu, nau- 
hadnaâenaunauânena; nau hadnejenâauguauna heee 
hadneejaenauthana hadnaâeaudaa. 

29 Nau hanaâedadajenehethaude; Nauhauvaa hauu- 
yauchunauhaude, nau vahee hahaudenauau; 

90 Haeguugauâhenauthe, hadnauhauwauna nau ha- 
dnaenauwuna nehayau henee veja dauhuaudaa. 

91 Hadnaasauau nananena hâenauhaudauwunâ nuu 
hayauhuhau hadnethauwunaasauau, hâenauwuu henee 
henajanede Hejavaneauthau haneaudanee. 

32 Hethauwuu mnâedauwunathana, nuu henaedede 
hadnehauwuvadauau, haunaude vahee hadnethauv- 
âe. 
33 Hejavaa nau vedauauwuu hadneyauhuu; hau Na-. 
danadedaunau hadnehauwuthauuyauhuunau. 

94 Nau haunauyauhaudauwauau nehayau, naseduhuu 
daunâene hadahenau havaehayaudenau heee haudau- 
hauganedaunenau, nau havanadenenau, nau haunaune- 
thaunenau nuu henaedede, nau henee hesee hadgau- 
duaunâna hau hadnehauwaenava. 

85 Hanau waude nauyaudenau hadnauauchauau vahee 
hathaetheaugude dasee hathâauauvaa. 

86 Haunauyauhaudauwauau henaheee, nau heveve- 
thahee dajauaunee, henee nananena hadeheenauguana 
hadegauchuhuauwuna vahee nuu hayauhuhau henee 
hadnauauchuu, nau haddetheauguna hathaâhede Heau 
henane. 

97 Nau hesenee haeechauhauthethâ MH 
nau hâeveeyaunee haenauâ, nau haeadâne hauanee he- 
nee neseeyâgu hauanee Olives. 

38 Nau vahee henanedanede haejevanauuchaudene 
naugusâje daunauganenee hadaude vadannauauwuu, 
heee dauhujaathehade. 


NEHEDAUNAU 22. 

1 Wauhâ hadneevasevenee janenesaunauchauanau- 
huu jauaujaunau haeayânauauchau, Hadavechaude ne- 
seâgu. 

2 Nau najanau vevethahevahehau nau wauthaunau- 
hâhehauau haegaugauanadauwunenau hadnesenaâde ; 
hau haeedauwu henanedanede. 

8 Hanaâejedâde Haujau Judas hejaveede Iscariot, hae- 
nethanedau vadadauchunesenee. 

4 Nau hanaâaejathâaude, nau haeanadetha najanau ve- 
vethahevahehau nau haunauyauhauthâhehau, hadnesea- 
vedaudaunauwaude. | 

5 Nau haeneethajaunauau, nau dechauchuwuhadethee 
hadvenâde vaejetha. 

6 Nau haesayânehetha, nau haeaunauyauhaudauwu 
hadneeneavedaudaunauwaude henanedanede. 

7 Hanaâenauauchauau hesee janenesaunauchauanau- 
huu jauaujaunau nanaa hadavechauthau hadnâede. 

8 Nau hanaâautheawaude Pedaheau nau Jauneau, Na- 
jesaa hadesaanudeva hadavechauthadede, hadevethe- 
nauau, hathâhaugaunee. 

9 Nau hana8âedauwunauthee, Daudu hadauvathehâne 
hadnedauusaanuu ? 

10 Nau hanaââedauwunaude, Naune, hâejedânâ he- 

dan, hena henane hadnuchaunâna, hadnewauunauau 
hauânau hadjaâsanenee naje; hadethauguhauva hauau- 
wuu hadnedaujedade. 

11 Nau hadethauva henane hedauauwunede, Hechau- 
hauthethâhe nejeethâne, daudu jâdanauauwuu hadne- 
dauvethenauau hadavechauthadede nauguu nâthauguhaâ- 
daunauau? ' 

12 Nau hadnauhauthehâna vanasaunee dachauauwuu 
hadnesewaudeanee: hadnesaanuhuu. 

13 Nau hanaâeyehauthee, nau haeveedenauau neethâe- 
dauwunaude: nau hanaâesaanudethee hadavechautha- 
dede. 

14 Nau hâenauauchaunee, hanaâejanaugude nauguu 
vadadauchunesenee hevadauhanau. 

15 Nau hanaââedauwunaude, hethauwuvadauvethe- 
nau nuu hadavechauthadede naugu nananena hajeseja- 
sauwauwuthanau: 

16 Hanau nâedauwunathana, Nadnehauwauthevethe 
nuu, haunaude hadnauauchauau henajanede Hejava- 
neauthau. 

17 Nau hanaâedanauau vâenau, nau hanaâevâde va- 
veenede, nau hanaâenehede, Hedanauwuu nuu, nau 
hadjaanauwauva nehayau: | 

18 Hanau nâedauwunathana, Naudnehauwuvanethede 
dadajevenenaje, hanaude henajanede Hejavaneauthau 
nauauchauyâgu. 

19 Nau hanaâedanauau jauaujau, nau hanaâevâde va- 
veenede, nau haejeane, nau haevena, Nuu nanaa nada- 
nayau havenadenenau: nuu hadneejenauneethedaunena, 
hathauhuk. 

20 Naasauau jea vâenau hâesethunevethehedaunee, . 
Nuu vâenau waunauyauau hesânaavede Navaevaa, ha- 
nedaunauwunana, hathauhuk. 

21 Hau nauhauvaa, hejadenaa henee haneavedaudau- 
nade nananenauau nanedauguvânauau vethehedaunaa. 

22 Nau hethauwuu Heau henane hadjathâaude, neese- 
dauwaunade: hau naunauthaunee henee henane hanea- 
vedaudaunaudenenee. 

23 Nau hanaaenaunaudedaunadethee nehayau, hanaa- 
dee hadnesedaude nuu. 

24 Nau hena jea haeneenayaudenauau, hanaadee ha- 
djavaavasathaa. 

25 Nau hanaaaedauwunaude, Nenauchuwuthee Neau- 
thuu haevahadahethedauwu; nau henee nanethenuu 
naudahede nanadee hesenaedehehauau neseadagaunee. 

26 Hau jevanaathahee: hau henee havasathawauna- 
daunenau, hadenahavaewauva; nau henee naja waude 
henee henechauthâhehau. 

27 Hanaa vanasâthaa, henee vanethede, wauathe he- 
nee henechauthâhe? gaujenane henee vanethede? hau 
hanedaudaunathana waude henee henechauthaâhe. 

28 Nananena daudajauaunenethaunena denaunaunau- 
chauthehanau. 

29 Nau janenanauwunathana najanede, waude Nasau- 
nau nejeesejenanauwunânau; 

30 Hadevethehena nau hadevaveyâna navethehedau- 
naa Nanajanedaunaa, nau hadetheaugudauwuna naja- 
theaugudaunau hadnauchuwuhauna vadadauchunesenee 
jajaesenanedanede Israel. 

91 Nau Vahadâde hanaaenehede, Simon, Simon, nau- 
hauwune, Haujau nevadaunethenâne, hadvachuugutha- 
ne waude thauauhanewauchuunau: 

82 Hau nevevethasathane, henee hadethauwuthajaude 
hadejenadegaudenauau: nau hâejauaugauthethajaunau- 
ne hadedâewaunauau hahauwauauau. 

33 Nau haenehetha, Vahadâhene, Nananenau hanesa- 
anunau hadnenenethaunathane, nesauna duguhunauau- 
wuu, nau gaujauaudahedaunaa. 

84 Nau haeâedauwuna, hâedauwunathane, Peda, neau- 
thuneâhe hadnehauwunedu nuu desenenee, hajesejene- 
henaune nasau hadnethedauwaune henee nananene dau- 
jaenaunene. 

35 Nau hanaââedâuwunaude, Deathavejenanathana 
hâehauwunewauunava nesevâejethâwau, nau newaugu- 
sajaânauchu, nau wauaunau, gauhajevathehâva haye- 
whu? Hegau, hathauhaugaunee. . 

36 Hanaaaedauwunaude, hau hewaunehaa henee na- 
nethenauau nesevaejethawau nanehaedanauau, nau jea 
henewaugusajaanauchu; nau henee janenethenauau gau- 
gauchu, nanehaeaudaunade heddu, nau jeaudaunaude 
gaugauchu. 

37 Hanau naedauwunathana, henee nuu wauthaunau- 
huu hethauwunaathauthaunauhunau, Nau haewauhau- 
nuau wauwauchudauhuhau: hanau nethauthedauthanau 
hethauvaa. 

38 Nau hathauhaugaunee, Vahadâhene, nauhaudau, 
heyewnau hanesâe gaugauthau. Nau haeâedauwuna, 
Naadauchae. 

99 Nau haejenaua, nau haejathâau, nesedaude, haua 
nee Olives; nau hethauguhâdaunau jea haethauguhaa. 

40 Nau haanauusade, haeâedauwuna hevevethahee 
henee hadejejedâna vasehadede. 

41 Nau haejâvesa hehejese nejechauthaunenee, nau 
haechagujanaugu, nau haevevetha, 

42 Nachau, hith Nananene vadauusedaunenagu, jegu- 
danauwune nuu vâenau hehethee Nananenau: hau na- 
hauwuvathehaa, hau Nananene, badnaasauau, hathau- 
huk, 

43 Nau haenauhauva hautheaune hehethee hejavaa, . 
haedadâevaa. 

44 Nau haeneenajeneethajau haeneenavevetha: nau 
heguwauaude waude davathejajaneauthee vaewauau de- 
janesee vedauauwuu. 

45 Nau hâegauhâde hehethee devevethahede, nau hae- 
jeedasa hethauguhâdaunau, Haeveena haeseenaugauhu- 
nenau heee haudauwuthajaude, 

46 Nau haeâedauwuna, Naudu haenaugauhuna? gau- 
hâe nau vevethahee, hadejejedâna vasehadede. 

47 Nau hajesanadede, haenauhauwu havathenaneda- 
nede, nau henee Judas neseade, jasaa vadadauchunese- 
nee, haenedauva, nau haeayâedasa Hejavaneauthusaun 
hadnedanaude. 

48 Hau Hejavaneauthusaun hathaâhuk, Judas, gauhaâa- 
vedaudauna Heau henane gauhadneenedanau ? 

49 Haene henethauguvâdaunau daunauhaudauwune- 
the hadnesehade, Vahadahene, gauhadjedauauwaunauau 
heee gaugauchu ? hathauhaugaunee. 

50 Nau hanesâde haedauâuva hewauwaunavene vasna- 
jane vevethahevahew, nau haegauadathâhe hejavese. 

51 Nau Hejavaneauthusau haeauchuhananadetha, 
Hauwaa nanesedau nuu. Nau haevasane henaudaunune- 
ne, nau haeenayauha. 

52 Hejavaneauthusau hanaâenehethaude najavevetha- 
hevahehau, nau haunauyauhauthâhehau vadannauau- 
wuu, nau vachaugananenau, hejewaunedasâdaunau, 
Gauhaejauva, waude heee havedehe, nauguu gaugauthau 
nau vachau Ŷ 

53 Denethenaedevathana hayauwusenee vadannauau- 
wuu, nananena hâehauwudaneva: hau nuu nauauchau- 
dauna, nau naunauthauau vaneeyauau. 

54 Hanaaedanauthee, nau haejathechauhanauau, nau 
haejedananauau Vasenajane vevethahevahew hedauau- 
wunene. Nau Peda haejesedauchu. 

55 Nau hâesewaudedaunathee nahethâe hadauvasene- 
jesauau, nau haeauajanaugunauau, Peda haejanaugu- 
dauna. 

56 Hau jasae hesâhedâeyaune haenauhauvaa dauja- 
naugudaunaude hejava hesedaa, nau haenaunauchaudau- 
hauvaa, nau hathahuk, Naa henane jea nanethenaede- 
waude. 

57 Nau haeethedauwautha, Hesâ, nahauwaenaunau, 
hathauhuk. 

58 Nau naunade jachau haenauhauvaa, nau hathâhuk, 
Nananene jea hanehedâhene, Nau Peda hahagu, Hena- 
ne, nananenau hegau. 

59 Nau heee jasaye denauachauau waunee jachau 
haeethauwunehene, hathahuk, hethauwuu naa jea na- 
nethenaedewaude; hanau nananede Gananaean. 

60 Nau Peda hahagu, Henane, Nāhauwaene daun 
nesenehene. Nau chauchaunu, daunausunanadede, neau- 
thuneāhe haenedu. 

61 Nau Vahadāde haejaaagu, nau haenāauhauva Pe- 


LUKE, 23. 93 


daheau. Nau Peda haethauchuthajaude hedanadedau- 
„nene Vahadahenith, neesenehethade, Hajesejeneduhude 
neauthuneahe, nananene hadnethedauwauchune nasau- 
na. 

62 Nau Peda haenaua, nau haeneenavewau. 

63 Nau henanenauau henee daununauthee Hejava- 
neauthusaun haevavavanauchuhanauau, nau haedaudau- 
auvaa. 

64 Nau haesajeajethauthee, haeanadeahenauau, nau 
haenaunaudedaunanauau, Haeyahe, hanaa henee hau- 
dauauvâde? nethâhuk, 

65 Nau wauthanee haeewauwauchuvaa nanâsanade- 
thâde. 

66 Nau chauchaunu hasenaugusâjenee, vachauganane- 
nauau henanedanede nau najanauau vevethahehehauau 
nau wauthaunauhâhehauau  haeauâchaudaunanauau, 
nau haejedananauau hadauhanadethee, 

67 Gauhanane Chris? jeâedauwunâa, hathauhaugau- 
nee. Nau haeâedauwuna, Hith Nananenau hâedauwu- 
nathanagu, nananena hanâjethauwaudaunena: 

68 Nau hith nananenau jea naudedaunathanagu, nana- 
nena hanâjauchuhananadesena, wauâthe hanâjejena- 
nena. 

69 Hewaunehaa heee Heau henane hadtheaugude he- 
javese naunaudâhenith Hejavaneauthu. 

70 Hanaâenehethee vahee, Gauhanane Heau Hejava- 
neauthau? Nau haeâedauwuna, Hasenehena Nanane- 
nau. 

71 Nau hahagaunee, Hehauwauthevathehâanauau nau- 
dedauyaunauau ? hanau nehayau nanedaunaunauau Ne- 
hayau hedenaa. 


NEHEDAUNAU 23. 


1 Nau haunauude henanedanede haegauhadene, nau 
haeyehaudaunanauau Pinade. 

2 Nau hanaâevavasevâde, Vaneenaunauau naa gau- 
chuhuchaudede jajaesenanedanede, nau nedauduwaude 

hadjevenauthee hauâyaunau Caesar, daunahagu Chris 
Nenauchuwude, nethadede, hathauhaugaunee. 

8 Nau Pinade haenaudedauna, Gauhanane Dauhunau- 
chuwuhunene Jews? hathauhuk, Nau haeauchuhanae- 
dauwunaa, Hethauvâne. 

4 Hanaââedauwunaude Pinade najanau vevethahehe- 
hau nau henanedanede, Nâhauwuveedenaune wausaunee 
naa Henane. 

5 Nau haenaunauchauthedauhaudene, wauwauyau- 
chudede henanedanede, hanechauhauthethâde hehethee 
vahee Jewsevedauauwuu, jejasesee hehethee Gananane 
nauuu nuu vedauauwuu, hathauhaugaunee. 

6 Hâene Pinade nedauwauthaude Ganane, haenaude- 
dauva wauau hagananenanene. 

7 Nau chauchaunu hâesaenauau henee daunaadâde 
Herod hadaunajavanethe, haeathavenane Herod, jea . 
haeanedau Dâdaunedan hena hesee. 

8 Nau hâene Herod nauhauwaude Hejavaneauthusaun 
haevaseneethajau: heee devadaunauhauwaude dajauau- 
nee hanau dauhuwauthanedauwauthaude; nau haeva- 
daunauhaudauwu jasaa venauneguthau hadnesedaunith. 

9 Haenaunaudedauna hauwauhuu hanadedaunau; hau 
haejauchuhananadethaa. 

10 Nau najanau vevethahehehau nau wauthaunauha- 
hehau haetheaugunenau nau haenaunaunauchauthe- 
vaa. 

11 Nau Herod nauguu vauananenau haejenananauau- 
'gaugauyaune, nau haevavavanauchuhanauau, nau hae- 
neenuhanauau neaudahenenee hu, nau haevenanauau 
jea Pinade. 

12 Nau hajesesenenee Pinade nau Herod haeenedae- 
havadenauau nesauuu: hanau nedauwuu haeasanavade- 
nauau nehayau. 

13 Nau Pinade, haesauanadethaude najanau vevetha- 
hehehau nau hauchuwunanenau nau henanedanede, 

14 Haeaedauwuna, Nananena nauuchaudaunena naa 
Henane, nanahagu henee gauchuhuchaudede henaneda- 
nede: nau, naune, nananenau, haunauchuwuhauau ha- 

thaahena, nahauwuveedenaune wausaunee naa henane 
heee henee hayauhuhau nanasevasewauna: 

15 Hegau, hehauwune Herod: hanau neathavejena- 
nauwunathane; nau naune, hehauwuneenauau hehau- 
wugaudauwudai. 

16 Hadnenesegauhaa, nau hadjenanauau. 

17 (Hanau hadnaugauhusenaasedaude hadjenanaude 
hanesâhenethe vasevethehedauneagu.) l 

18 Nau haunauude haevasanadenauau 'jasanee, Hau- 
saguthaa naa, nau jejenanauwunaaa Barabbas, haha- 
gaune : 

19 (Nananede hanau jasaa nejaevauade hedan, nau 
hanau nenaade, nethānade duguhunauauwuu.) | 

20 Pinade henaheee, haevadaujenana Hejavaneauthu- 
saun, haeanadetha jea. 

21 Hau haeneânaune, Saethechuhuu, Saethechuhuu, 
hahagaunee. 

22 Nau haeaedauwuna nanaseauwaunee, Dusee, duse- 
wauchudau? Nâhauwuveedenaune hadneegaujauauthe- 
haude: Hadnaasedaunau hadnenesegauhaa, nau ha- 
dnaâejenanauau. 

23 Nau haeneenavasânadenauau, haeneenavadausae- 
thechuhunauau. Nau haeneânadenauau nau najanau 
vevethahehehauau haeechauwauauwaunauau. 

24 Nau Pinade haechuwaudâ henee hadnaasaunee ha- 
sevathehathee. 

25 Nau haejenanauwuna anatetea henee hanau nejae- 
vauade nau nenaade haethanau duguhunauauwuu; na- 
nanede heenedauwaudenenau ; hau haevâ Hejavaneau- 
thusaun hathanauwauthee. 

26 Nau haejathechauhauthee, haeedananauau hanesa- 
henith Simoneau, hehethee OCyrenene, hananeedesade 
vedauauwuu, nau hananene haenehanauwunanauau nau- 
gauchu, henee hadnanewauunauwunith thauguu Heja- 
vaneauthusaun. 

27 Nau hena haethauguhaa havathenanedanede, nau 
hesânau, haeaudauwuthajauha nau haevewauhunauau 
heee. nhy 

28 Hau Hejavaneauthusau haejaaâne haeâedauwuna, 
Dâdaunedan hedaunauhau, jevahevewauhuu heee Nana- 
nenau, hau heevewauhuu nehayau, nau heee hadâeyau- 
nevenau. 

29 Hanau, naune, hese janâdauuu, hadneenehedaunee, . 
Haunauwuthajauau jenesaunehehauau, nau henaudau- 
nenau henee nejethauujanesâthee, nau hethanenau he- 
hauwunethuaunenau. 

80 Heee hadnaaejaseseneheduu hauane, Gauduauna- 
nauau; naa jauaudane, gaudauyauhunauau. 

91 Hanau hith heenesedauhaugaunee nuu hayauhuhau 
janadanegauaheyaugaune hauhaudene, haudneeduse- 
daune wautheyaugu ? 

32 Nau hena haenesenauau gauchuhunee jea, wauwau- 
chudauhuhau, haenethaunaa hadnaugunaade. 

33 Nau hâene hâedaduu, Calvary hanaaseenee, hena 
haesaethechuhunauau, nau wauwauchudauhuhau, hane- 
sâhenith hejavese, nau jachau nauwauthe. 

84 Haenaâenehede Hejavaneauthusau, Nâchau jaegu- 
danauwunene; hanau daujaenuu hasedauthee. Nau 
haejaanauwaunenau, hedâchaunene, nau haeheedau- 
dauusadaunenau. 

35 Nau henanedanede haetheaugudaune dauhasauhau- 
vade. Nau hauchuwunanenau jea nauguu haeauchau- 
danavaa, haseneheyaugaune, Nenayauhaude hauthauau; 
Nanehanehanenayauhadede hethauwuu Chrisdeyaugu, 
Neayâsanâde Hejavaneauthu. 

36 Nau vanenanenau jea haenaunaugauthedaunaa, 
haeedasaa, nau haevenaa naneujaudenee dadajevene- 
naje, 

37 Nau hathâhuk, Hethauwunajawaunaudagaunee 
Jews, henayauhade nehayau. 

38 Nau haewauthaunau jea haewauthaunauhune he- 
javaa hedanadedaunene Greek, nau Latin, nau Hebrew, 
Naa Nanajawaunaude Jews. 

39 Nau jachau wauwauchudauhu chaunaunauaunith 
haewauwauchuvaa, Hethauwuu Chrisdenagu, henayau- 
hade Nehayau nau nananee, hathâhuk. 

40 Hau jachau haeauchuhananadeng haedauduva, 
Gauhajeadaunau Hejavaneauthau, hanau nananene na- 
nesadee hathauchuwuhane? hathauhuk, 

41 Nau neehanauau; hanau hanesedanauwunauau na- 
nâsedaunauau: hau Naa hehauwuwauchudau. 

42 Nau hanaâenehethaude Hejaneauthusaun, Vahadâ- 
hene, dauyewuwuthedaune hâanauusanaune Hanajane- 
de. | 

43 Nau Hejavaneauthusaun hathâhuk. Hethauwuu 
hâedauwunathane, Nuu desenee hadnethenaedevene Pa- 
radise. 

44 Nau hâethauthaunesade, nau hanaâeveeyauau na- 
nadee vahee hathâauauvaa haunaude nanasuusee hae- 
nauauchauau. 

45 Nau hesese haeveenenauau, nau hauguthau Vadan- 
nauauwuu haethauwunauau nahethâe. 

46 Nau Hejavaneauthusau hâevasânadede, . Nāchau, 
hajadenaa hadaunaunehau Navadathuwu, hahagu: nau 
hâesenehede nuu, haevadauwauthauwu. 

47 Wauhâ vanenenaja haenauhaudauau hasedaudene- 
nee, Haeauwauaudauna Hejavaneauthu, Hethauwuu 
naa chaunuvâde Henane, hahagu. 

48 Nau vahee henanedanede henee hathâejeauânuusa- 
thee hadnauhauwauthee, haenauhaudauwu hanasedau- 
denenee, haeanadesejâhedenauau, nau haejaajegauhu- 
daune. 

49 Nau vahee henedaehauhau, nau hesānau hethāe- 
thauguhadaunau hehethee Gananee, haetheaugunenau 
vavaaune, haenauhaudauwu nuu. 

50 Nau, naune, henane Joseph haeesee, najananade- 
he; nau haeethā, nau haechuva: 

51 (Naa haejechuwaudā hasenehedaunenee nau hase- 
daunethe;) haenaadāde Arimathaea, hedan Jews: hana- 
nede jea nehayau haeejauwuwude henajanedaunene He- 
javaneauthu. 

52 Naa haeyehau Pinade, nau haenedauwaude heda- 
nayaunene Hejavaneauthusaun. 

53 Nau haejanana, nau haeauyauuna naunaujânaunee, 

nau haejênana nedauthanavathe gaujauaudahehehau 
hauunaugâe, haunauau.henane haejethauujenanau. 

54 Nau hena hesee haeesaanudaune, nau vadanesee 
dayânauauchauau. 

55 Nau hesânau jea, hejenauunethaunadaunau hehe- 
thee Gananee, haethauguhaa, nau haenauhaudauwu ha- 
dausaesenanethe, nau hedanayaunene hathaudanee. 

56 Nau haejaenauthau, nau haeesaanudenauau hathâe- 
` neevaudenee nau chauayaunau ; nau haedauyânusenauau 
vadanesee hasauau nanavaavede. 


NEHEDAUNAU 24. 


1 Wauhâ nanedauwaudaa hesee hauchauvadede, haje- 
sejevesesanith haejeedadauwu hadausaesenanith, hae- 
nauuchaudenauau hathâeneevaudenee heesaanuthaune- 
nau, nau jasae hauthauau nauguu. 

2 Nau haenauhauvanauau hauunaugane hiacauaAneue 
hehethee hadausaesee. 

3 Nau haejedânauau, nau haejeveedenauau hedana- 
yaunene Vahadâhenith Hejavaneauthusaun. 

4 Nau hethauwuu daugaudauwuthajauthee heee, nau- 
ne, hanesenethe henanenau haetheaugudaun&â haenaua- 
sâaunenau hedâachaunene: 

5 Nau daunâthajauthee, nau haenaunauagunauau ve- 
dauauwuu, haeâedauwunâ, Naudu nananena haenaude- 
hauna hanenaededaunaude nethee gaujauaudahehehau ? 

6 Hehauwanedau hede, hau jaegauhade: dauyewuwuu 
neethâedauwunâna denausunanedaude Gananee, 

7 Neesenehede, Heau henane hadvenavathe hejadenene 
wauwauchudaunanenau, nau hadsaethechauhude, nau 
nasese hadjaegauhâde, 

8 Nau haedauyewuwunauau hedanadedaunene, 

9 Nau haenaudauwu hehethee needausaesenanith, nau 
haeauthedaunanauau vahee nuu HAU Jasânee, 
nau vahee hauthauau. 

10 Haenane Mare Magdalene, nau Joanna, nau Mare 
henaune James, nau hauthauauau hesânauau henee he- 

nethaunadaunenau, neauthedaunauthee nuu hayauhu- 
hau vadauhanau.. 

i1 Nau hedanadedaunenau Had A wu Ee 
gaugauyaune, nau haejethauwaudaunaunauau. 

12 Hanaâegauhâde Peda, nau haeyeseneegau hadausae- 
senanith, nau haeewauguau, haenauhaude naunaujânau- 
nee haeânaudanenau jessaa, nau haenaude, haegaugaua- 
nade hasaunee. 

13 Nau, naune, hanesenethe haeyehaunenau henee ha- 
jesesenee hajasee hauauwudan Emmaus haseagu, hehe- 
thee Dadaunedan wauau nesaudauchu nau gauuu dau- 
gauha. 

14 Nau haeanadenauau wauhaunee vahee nuu hayau- 
huhau hasaunee. 

15 Nau hethauwuu, henee, dauanadetheo wauhaunee 
nau haenaunaudedaunadenauau, Hejavaneauthusau Ne- 
hayau haeeauchauna, nau haenethauna. 

16 Hau hesesânenau haedunenenau henee hadjaenau- 
nauthee. 

17 Nau haeâedauwnna, Hayewnau hadanadedaunenau 
nuu henee nananena hânegudaudenenau, daujajâwauau- 
' nadena, nau daudaneâauna ? 

18 Nau jasaa hanaaseede Cleopas, haeauchuhananade- 
thaa, Gauhanane vavade dauhadavesane nuu Dadaune- 
dan, nau gauhajaene hayauhuhau hasedaudenee hena 
nuu hesee? 

19 Nau haeâedauwuna, Hayewnau? Nau haeâedau- 
wunaa, Heee Hejavaneauthusau Nazareth, nananede 
Haeyâhe naunaudâde hanasedaude nau hedanadede ha- 
thaâhenith Hejavaneauthu nau vahee henanedanede: 

20 Nau najanauau vevethahevahehauau nau hadau- 
chuwunanevene neesevânethe gaujauaudahede ha- 
dneauchuwuhade, nau nesaethechauhude. 

21 Hau nejauwuwuhaunauau Nananede hadnenayau- 
dede Israel: nau nauguu vahee nuu, desenee nanasâe 
hesee hâesenesedaudenee. 

22 Haa, nau jasae hesânauau jea hadahenauau nena- 
vânauau, naugusâge neanedauthee hadausaesenanith ; 

23 Nau dejeveedethee hedanayaunene, nejenuusathee, 
neauthedathee, henee jea haenauhauvanauau hautheau- 
nau neethahaugaunee henee daujaenaedeyaugaune. 

24 Nau hauthauauau hanethaunadaunene deyehau- 
nauau hadausaesee, nau haeveedenauau vavade hesa- 
nauau neesenehenethe: hau haejenauhauvanauau. 

25 Hanaaaedauwunaude, Hau hâhauwaenava nau 
gaunauanuu hadahenau hethauwaudanee vahee henee 
haeyâhehauau nethauthedathee: 

26 Naasauau Chris hadnasenede nuu, nau hadjedâde 
hadnedauvasâthaa. 

27 Nau jeeejasesee Mosese nau vahee haeyâhehauau, 
neevavesâedauwunaude heee vahee hanathauthaunauhu- 
nee hayauhuhau hadnesenaedede Nehayau. 

28 Nau haeeauchauwu hajasee hauauwudan hasesa- 
thee: nau nehayau haenanedauneha hadjavesade. 

29 Hau haeneenadaunanauau, hathauhaugaunee, Ha- 
nedaudaunâa: hayânaesade, nau hesee hayâenauwusa- 
nauau. Nau haejedâ hadnanedaudaunaude. 

30 Nau hethauwuu, daujanaugude haenethevetheheva, 
Haeedane jauaujau, nau haevaveene, nau haejeane, nau 
haevena. 

31 Nau hesesânenau haegaunanenenau, nau hanaâae- 
naunauthee; nau haeeyauhaudenauau. 

32 Nau hadâhene gauhauchâe hethauvaa, hanathada- 
gaunee jaee, deanadethânauau jâthee, nau. hâegauna- 
nauwunânauau wauthaunauhanau ? 

33 Nau haegauhânauau chauchaunu nau haejaeyehau- 
nauau Dâdaunedan, nau haeveehanauau jasânee haeau- 
nauudaunâhenenau, nau hauthauau henee hanedaudau- 
nâdaunenau, 

94 Vahadâde gauhâde hethauwuu, nau haenauhau- 
theha Simon, hathahaugaunee. 

35 Nau haeauthedanauau hayauhuhau hanasedaunith 
hadesathee, nau hasaenaunaâde daujeanauau jauaujau. 

36 Nau daunausunanadethee, Hejavaneauthusau Ne- 
hayau haetheaugu nahethâe hadauthee, nau hathâhau- 
gaunee, Danâdauyauau vanenathana. 

37 Hau haenânauaunauau nau haenâthajaunauau, nau 
hasethajauhaugaunee henee haenauhauvanauau vadathu. 

38 Nau hathauhuk, Naudu nananena haenâthajauna, 
nau naudu haegaugauuthajauna gauhânauha hadahe- 
nau ? 

39 Nauhaudauwuu Najadenau nau Nauaudau, henee 
Nananenau nehayau: Vasanee, nau nauhauwuu; hanau 
vadathau hehauwudausânune nau hehauwudechaunave, 
hathauhauwuna. 

40 Nau dauhanadede, haenauhautheha hejadenau nau 
heaudau. 

41 Nau haejethauwuthajaunauau heee haunauwutha- 
jaude, nau haegaugauuthajaunauau, Haeaâedauwuna, 
Gauhejevetheneva hede ? 

42 Nau haevenanauau hanesâhenith nauwu haeaujau- 
nene, nau gauhauaugunaugauye. 

43 'Nau haeedane, nau haevethe hathaajenethe. 

44 Nau haeâedauwuna, Nuu nanâe hanadedaunau 
hâauthedaunathadenenau, denausunethenaedevathana, 
henee vahee hayauhuhau hadnethauwunauauchuu, ha- 
nathauthaunauhuu henanavaavede Mosese, nau haeyâ- 
hehauau, nau psalms heee Nananenau. 

45 Hanaâegaunanauwunaude hadnaenauwunethe, he- 
nee hadnaenauwunethe wauthaunauhanau, 

46 Nau haeâedauwuna, Hathauthaunauhuu, nau naa- 
sauau Chris hadnasenede, nau hadjaegauhâde hehethee 
gaujauaudahede nasese : 

47 Nau henee haugauthegaugauuthajaude nau hadjae- 
gudanee wauchudaudenau hadnautheduhunee heee He- 
neseede nanadee jajaesenanedanede, hehethee Dâdaune- 
dan. | 

48 Nau nananena haenauwuna nuu hayauhuhau. 

49 Nau, naune, Nananenau vanenathana sayânee Na- 
saunau hau theauguu hedan Dâdaunedan, haunaude na- 
nanena hâchauwunagu nauguu naudahede hehethee he- 
Javaa. 

50 Nau haejasesenedauwauna hajechaudanee Bethany, 
nau haeegauha, nau haevevethasa. 


“102 ` LUKE, 24. 

51 Nau hethauwuu, daunausuvevethauchaude, Hae- 
nautha, nau haeejechauhau jethee hejavaa. 

52 Nau haevevethedaunanauau, nau haejaeyehaunauau 
Dadaunedan nauguu vaseneethajaude: 

53 Nau dajauaunee haeanedaunauau jedauwuu Vadan- 
nauauwuu, hauwaunede nau haevevethedaunartauau He- 
javaneauthu. Hethauvaa. 


